Brahma Kumaris Daily Murli 24 April 2021 In Malayalam | Malayalam Murli Today | Brahma Kumaris | BabaMurli ORG\n24 April 2021 Malayalam Murli Today – Brahma Kumaris\nമധുരമായ കുട്ടികളെ, ഇപ്പോള് നിങ്ങള് ഒരു പരിധികളും ഇല്ലാത്ത ലോകത്തിന്റെ അധികാരിയായി മാറുകയാണ്, യോഗബലത്തിലൂടെ മുഴുവന് വിശ്വത്തിന്റെയും രാജ്യഭാഗ്യം നേടുക എന്നതും അത്ഭുതമാണ്.\nഡ്രാമയുടെ ഏതൊരു ബന്ധനത്തിലാണ് ബാബയും ബന്ധിക്കപ്പെട്ടിരിക്കുന്നത്?\nബാബ പറയുന്നു-എനിക്ക് നിങ്ങള് കുട്ടികളുടെ സന്മുഖത്തേക്ക് വരുക തന്നെ വേണം. ഞാനും ഡ്രാമയുടെ ബന്ധനത്തില് ബന്ധിക്കപ്പെട്ടിരിക്കുകയാണ്. ബാബ വരാതെ സംശയത്തിന്റെ കെട്ടഴിക്കാന് സാധിക്കില്ല. ബാബ നിങ്ങളില് കൃപയോ ആശിര്വാദമോ ചൊരിയാനല്ല വരുന്നത്. ബാബ മരിച്ചവരെ ജീവിപ്പിക്കുന്നില്ല. ബാബ വരുന്നത് പതിതത്തില് നിന്ന് പാവനമാക്കി മാറ്റാനാണ്.\nഅങ്ങയെ പ്രാപ്തമാക്കിയ ഞങ്ങള് ഈ മുഴുവന് ലോകത്തേയും പ്രാപ്തമാക്കി…..\nഓം ശാന്തി. ഗീതത്തിന്റെ വാക്കുകള് കേട്ട് നിങ്ങള് കുട്ടികള്ക്ക് രോമാഞ്ചമുണ്ടാകണം കാരണം സന്മുഖത്താണ് ഇരിക്കുന്നത്. പരിധിയില്ലാത്ത ബാബ ഓരോ അയ്യായിരം വര്ഷങ്ങള്ക്കു ശേഷമാണ് വരുന്നതെന്ന് മുഴുവന് ലോകത്തിലുമുള്ള വിദ്വാന്മാര്ക്കും പണ്ഡിതന്മാര്ക്കും ആചാര്യന്മാര്ക്കും ഒരു മനുഷ്യനും അറിയില്ല. കുട്ടികള്ക്കാണ് അറിയുന്നത്. കുട്ടികള് പറയാറുമുണ്ട്- ഞാന് എങ്ങനെയുള്ളതാണോ, ഏതുപോലെയാണോ ബാബയുടേതാണ്. ബാബയും ഇങ്ങനെ തന്നെയാണ് പറയുന്നത്-നിങ്ങള് എങ്ങനെയാണോ ഏതുപോലെയാണോ എന്റെ കുട്ടികളാണ്. നിങ്ങള്ക്കും അറിയാം ബാബ എല്ലാ ആത്മാക്കളുടെയും പിതാവാണ്. എല്ലാവരും വിളിക്കുന്നുണ്ട്. ബാബ മനസ്സിലാക്കി തരുന്നു- എല്ലാത്തിലും രാവണന്റെ പ്രഭാവമാണുളളത്. പരമപിതാ പരമാത്മാവ് എന്ന് പറഞ്ഞിട്ടും എന്തുകൊണ്ടാണ് സന്തോഷമുണ്ടാകാത്തത് എന്ന് ഒരാള്ക്കു പോലും മനസ്സിലാക്കാന് സാധിക്കുന്നില്ല. ഇത് മറന്നു പോയിരിക്കുന്നു. പരമപിതാ പരമാത്മാവ് തന്നെയാണ് നമ്മുക്ക് സമ്പത്ത് നല്കുന്നത്. ബാബ സ്വയം മനസ്സിലാക്കി തരുന്നു-ഇത്രയും സഹജമായ കാര്യം പോലും ആരും മനസ്സിലാക്കുന്നില്ല. ബാബ മനസ്സിലാക്കി തരുകയാണ്-മുഴുവന് ലോകവും വിളിച്ചിരുന്നത് എന്നെ തന്നെയാണ്-അല്ലയോ ഈശ്വരാ, അല്ലയോ രാമ…ഇങ്ങനെയെല്ലാം വിളിച്ച്-വിളിച്ച് പ്രാണന് വെടിയുന്നു. ഇവിടെ ഈശ്വരനാകുന്ന അച്ഛനാണ് നിങ്ങളെ പഠിപ്പിക്കുന്നത്. നിങ്ങളുടെ ബുദ്ധി ഇപ്പോള് ബാബയിലേക്ക് എത്തിക്കഴിഞ്ഞു. കല്പം മുമ്പത്തെപ്പോലെ ബാബ വന്നിരിക്കുകയാണ്. കല്പ-കല്പം ബാബ വന്ന് പതിതത്തില് നിന്ന് പാവനമാക്കി മാറ്റി ദുര്ഗതിയില് നിന്ന് സദ്ഗതിയിലേക്ക് കൊണ്ടു പോകുന്നു. പാടുന്നുണ്ട്-എല്ലാവരുടെയും പതിത-പാവനനായ അച്ഛനെന്ന്. ഇപ്പോള് നിങ്ങള് കുട്ടികള് അച്ഛന്റെ സന്മുഖത്തിരിക്കുകയാണ്. നിങ്ങള് വളരെ ഉയര്ന്ന മധുരമായ കുട്ടികളാണ്. ഇത് ഭാരതവാസികളുടെ മാത്രം കാര്യമാണ്. ബാബയും ഭാരതത്തില് തന്നെയാണ് ജന്മമെടുക്കുന്നത്. ബാബ പറയുന്നു- ഞാന് ഭാരതത്തില് ജന്മമെടുക്കുമ്പോള് എനിക്ക് തീര്ച്ചയായും ഭാരതവാസികള് തന്നെയാണ് പ്രിയപ്പെട്ടത്. ഓര്മ്മിക്കുന്നത് എല്ലാവരും ബാബയെ തന്നെയാണ്. എല്ലാ ധര്മ്മത്തിലുള്ളവരും അവനവന്റെ ധര്മ്മ സ്ഥാപകരെയാണ് ഓര്മ്മിക്കുന്നത്. നമ്മള് ആദി സനാതന ധര്മ്മത്തിലുള്ളവരായിരുന്നു എന്ന് ഭാരതവാസികള്ക്കു തന്നെ അറിയില്ല. ബാബ മനസ്സിലാക്കി തരുന്നു-ഭാരതം തന്നെയാണ് പ്രാചീന ദേശം. അപ്പോള് അവര് പറയും-ഭാരതം തന്നെയാണ് പ്രാചീന ദേശമെന്ന് ആരാണ് പറഞ്ഞത്. ഒരുപാട് കാര്യങ്ങള് കേള്ക്കേണ്ടി വരുന്നു. ഓരോരുത്തരും പല പല അഭിപ്രായങ്ങള് പറയുന്നു. ചിലര് പറയുന്നു- ഗീത ഉച്ഛരിച്ചത് ശിവപരമാത്മാവാണെന്ന് ആരാണ് പറഞ്ഞത്? കൃഷ്ണനും പരമാത്മാവാണല്ലോ, അരാണ് പാടിയത്. പരമാത്മാവ് സര്വ്യവ്യാപിയാണ്. അവരുടെതു തന്നെയാണ് മുഴുവന് കളിയും. എല്ലാ രൂപങ്ങളും ഭഗവാന്റെയാണ്. ഭഗവാന് തന്നെയാണ് അനേക രൂപങ്ങള് ധരിച്ച് ലീലകള് നടത്തുന്നത്. ഭഗവാന് ആഗ്രഹിക്കുന്നതെല്ലാം ചെയ്യാന് സാധിക്കും. ഇപ്പോള് നിങ്ങള് കുട്ടികള്ക്കറിയാം മായയും എത്ര ശക്തിശാലിയാണ്. ഇന്ന് പറയും-ബാബ നമ്മള് തീര്ച്ചയായും സമ്പത്തെടുക്കും, നരനില് നിന്ന് നാരായണനായി മാറും. നാളെ അവരുണ്ടാകില്ല. നിങ്ങള്ക്കറിയാം എത്രയോ പേര് വിട്ടുപോയി, വിടപറഞ്ഞു. മമ്മ സഞ്ചരിച്ചിരുന്ന വാഹനം ഓടിച്ച ആള് പോലും ഇന്നില്ല. ഇങ്ങനെ നല്ല-നല്ല കുട്ടികളും മായയുടെ സംഗത്തില് വന്ന് വീണ് തികച്ചും അധപതിച്ചിരിക്കുന്നു. കല്പം മുമ്പ് മനസ്സിലാക്കിയവര് മാത്രമെ മനസ്സിലാക്കുകയുള്ളൂ. ഇന്നത്തെ ലോകത്തില് എന്താണുള്ളത്. എന്നാല് നിങ്ങള് കുട്ടികള് എന്തായി മാറുകയാണെന്ന് നോക്കൂ. ഗീതം കേട്ടല്ലോ! പറയുന്നു-നമ്മള് മുഴുവന് വിശ്വത്തിന്റെ അധികാരികളായി മാറാനുള്ള സമ്പത്താണ് എടുക്കുന്നത്. സത്യയുഗത്തില് പരിധിയുള്ള കാര്യങ്ങളൊന്നുമില്ല. ഈ ലോകത്തിലാണ് പരിധിയുള്ള കാര്യങ്ങളാണുള്ളത്. മറ്റുളളവര് പറയുന്നു- നമ്മുടെ ആകാശത്തില് നിങ്ങളുടെ വിമാനം വന്നാല് വെടി വെക്കുമെന്ന്. സത്യയുഗത്തില് പരിധിയുള്ള കാര്യമൊന്നുമില്ല. ഇങ്ങനെയുളള ഗീതവും പാടാറുണ്ട് എന്നാല് അര്ത്ഥമൊന്നും മനസ്സിലാക്കുന്നില്ല. നിങ്ങള്ക്കറിയാം വാസ്തവത്തില് നമ്മള് ബാബയില് നിന്ന് വീണ്ടും വിശ്വത്തിന്റെ അധികാരിയായി മാറുകയാണ്. അനേക തവണ ഈ 84ന്റെ ചക്രം കറങ്ങിയിട്ടുണ്ട്. സുഖം ഒരുപാടുണ്ട്, കുറച്ചു സമയത്തെ ദുഃഖമാണ് ലഭിച്ചിരിക്കുന്നത്. അതുകൊണ്ടാണ് ബാബ പറയുന്നു-നിങ്ങള് കുട്ടികള്ക്ക് അളവറ്റ സുഖം നല്കുന്നു എന്ന്. ഇപ്പോള് മായയുമായി തോല്ക്കരുത്. ബാബയുടെ കുട്ടികള് ഒരുപാടുണ്ട്. എല്ലാവര്ക്കും ഒരു പോലെ സല്പുത്രരായി മാറാന് സാധിക്കില്ല. ചിലര്ക്ക് 5-7 കുട്ടികളുണ്ടാകും. അതില് ഒന്നോ രണ്ടോ കുപുത്രന്മാരുണ്ടെങ്കില് തല തന്നെ മോശമാക്കുന്നു. ലക്ഷങ്ങളും കോടികളും പാഴാക്കുന്നു. അച്ഛന് ധര്മ്മാത്മാവും, കുട്ടികളാണെങ്കില് മുഴുവനായും നശിപ്പിക്കുന്നവരും. ബാബ ഇങ്ങനെയുള്ള ഒരുപാട് ഉദാഹരണങ്ങള് കണ്ടിട്ടുണ്ട്.\nനിങ്ങള് കുട്ടികള്ക്കറിയാം ഈ മുഴുവന് ലോകത്തിലും പരിധിയില്ലാത്ത ബാബയുടെ കുട്ടികളാണ്. ബാബ പറയുന്നു- എന്റെ ജന്മസ്ഥാനം ഭാരതമാണ്. ഓരോരുത്തര്ക്കും അവരവരുടെ ജന്മഭൂമിയോട് ആദരവുണ്ട്. മറ്റെവിടെയെങ്കിലും ശരീരം ഉപേക്ഷിക്കുകയാണെങ്കില് അവരെ അവനവന്റെ ഗ്രാമത്തിലേക്ക് കൊണ്ടു വരുന്നു. ബാബയും ഭാരതത്തിലാണ് വരുന്നത്. നിങ്ങള് ഭാരതവാസികള്ക്ക് വീണ്ടും പരിധിയില്ലാത്ത സമ്പത്ത് നല്കുന്നു. നിങ്ങള് കുട്ടികള് പറയുന്നു-നമ്മള് വീണ്ടും വിശ്വത്തിന്റെ അധികാരിയും ദേവതയുമായി മാറുകയാണ്. നമ്മള് അധികാരികളായിരുന്നു. ഇപ്പോള് അവസ്ഥ എന്തായി? എവിടെ നിന്നും എവിടെ ചെന്നെത്തി. 84 ജന്മങ്ങള് അനുഭവിച്ചനുഭവിച്ചാണ് ഈ അവസ്ഥയുണ്ടായത്. ഡ്രാമയെ മനസ്സിലാക്കണമല്ലോ! ഇതാണ് ജയ-പരാജയത്തിന്റെ കളി. ഇത് ഭാരതത്തിന്റെ മാത്രം കളിയാണ്. ഈ ഭാരതത്തിലാണ് നിങ്ങളുടെ അഭിനയമുള്ളത്. ഈ നാടകത്തില് നിങ്ങള് ബ്രാഹ്മണരുടെ ഉയര്ന്നതിലും ഉയര്ന്ന പാര്ട്ടാണ്. നിങ്ങള് മുഴുവന് വിശ്വത്തിന്റെയും അധികാരിയായി മാറുന്നു, ഒരുപാട് സുഖം അനുഭവിക്കുന്നു. നിങ്ങള് അനുഭവിക്കുന്നത്ര സുഖം മറ്റാര്ക്കും അനുഭവിക്കാന് സാധിക്കില്ല. പേരു തന്നെ സ്വര്ഗ്ഗമെന്നാണ്. ഇതാണ് നരകം. ഈ ലോകത്തിലെ സുഖം ക്ഷണഭംഗുരം ആണ്. ഇന്ന് കോടിപതികളാണ്. അടുത്ത ജന്മത്തില് എന്തായി മാറാന് പോവുകയാണ്? ഒന്നുമറിയില്ലല്ലോ! ഇത് പാപാത്മാക്കളുടെ ലോകമാണ്. സത്യയുഗം പുണ്യാത്മാക്കളുടെ ലോകമാണ്. നിങ്ങള് പുണ്യാത്മാക്കളായി മാറുകയാണ്. അതിനാല് ഒരിക്കലും പാപം ചെയ്യരുത്. എപ്പോഴും ബാബയുമായി നേരായ(നല്ല) രീതിയില് മുന്നോട്ട് പോകണം. ബാബ പറയുന്നു-എന്നോടൊപ്പം ദ്വാപരയുഗം മുതല് ധര്മ്മരാജന് സദാ ഉണ്ട്. സത്യയുഗം ത്രേതായുഗത്തില് എന്നോടൊപ്പം ധര്മ്മരാജനില്ല. ദ്വാപരയുഗം മുതല് നിങ്ങള് എന്റെ പേരില് ദാന പുണ്യങ്ങള് ചെയ്തു വന്നു. ഈശ്വരാര്പ്പണം എന്ന് പറയാറില്ലേ. ഗീതയില് ശ്രീകൃഷ്ണന്റെ പേര് വെച്ചതു കാരണം ശ്രീകൃഷ്ണാര്പ്പണമെന്ന് എഴുതി. തിരികെ നല്കുന്നത് ഒരു ബാബ തന്നെയാണ്. അതിനാല് ശ്രീകൃഷ്ണ അര്പ്പണമെന്ന് പറയുന്നത് തെറ്റാണ്. ഈശ്വരാര്പ്പണം എന്ന് പറയുന്നതാണ് ശരി. ശ്രീഗണേശാര്പ്പണമെന്ന് പറയുന്നതിലൂടെ ഒന്നും ലഭിക്കില്ല. എന്നാലും എല്ലാവരുടെയും ഭാവനക്കുള്ള പ്രതിഫലം എന്തെങ്കിലുമൊക്കെ നല്കി വരുന്നു. എന്നെ ആര്ക്കും അറിയില്ല. നമ്മള് എല്ലാം ശിവബാബക്ക് സമര്പ്പിക്കുകയാണ് എന്ന് ഇപ്പോള് നിങ്ങള് കുട്ടികള്ക്കു മാത്രമെ അറിയുകയുള്ളൂ. ബാബയും പറയുന്നു-ഞാന് വന്നിരിക്കുന്നത് നിങ്ങള് കുട്ടികള്ക്ക് 21 ജന്മത്തേക്കുള്ള സമ്പത്ത് നല്കാനാണ്. ഇപ്പോള് ഇറങ്ങുന്ന കലയാണ്. രാവണ രാജ്യത്തില് ചെയ്യുന്ന ദാനപുണ്യങ്ങളെല്ലാം പാപാത്മാക്കള്ക്കാണ് നല്കുന്നത്. കല ഇറങ്ങിക്കൊണ്ടേയിരിക്കുകയാണ്. എന്തെങ്കിലും ലഭിച്ചാല് തന്നെ അത് അല്പകാലത്തേക്ക് വേണ്ടിയാണ്. ഇപ്പോള് നമുക്ക് 21 ജന്മത്തേക്കുള്ളതാണ് ലഭിക്കുന്നത്. പുതിയ ലോകത്തെ രാമരാജ്യമെന്നാണ് പറയുന്നത്. രാമരാജ്യം ഈശ്വരന്റെ രാജ്യമാണെന്ന് പറയാന് സാധിക്കില്ല. രാജ്യം ദേവീ-ദേവതകളുടെ രാജ്യമാണ്. ബാബ പറയുന്നു-ഞാന് രാജ്യം ഭരിക്കുന്നില്ല. നിങ്ങളുടെ ആദി സനാതന ദേവീ ദേവത ധര്മ്മം ഇപ്പോള് പ്രായേണ ലോപിച്ചു പോയി. ആ ഒരു ധര്മ്മം ഇപ്പോള് സ്ഥാപിച്ചു കൊണ്ടിരിക്കുയാണ്. ബാബ മംഗളകാരി തന്നെയാണ്. അതിനാല് ബാബയെ സത്യമായ അച്ഛനെന്നാണ് പറയുന്നത്. നിങ്ങള്ക്ക് ബാബയുടെയും രചനയുടെയും ആദി-മദ്ധ്യ-അന്ത്യത്തിന്റെയും സത്യമായ ജ്ഞാനം നല്കുകയാണ്. ബാബ നിങ്ങള്ക്ക് പരിധിയില്ലാത്ത ചരിത്രവും ഭൂമിശാസ്ത്രവുമാണ് കേള്പ്പിക്കുന്നത്. എത്ര ഒന്നാന്തരമായ സമ്പാദ്യമാണ്. നിങ്ങള് ചക്രവര്ത്തി രാജാവായി മാറുകയാണ്. മനുഷ്യര് ഹിംസയുടെ ചക്രമാണ് (സുദര്ശനചക്രം)കാണിച്ചിട്ടുള്ളത്. വാസ്തവത്തില്ഇത് ജ്ഞാന ചക്രമാണ്. എന്നാല് ഈ ജ്ഞാനം പ്രായേണ ലോപിച്ചു പോകുന്നു. നിങ്ങളുടെ ഈ ചിത്രം മുഖ്യമാണ്. ഒരു വശത്ത് ത്രിമൂര്ത്തിയും മറുവശത്ത് വൃക്ഷവും ചക്രവും. ശാസ്ത്രങ്ങളില് കല്പത്തിന്റെ ആയുസ്സ് ലക്ഷക്കണക്കിന് വര്ഷങ്ങളെന്ന് പറഞ്ഞു. എല്ലാ രഹസ്യത്തിന്റെ ചുരുളും അഴിയാതിരിക്കുകയാണ് അതായത് എല്ലാവരും ആശയക്കുഴപ്പത്തിലാണ്. ബാബയ്ക്കല്ലാതെ മറ്റാര്ക്കും ഈ രഹസ്യത്തിന്റെ ചുരുളഴിക്കാന് സാധിക്കില്ല. ബാബ സ്വയം സന്മുത്തേക്ക് വന്നിരിക്കുകയാണ്. ബാബ പറയുന്നു-എനിക്ക് ഡ്രാമയനുസരിച്ച് വരേണ്ടി വരുകയാണ്. ഞാന് ഈ ഡ്രാമയില് ബന്ധിക്കപ്പെട്ടിരിക്കുയാണ്. എനിക്ക് വരാതിരിക്കാന് സാധിക്കില്ല. അതിനര്ത്ഥം ഞാന് വന്ന് മരിച്ചവരെ ജീവിപ്പിക്കും അല്ലെങ്കില് അവരുടെ അസുഖം ഭേദമാക്കും എന്നല്ല. ഒരുപാട് കുട്ടികള് പറയുന്നു-ബാബാ എന്നോട് കൃപ കാണിക്കൂ. എന്നാല് ഇവിടെ കൃപയുടെ കാര്യമൊന്നുമില്ല. നമുക്ക് നഷ്ടം ഉണ്ടാകാതിരിക്കാന് ആശിര്വാദം നല്കണേ എന്ന് പറഞ്ഞല്ലല്ലോ എന്നെ വിളിച്ചത്. നിങ്ങള് വിളിക്കുന്നതു തന്നെ അല്ലയോ പതിത പാവനനാ വരൂ. ദുഃഖത്തെ ഹരിച്ച് സുഖം നല്കുന്നവനേ വരൂ എന്നാണ്. ശരീരത്തിന്റെ ദുഃഖം ഹരിക്കാന് ഡോക്ടര്മാരുമുണ്ട്. ബാബ വരുന്നത് ശരീരത്തിന്റെ ദുഃഖം ഹരിക്കാനാണോ! നിങ്ങള് പറയുന്നു-പുതിയ ലോകത്തിന്റെ അധികാരിയാക്കി മാറ്റൂ അഥവാ ശാന്തി നല്കൂ. നമ്മുടെ രോഗം മാറ്റൂ എന്ന് പറയാറില്ലല്ലോ. സദാ കാലത്തേക്ക് വേണ്ടി ശാന്തി അഥവാ മുക്തി ലഭിക്കാന് സാധിക്കില്ല. പാര്ട്ടഭിനയിക്കുക തന്നെ വേണം. അവസാനം വരുന്നവര്ക്ക് എത്ര ശാന്തിയാണ് ലഭിക്കുന്നത്. ഇപ്പോഴും വന്നു കൊണ്ടിരിക്കുന്നുണ്ട്. ഇത്രയും സമയം അവര് ശാന്തിധാമത്തില് ഇരുന്നില്ലേ! ഡ്രാമയനുസരിച്ച് പാര്ട്ടുള്ളവര് മാത്രമെ വരുകയുള്ളൂ. പാര്ട്ടിന് മാറ്റമുണ്ടാകില്ല. ബാബ മനസ്സിലാക്കി തരുന്നു- അവസാനം വരുന്ന ഒപാട് ആത്മാക്കള് ഇപ്പോഴും ശാന്തിധാമത്തില് വസിക്കുന്നുണ്ട്. ഇത് ഡ്രാമയാണ്. അവസാനം പാര്ട്ടുളളവര്ക്ക് അവസാനം തന്നെ വരണം. ഇത് വൃക്ഷത്തിന്റെ ചിത്രമാണ്. ഉണ്ടാക്കിച്ച ചിത്രങ്ങളെക്കുറിച്ചെല്ലാം നിങ്ങള്ക്ക് മനസ്സിലാക്കി കൊടുക്കണം. കല്പം മുമ്പത്തെപ്പോലെ തന്നെ ഒരുപാട് ചിത്രങ്ങള് ഉണ്ടായിക്കൊണ്ടേയിരിക്കും. 84ന്റെ വിസ്താരം വൃക്ഷത്തിലുമുണ്ട്. ഡ്രാമയാകുന്ന ചക്രത്തിലുമുണ്ട്. ഇപ്പോള് വീണ്ടും ഏണിപ്പടിയുടെ ചിത്രമുണ്ടാക്കി. മനുഷ്യര്ക്ക് ഒന്നും അറിയില്ല. തികച്ചും ബുദ്ധുക്കളെപ്പോലെയാണ്. ഇപ്പോള് നിങ്ങള് കുട്ടികളുടെ ബുദ്ധിയിലുണ്ട് പരമപിതാ പരമാത്മാവ് ശാന്തിയുടെയും ജ്ഞാനത്തിന്റെയും സാഗരനായ ബാബ നമ്മളെ ഈ ബ്രഹ്മാവിന്റെ ശരീരത്തിലൂടെ പഠിപ്പിച്ചു കൊണ്ടിരിക്കുയാണ്. ബാബ പറയുന്നു- ആദ്യം വിശ്വത്തിന്റെ അധികാരിയായ ബ്രഹ്മാവിന്റെ ശരീരത്തിലാണ് ഞാന് വരുന്നത്. നിങ്ങള്ക്കും അറിയാം വാസ്തവത്തില് നമ്മളും ബ്രഹ്മാവിലൂടെ ബ്രാഹ്മണരായി മാറുന്നു. ഗീതയില് ഈ കാര്യങ്ങളൊന്നുമില്ല. ബാബ പറയുന്നു-ബ്രഹ്മാവ് സ്വയം നാരായണനെ പൂജിച്ചിരുന്നു, തീവണ്ടിയില് യാത്ര ചെയ്തു കൊണ്ടു പോലും ഗീത പഠിച്ചിരുന്നു. ബ്രഹ്മാവ് വലിയ ധര്മ്മാത്മാവാണെന്നാണ് മനുഷ്യര് മനസ്സിലാക്കിയിരുന്നത്. ഇപ്പോള് പഴയ കാര്യങ്ങളെല്ലാം മറന്നു പോകുന്നു. എന്നാലും ബ്രഹ്മാബാബ ഗീതയെല്ലാം പഠിച്ചിട്ടുണ്ടല്ലോ! ബ്രഹ്മാബാബ പറയുന്നു-എനിക്കിതെല്ലാം അറിയാം. ഇപ്പോള് ചിന്തിക്കൂ-നമ്മള് ആരുടെ മുന്നിലാണ് ഇരിക്കുന്നത്? വിശ്വത്തിന്റെ അധികാരിയാക്കി മാറ്റുന്ന ബാബയെ എന്തിനാണ് ഇടക്കിടക്ക് മറന്നു പോകുന്നത്? ബാബ പറയുന്നു- നിങ്ങള്ക്ക് ഞാന് 16 മണിക്കൂര് സൗജന്യമായി നല്കുകയാണ്. ബാക്കിയുള്ള സമയം തന്റെ സേവനം ചെയ്യൂ. തന്റെ സേവനം ചെയ്യുക അര്ത്ഥം വിശ്വത്തിന്റെ സേവനം ചെയ്യൂ. കര്മ്മം ചെയ്തു കൊണ്ടും ചുരുങ്ങിയത് 8 മണിക്കൂര് ബാബയെ ഓര്മ്മിക്കാനുള്ള പുരുഷാര്ത്ഥം ചെയ്യൂ. ഇപ്പോള് മുഴുവന് ദിവസത്തിലും 8 മണിക്കൂര് ഓര്മ്മയിലിരിക്കാന് സാധിക്കുന്നില്ല. അങ്ങനെയുള്ള അവസ്ഥയുണ്ടാകുമ്പോള് മാത്രമെ മനസ്സിലാക്കുകയുള്ളൂ, ഇവര് ഒരുപാട് സേവനം ചെയ്യുന്നുണ്ട് എന്ന്. നമ്മള് ഒരുപാട് സേവനം ചെയ്യുന്നുണ്ട് എന്ന് വിചാരിക്കരുത്. പ്രഭാഷണം വളരെ ഒന്നാന്തരമായി ചെയ്യും എന്നാല് യോഗം അല്പം പോലുമില്ല. ഓര്മ്മയുടെ യാത്ര തന്നെയാണ് മുഖ്യമായത്.\nബാബ പറയുന്നു- ശിരസ്സില് പാപത്തിന്റെ ഭാരം ഒരുപാടുണ്ട്. അതിനാല് അതിരാവിലെ എഴുന്നേറ്റ് ബാബയെ ഓര്മ്മിക്കൂ.2മണി മുതല്5മണി വരെയാണ് ഒന്നാന്തരമായ അന്തരീക്ഷം. ആത്മാവ് രാത്രിയില് ആത്മാഭിമാനിയായി മാറുന്നു. അതിനെ ഉറക്കമെന്നാണ് പറയുന്നത്. അതിനാല് ബാബ പറയുന്നു- എത്രത്തോളം സാധിക്കുന്നുവോ ബാബയെ ഓര്മ്മിക്കൂ. ഇപ്പോള് ബാബ പറയുന്നു- മനന്മനാഭവ. ഇതാണ് കയറുന്ന കലയുടെ മന്ത്രം. ശരി.\n1. ബാബയുമായി ശരിയായ രീതിയിലും സത്യസന്ധരുമായി മുന്നോട്ട് പോകണം. മംഗളകാരിയായ ബാബയുടെ കുട്ടികളാണ് അതിനാല് എല്ലാവരുടെയും മംഗളം ചെയ്യണം. സല്പുത്രരായി മാറണം.\n2. കര്മ്മം ചെയ്തു കൊണ്ടും ചുരുങ്ങിയത് 8 മണിക്കൂര് തീര്ച്ചയായും ഓര്മ്മയില് കഴിയണം. ഓര്മ്മ തന്നെയാണ് മുഖ്യമായത് അതിലൂടെ തന്നെ വികര്മ്മങ്ങളുടെ ഭാരത്തെ ഇറക്കി വെക്കണം.\nപുരുഷാര്ത്ഥം എന്ന ശബ്ദത്തെ യഥാര്ത്ഥ രൂപത്തില് ഉപയോഗിച്ച് സദാ മുന്നോട്ട് പോകുന്ന ശ്രേഷ്ഠ പുരുഷാര്ത്ഥിയായി ഭവിക്കട്ടെ.\nപുരുഷാര്ത്ഥം എന്ന ശബ്ദത്തെ യഥാര്ത്ഥ രൂപത്തില് ഉപയോഗിച്ച് സദാ മുന്നോട്ട് പോകുന്ന ശ്രേഷ്ഠ പുരുഷാര്ത്ഥിയായി ഭവിക്കട്ടെ.പലപ്പോഴും പുരുഷാര്ത്ഥി എന്ന ശബ്ദം തോല്വി സംഭവിക്കുമ്പോള് അഥവാ പരാജയം സംഭവിക്കുമ്പോള് നല്ല പരിചയായി മാറുന്നു, എപ്പോഴാണോ എന്തെങ്കിലും തെറ്റ് സംഭവിക്കുന്നത് അപ്പോള് പറയാറുണ്ട് നമ്മള് പരുഷാര്ത്ഥികളല്ലേ എന്ന്. എന്നാല് യഥാര്ത്ഥ പുരുഷാര്ത്ഥിക്ക് ഒരിക്കലും തോല്വി ഉണ്ടാകില്ല എന്തുകൊണ്ടെന്നാല് പുരഷാര്ത്ഥത്തിന്റെ യഥാര്ത്ഥ അര്ത്ഥമാണ് സ്വയത്തെ പുരുഷന് അര്ത്ഥം ആത്മാവാണെന്ന് മനസ്സിലാക്കി നടക്കണം. ഇങ്ങനെ ആത്മീയ സ്ഥിതിയില് കഴിയുന്ന പുരുഷാര്ത്ഥി സദാ ലക്ഷ്യത്തെ മുന്നില് വെച്ച് കൊണ്ട് നടക്കും, ഒരിക്കലും അവര് നിന്നു പോകില്ല, ധൈര്യവും ഉത്സാഹവും ഉപേക്ഷിക്കില്ല.\nമാസ്റ്റര് സര്വ്വശക്തിവാന്റെ സ്മൃതിയില് ഇരിക്കണം , ഈ സ്മൃതിയാണ് നിങ്ങള്ക്ക് അധികാരിയാണെന്ന സ്മൃതി ഉണര്ത്തി തരുന്നത്.


By Nandakumar Edamana | 2016-12 | infokairali\nവിന്‍ഡോസ് ഉപയോക്താക്കള്‍ക്ക് ഭീഷണിയായി ഒരു സുരക്ഷാപ്രശ്നം കൂടി. എന്‍സിലോ (www.ensilo.com) എന്ന സുരക്ഷാകമ്പനി പുറത്തുവിട്ട റിപ്പോര്‍ട്ടിലാണ് 'ആറ്റംബോംബിങ്' എന്ന പുതിയ ആക്രമണരീതിയെക്കുറിച്ച് പറയുന്നത്. വിന്‍ഡോസിന്റെ എല്ലാ പതിപ്പുകളെയും ബാധിക്കുന്ന പ്രശ്നമാണിത്.\nപ്രോഗ്രാമുകള്‍ക്ക് ഡേറ്റ സൂക്ഷിച്ചുവയ്ക്കാനും ആവശ്യമെങ്കില് മറ്റു പ്രോഗ്രാമുകളുമായി പങ്കുവയ്ക്കാനുമുള്ള സംവിധാനമാണ് വിന്‍ഡോസ് ആറ്റം ടേബിളുകള്. ഒരു വിന്‍ഡോസ് ഉപയോക്താവിന്, അയാള് പ്രവര്‍ത്തിപ്പിക്കുന്ന പ്രോഗ്രാമുകള് സൃഷ്ടിച്ച ആറ്റം ഡേറ്റയുടെ മേല് പരിപൂര്‍ണ്ണ അധികാരമുണ്ട്. ഈ അധികാരം പ്രോഗ്രാമുകളും പങ്കിടുന്നു എന്നതാണ് പ്രശ്നം. ഒരു ഉപയോക്താവ് അപകടകരമായ ഒരു പ്രോഗ്രാം (മാല്‍വെയര്) പ്രവര്‍ത്തിപ്പിക്കാനിടയായി എന്ന് കരുതുക. ഈ മാല്‍വെയറിന്, അതേ ഉപയോക്താവിന്റെ കീഴില് മറ്റു പ്രോഗ്രാമുകള് ശേഖരിച്ച ആറ്റം ഡേറ്റ വായിക്കാനും തിരുത്താനും കഴിയും. എന്‍ക്രിപ്റ്റഡ് പാസ്‌വേഡുകള് മോഷ്ടിക്കാനും മാലീഷ്യസ് ആയ കോഡ് പ്രവര്‍ത്തിപ്പിക്കാനുമെല്ലാം ഈ പഴുത് ഉപയോഗിക്കാം.\nആറ്റം ടേബിളുകളെ കീഴ്‍പ്പെടുത്തി 'കോഡ് ഇഞ്ചക്ഷന്' നടത്തുന്നതാണ് ആറ്റംബോംബിങ് ആക്രമണരീതി. കോഡ് ഇഞ്ചക്ഷന് എന്നത് പുതിയൊരു സംഭവമല്ല. സുരക്ഷാസംവിധാനങ്ങളുടെ കണ്ണില് പൊടിയിടാന് മാല്‍വെയറുകള് കുറേക്കാലമായി ഉപയോഗിച്ചുവരുന്ന രീതിയാണിത്. സുരക്ഷാസോഫ്റ്റ്‍വെയറുകള് വിശ്വാസമര്‍പ്പിക്കുന്ന പ്രോഗ്രാമുകളിലേക്ക് അപകടകരമായ കോഡ് കുത്തിവയ്ക്കുകയും അവയുടെ മറവില് പ്രവര്‍ത്തിക്കുകയും ചെയ്യുന്നതാണ് ഇതിന്റെ അടിസ്ഥാനതത്വം. ഒരു സ്ഥാപനത്തിലെ സുരക്ഷാപരിശോധനയുമായി ഇതിനെ താരതമ്യം ചെയ്യാം. പുറമേനിന്ന് വരുന്നവരെ വിശദമായി പരിശോധിക്കുന്ന സുരക്ഷാ ഉദ്യോഗസ്ഥര് പക്ഷേ സ്ഥാപനമേധാവിയെ ഒരു പരിശോധനയുമില്ലാതെ കടത്തിവിടും. അതുകൊണ്ടുതന്നെ ഒരു ഭീകരന് സ്ഥാപനം തകര്‍ക്കാനുള്ള എളുപ്പമാര്‍ഗ്ഗം സ്ഥാപനമേധാവിയുടെ പെട്ടിയില് ബോംബ് ഒളിച്ചുവയ്ക്കുകയാണ്. പരിചിതമായ ഈ ആക്രമണരീതി ആറ്റം ടേബിളുകള് ഉപയോഗിച്ച് ചെയ്യാമെന്നതാണ് അടുത്തിടെ വന്ന വാര്‍ത്തയിലെ പുതുമ.\nവൈറസ്സുകളുടെ ലക്ഷ്യം ഡിസ്കിലെ ഫയലുകളാണെങ്കില് കോഡ് ഇഞ്ചക്ഷന്റെ ലക്ഷ്യം പ്രവര്‍ത്തനത്തിലുള്ള പ്രോഗ്രാമുകള് (പ്രൊസസുകള്) ആണ്. ഇത്തരത്തിലുള്ള ആക്രമണങ്ങളുടെ നല്ലൊരുദാഹരണമാണ് എസ്.ക്യു.എല്. ഇഞ്ചക്ഷന്. വെബ്‍സൈറ്റുകളിലെ സേര്‍ച്ച് ബോക്സുകളില് എസ്.ക്യു.എല്. കോഡ് നല്കുി സെര്‍വറിലെ വിവരങ്ങള് മോഷ്ടിക്കുകയോ മാറ്റം വരുത്തുകയോ ചെയ്യുന്ന ആക്രമണരീതിയാണിത്.\nആറ്റംബോംബിങ്ങുമായി ബന്ധപ്പെട്ട് യൂട്യൂബിലെ കംപ്യൂട്ടര്‍ഫൈല് (Computerphile) ചാനല് തയ്യാറാക്കിയ വീഡിയോ ഈ ലിങ്ക് വഴി കാണാം: youtu.be/rRxuh9fp7QI\nവീഡിയോയുടെ അവസാനം ഒരു ഉദാഹരണം ചെയ്തുകാണിക്കുന്നുണ്ട്. അവതാരകന് എഴുതിയ പ്രോഗ്രാം, ഗൂഗിള് ക്രോമിനെക്കൊണ്ട് കാല്‍ക്കുലേറ്റര് തുറപ്പിക്കുന്നതാണ് അത്. ക്രോം തുറന്നിട്ട ശേഷം അവതാരകന് തന്റെ (മാലീഷ്യസ്) പ്രോഗ്രാം പ്രവര്‍ത്തിപ്പിക്കുന്നു. അപ്പോള് സ്ക്രീനില് കാല്‍ക്കുലേറ്റര് പ്രത്യക്ഷപ്പെടുന്നു. ഈ കാല്‍ക്കുലേറ്റര് തുറന്നത് അവതാരകന്റെ പ്രോഗ്രാമല്ല, മറിച്ച് ക്രോം ആണ്. ക്രോമിനെ തെറ്റായ വഴിക്ക് നയിക്കുകയാണ് അവതാരകന്റെ മാല്‍വെയര് ചെയ്തത്. അതിനുപയോഗിച്ചതാകട്ടെ ആറ്റം ടേബിളും. കാല്‍ക്കുലേറ്റര് തുറക്കാനുള്ള കോഡിനുപകരം ഏറെ അപകടകരമായ കോഡ് ഒരു ഹാക്കര്‍ക്കെഴുതാം.\nപല സുരക്ഷാപ്പിഴവുകളുടെയും കണ്ടെത്തലിനുപിന്നാലെ അവയ്ക്ക് പരിഹാരമായി പാച്ചുകളും പുറത്തിറങ്ങുണ്ട്. എന്നാല് വിന്‍ഡോസ് ആറ്റംബോംബിങ്ങിന് പാച്ചൊന്നും പ്രതീക്ഷിക്കേണ്ട എന്നാണ് വിദഗ്ദ്ധര് പറയുന്നത്. കാരണം, ആറ്റംബോംബിങ് ഒരു സുരക്ഷാപ്പിഴവ് (Vulnerability) അല്ല. കണ്ണില്‍പ്പെടാതിരുന്ന സുരക്ഷാപ്പിഴവുകള് ചൂഷണം ചെയ്യുന്ന ഒളിയാക്രമണവുമല്ല. മറിച്ച്, മനഃപൂര്‍വം വിന്‍ഡോസില് ഉള്‍പ്പെടുത്തിയിട്ടുള്ള ഒരു സംവിധാനം ഉപയോഗപ്പെടുത്തുന്ന, 'മാന്യമായ' ഒരാക്രമണമാണത്. ഇങ്ങനെയൊക്കെയാണെങ്കിലും ആറ്റംബോംബിങ് തടയാനുള്ള ശ്രമം ചില സുരക്ഷാകമ്പനികള് ഒരുക്കിത്തുടങ്ങിയിട്ടുണ്ടെന്നാണ് വാര്‍ത്ത.\nആറ്റം ടേബിളുകളുമായി ബന്ധപ്പെട്ട എ.പി.ഐ. കോളുകള് പരിശോധിക്കുകമാത്രമാണ് സുരക്ഷാസോഫ്റ്റ്‍വെയറുകളുടെ വരും പതിപ്പുകള്‍ക്ക് ചെയ്യാവുന്ന കാര്യം. ബാക്കിയെല്ലാം ഉപയോക്താവിന്റെ കയ്യിലാണ്. വിശ്വസ്തസ്രോതസ്സുകളില്‍നിന്ന് മാത്രം ലഭ്യമായ സോഫ്റ്റ്‌വെയര് ഇന്‍സ്റ്റാള് ചെയ്യുകയും അവ ആവശ്യാനുസാരം അപ് ഡേറ്റ് ചെയ്യുകയുമാണ് അടിസ്ഥാനപടി. അനധികൃത ഡൗണ്‍ലോഡുകളും പൈറേറ്റഡ് സോഫ്റ്റ്‍വെയറുമെല്ലാം കംപ്യൂട്ടറിന് ദോഷം ചെയ്യുമെന്നും ഓര്‍ക്കുക.


ലേഖകൻ : സാക് പുന്നൻ വിഭാഗങ്ങൾ : അടിസ്ഥാന സത്യങ്ങൾ അന്വേഷകന്\n1) ഈ ഭൂമുഖത്തു നടന്ന ഏറ്റവും വലിയ പോരാട്ടത്തെ കുറിച്ച് ഒരു ചരിത്ര പുസ്തകത്തിലും രേഖപ്പെടുത്തിയിട്ടില്ല. കാല്‍വരിയില് യേശു തന്റെ മരണത്തിലൂടെ ലോകത്തിന്റെ പ്രഭുവായ സാത്താനെ പരാജയപ്പെടുത്തിയതാണത്. നമ്മുടെ ജീവിത കാലത്തൊരിക്കലും മറക്കരുതാത്ത ഒരു വാക്യമാണ് എബ്രായര് 2:14,15 വാക്യങ്ങള്. ഇത് നാം അറിയരുത് എന്നാണ് സാത്താന് ആഗ്രഹിക്കുന്നത്. ആരും തങ്ങളുടെ തോല്‍വിയെക്കുറിച്ചോ വീഴ്ചയെക്കുറിച്ചോ മറ്റുള്ളവര് അറിയണമെന്ന് ആഗ്രഹിക്കുന്നില്ല. സാത്താനും അങ്ങനെതന്നെ. ഇതാണ് ആ വാക്യങ്ങള് 'മക്കള് മാംസരക്തങ്ങളോടു കൂടിയവരാകയാല് അദ്ദേഹവും മാംസരക്തങ്ങളുള്ളവനായി മരണത്തിന്റെ അധികാരിയായ പിശാചിനെ തന്റെ മരണത്താല് നീക്കികളഞ്ഞ് ജീവപര്യന്തം മരണഭീതിക്ക് അടിമകളായിരുന്നവരെ വിടുവിച്ചു.'\nേശു മരിച്ചപ്പോള് അവിടുന്നു പിശാചിനെ ബലഹീനനാക്കി. എന്തിനു വേണ്ടി? അതിലൂടെ സാത്താന് നമ്മുടെ മേല് വച്ചിരുന്ന ഭയത്തിന്റെ ബന്ധനം അഴിച്ച് നമ്മെ എന്നെന്നേക്കുമായി സ്വതന്ത്രരാക്കുന്നതിനു വേണ്ടി. ലോകത്തില് മനുഷ്യര്‍ക്ക് പലതരം ഭയമുണ്ട്. രോഗഭയം , ദാരിദ്രഭയം, പരാജയഭയം , മനുഷ്യഭയം, ഭാവിയെക്കുറിച്ചുള്ള ഭയം തുടങ്ങിയവ. എങ്കിലും എല്ലാ ഭയത്തിലും വലിയത് മരണഭയമാണ്. മരണഭയവുമായി താരതമ്യം ചെയ്താല് മറ്റു ഭയങ്ങളെല്ലാം വളരെ നിസ്സാരമാണ്. മരണത്തിനു ശേഷം എന്ത് സംഭവിക്കും എന്ന ഭയത്തിലേക്കാണ് മരണഭയം നമ്മെ നയിക്കുന്നത്. പാപത്തില് ജീവിക്കുന്നവര് ഒടുവില് നരകത്തിലേക്ക് പോകുമെന്ന് വേദപുസ്തകം പഠിപ്പിക്കുന്നു. അനുതപിക്കാത്തവര്‍ക്ക് വേണ്ടി ദൈവം ഒരുക്കി വച്ചിരിക്കുന്ന സ്ഥലമാണത്. സാത്താനും അവനോടൊപ്പം അവന്റെ ചതിയില് പെട്ടവരായി പാപത്തില് ജീവിച്ചവരും അഗ്‌നിപൊയ്കയിലായിരിക്കും നിത്യത ചെലവഴിക്കുക.\nനമ്മുടെ പാപത്തിന്റെ ശിക്ഷ ഏറ്റെടുത്തുകൊണ്ട് നമ്മെ നിത്യ നരകത്തില് നിന്നും രക്ഷിക്കുവാനാണ് യേശു ഈ ഭൂമിയിലെക്ക് വന്നത്. സാത്താന് നമ്മെ ഒരിക്കലും ദ്രോഹിക്കാതിരിക്കേണ്ടതിന്നു അവന്റെ ശക്തി അവിടുന്നു തകര്‍ത്തു. ഈയൊരു സത്യം ജീവിതകാലം മുഴുവന് ഓര്‍ക്കുക. 'സാത്താനെതിരെ ദൈവം ഇപ്പോഴും നിങ്ങളുടെ പക്ഷത്തുണ്ടായിരിക്കും.' ഈ മഹത്തായ സത്യമാണ് എനിക്ക് വലിയ ഉത്സാഹവും സമാധാനവും വിജയവും തന്നത്. ഇത് ലോകമെന്പാടും പോയി എല്ലാ വിശ്വാസികളോടും പറയുവാന് ഞാന് ആഗ്രഹിക്കുന്നു. വേദപുസ്തകം പറയുന്നു 'നിങ്ങളെത്തന്നെ ദൈവത്തിനു കീഴ്‌പെടുത്തുവിന്, പിശാചിനോട് എതിര്‍ത്തു നില്‍ക്കുവിന് അപ്പോള് അവന് നിങ്ങളെ വിട്ട് ഓടിപ്പോകും (യാക്കോ 4:7). യേശുവെന്ന നാമത്തിങ്കല് സാത്താന് ഓടി പോകും. പല ക്രിസ്ത്യാനികളുടെയും മനസ്സിലുള്ള ചിത്രം അവരെ പിടിക്കാന് പുറകെ വരുന്ന സാത്താന്റെയും അതില് നിന്നും ജീവനുംകൊണ്ട് അവര് ഓടി രക്ഷപെടുന്നതിന്റെയും ആണ്. എന്നാല് ഇത് വേദപുസ്തകം പഠിപ്പിക്കുന്നതിനു നേരെ എതിരായിട്ടുള്ളതാണ്. നിങ്ങള് എന്താണ് കരുതുന്നത് ? സാത്താന് യേശുവിനെ ഭയമായിരുന്നുവോ അല്ലയോ? നമ്മുടെ രക്ഷകനായ യേശുവിന്റെ മുന്‍പില് നില്കാന് തന്നെ സാത്താന് ഭയമാണെന്ന കാര്യം നമുക്കറിയാം. യേശു ഈ ലോകത്തിന്റെ വെളിച്ചമാണ്. അവിടുത്തെ മുന്പാകെ ഇരുട്ടിന്റെ അധികാരിക്ക് നില്കാന് കഴിയുകയില്ല. സ്വര്‍ഗ്ഗത്തില് നിന്നുള്ള സാത്താന്റെ വീഴ്ചയെക്കുറിച്ച് യേശു തന്റെ ശിഷ്യന്മാരോട് ഇങ്ങനെയാണ് പറഞ്ഞത്. ദൈവം പുറത്താക്കിയപ്പോള് സാത്താന് 'മിന്നല് പോലെ വീണു' ( ലുക്കോ 10:18) . മരുഭൂമിയില് വച്ച് യേശു സാത്താനോട് 'സാത്താനേ എന്നെ വിട്ടു പോകൂ' എന്ന് പറഞ്ഞപ്പോഴും മിന്നലിന്റെ വേഗത്തിലാണ് അവന് യേശുവിന്റെ സാന്നിദ്ധ്യത്തില് നിന്നും അപ്രത്യക്ഷനായത്. നമ്മളും സാത്താനെ യേശുവിന്റെ നാമത്തില് എതിര്‍ത്താല് അവന് മിന്നലിന്റെ വേഗത്തില് നമ്മെ വിട്ടുപോകും. വെളിച്ചത്തിന്റെ മുന്‍പില് ഇരുട്ട് ഓടിയൊളിക്കും.\nേശുവെന്ന നാമത്തെ സാത്താന് ഭയപ്പെടുന്നു. യേശു കര്‍ത്താവാണെന്ന വസ്തുത ഓര്‍ക്കാന് തന്നെ അവന് ഭയപ്പെടുന്നു. ദുരാത്മാവ് ബാധിച്ച ആളുകള് ഒരിക്കലും യേശുക്രിസ്തു കര്‍ത്താവാണെന്നോ സാത്താന് ക്രൂശിന്മേല് തോല്പിക്കപ്പെട്ടുവെന്നോ ഏറ്റുപറയുകയില്ല. ഏതു ദുരാത്മാവിനേയും ഏതു പിശാചിനെയും മിന്നലിന്റെ വേഗത്തില് ഓടിച്ചുകളയുവാനുള്ള ശക്തി യേശുവിന്റെ നാമത്തിനുണ്ട്.അതൊരിക്കലും മറക്കരുത്.\nജീവിതത്തില് ഏതെങ്കിലും സമയത്ത് നിങ്ങള്‍ക്കൊരു കഷ്ടതയുണ്ടാകുന്‌പോഴൊ പരിഹരിക്കാന് കഴിയില്ല എന്ന് തോന്നുന്ന ഏതെങ്കിലും പ്രശ്‌നത്തെ നേരിടുന്‌പോഴോ, മാനുഷികമായി ഉത്തരം ലഭിക്കുകയില്ല എന്ന് കരുതുന്ന ഒരു കാര്യത്തെ അഭിമുഖീകരിക്കുന്‌പോഴോ യേശുവെന്ന നാമത്തെ വിളിക്കുക. അവിടുത്തോട് പറയുക 'കര്‍ത്താവായ യേശുവേ, അവിടുന്ന് സാത്താനെതിരേ എന്റെ ഭാഗത്തുണ്ട്. ഇപ്പോള് എന്നെ സഹായിക്കേണമേ'. എന്നിട്ട് സാത്താനു നേരെ തിരിഞ്ഞ് അവനോട് പറയുക 'യേശുവിന്റെ നാമത്തില് സാത്താനെ ഞാന് നിന്നെ എതിര്‍ക്കുന്നു'. ഞാന് പറയട്ടെ, യേശു ക്രൂശില് സാത്താനെ തോല്പിച്ചുകഴിഞ്ഞിരിക്കയാല് അവന് നിങ്ങളെ വിട്ട് ഉടനെ ഓടിപ്പോകും. നിങ്ങള് വെളിച്ചത്തില് നടക്കുകയും യേശുവിന്റെ നാമത്തില് സാത്താനെ എതിര്‍ക്കുകയും ചെയ്താല് അവനു നിങ്ങളുടെ മേല് ഒരു ശക്തിയും ഉണ്ടായിരിക്കുകയില്ല.\nതീര്‍ച്ചയായും സാത്താന് അവന്റെ പരാജയത്തെക്കുറിച്ച് നിങ്ങള് അറിയണമെന്ന് ആഗ്രഹമില്ല. അതുകൊണ്ടാണ് ദീര്‍ഘകാലം അതു കേള്‍ക്കുന്നതില് നിന്നും നിങ്ങളെ അവന് തടഞ്ഞത്. അതു കൊണ്ടുതന്നെയാണ് പല പ്രസംഗകരെക്കൊണ്ടും അവന്റെ പരാജയത്തെക്കുറിച്ച് പ്രസംഗിപ്പിക്കാതിരിക്കുന്നതും. കര്‍ത്താവായ യേശുക്രിസ്തു ക്രൂശിന്മേല് സാത്താനെ എന്നെന്നേയ്കുമായി പരാജയപ്പെടുത്തിയെന്നത് നിങ്ങളെല്ലാവരും വ്യക്തമായി അറിയണമെന്നതാണ് എന്റെ ആഗ്രഹം. നിങ്ങളിനി ഒരിക്കലും സാത്താനെ ഭയപ്പെടേണ്ടതില്ല. അവന് നിങ്ങളെ ബുദ്ധിമുട്ടിക്കുവാനോ ദ്രോഹിക്കുവാനോ കഴിയുകയില്ല. പല വിശ്വാസികളുടെ മേലും സാത്താന് അധികാരം ഉണ്ടായതിനുകാരണം അവര് ഇരുട്ടില് നടക്കുന്നതുകൊണ്ടാണ്. അല്ലെങ്കില് അവര് ഏതെങ്കിലും രഹസ്യപാപത്തില് ജീവിക്കുകയോ, ആരോടെങ്കിലും ക്ഷമിക്കാതിരിക്കുകയോ, ആരോടെങ്കിലും അസൂയപ്പെട്ടിരിക്കുകയോ, സ്വാര്‍ത്ഥതയോടെ പെരുമാറുകയോ ചെയ്യുന്നുണ്ടാവാം. അപ്പോള് സാത്താന് അവരുടെ മേല് അധികാരം ലഭിക്കും. അല്ലെങ്കില് അവനു അവരെ തൊടുവാന് പോലും കഴിയുകയില്ല.


sensex malayalam reportവിപണി\nഅവധിയെടുത്ത് വിദേശത്ത് ജോലി ചെയ്യുന്നവരെ പിരിച്ചുവിടണമെന്ന് കോടതി\nThursday 11th November 2010 7:05pm\nവില്‍പ്പനക്കാര് കൂടി;വിപണി ഇടിഞ്ഞു\nThursday 11th November 2010 6:43pm\nമുംബൈ: ഉച്ചയ്ക്കുശേഷം യൂറോപ്യന് വിപണിയില് നിന്നും ജി 20 ഉച്ചക്കോടിയില് നിന്നും പുറത്തുവന്ന പ്രതികൂലവാര്‍ത്തകളെ തുടര്‍ന്ന് നിക്ഷേപകര് ഉയര്‍ന്ന വിലയിലുള്ള ഓഹരികള് കൂട്ടത്തോടെ വിറ്റൊഴിവാക്കാന് തുടങ്ങിയത് വിപണിയെ താഴേക്കു നയിച്ചു. കറന്‍സി പോലുള്ള ചില പൊതുകാര്യങ്ങളില് ജി20 രാജ്യങ്ങള്‍ക്ക് സമവായത്തിലെത്താനായില്ലെന്നാണ് സൂചനകള് വ്യക്തമാക്കുന്നത്.\nസെന്‍സെക്‌സ് 286.62 പോയിന്റിടിഞ്ഞ് 20589.09ലും നിഫ്റ്റി 81.45 താഴ്ന്ന് 6194.25ലുമാണ് ഇന്ന് വില്‍പ്പന അവസാനിപ്പിച്ചത്. എന്നാല് ഇത് അനിവാര്യമായ ഒരു തിരുത്തലിന്റെ ഭാഗം മാത്രമാണെന്നും നിക്ഷേപകര് ആശങ്കപ്പെടേണ്ട കാര്യമില്ലെന്നുമാണ് ഓഹരി വിദഗ്ധരുടെ വിലയിരുത്തല്. പുതിയൊരു കുതിപ്പിനു ശക്തിനേടാന് നിഫ്റ്റി 6200-6100നും ട്രേഡിങ് നടത്തേണ്ടതുണ്ടെന്ന് അവര് വിശദീകരിച്ചു.\nഅമേരിക്ക, യൂറോപ് മാര്‍ക്കറ്റുകളില് അനിശ്ചിതത്വം തുടരുന്നതിനാല് ഇപ്പോള് വിപണിയിലുള്ള പവര്‍ഗ്രിഡ് എഫ്.പി.ഒയും വരാനിരിക്കുന്ന ഐ.പി.ഒകളും വാങ്ങുന്നതിനുവേണ്ടി നിക്ഷേപകര് പണം സ്വരുകൂട്ടിയെടുക്കാന് ശ്രമിക്കുകയാണ്. ഈ സമ്മര്‍ദ്ദം താല്‍ക്കാലികം മാത്രമാണ്എസ്.ബി.ഐ കാപ് സെക്യൂരിറ്റീസിന്റെ സഞ്ജയ് അഭിപ്രായപ്പെട്ടു.\nസീ എന്റര്‍ടെയ്ന്‍മെന്റ് എന്റര്‍െ്രെപസസാണ് ഇന്ന് ഏറ്റവും കൂടുതല് നഷ്ടം നേരിട്ടത്. 50.16 ശതമാനമാണ് ഈ ഓഹരിയുടെ മൂല്യം ഇടിഞ്ഞത്. അപ്പോളോ ടയേഴ്‌സ്, ടി വി എസ് മോട്ടോര്, ഡി.എല്.എഫ്, ഫെഡറല് ബാങ്ക് ഓഹരികളിലും ഈ സമ്മര്‍ദ്ദം പ്രകടമായിരുന്നു. ചെറുകിട നിക്ഷേപകര് കൂടുതല് സൂക്ഷിച്ചിരുന്ന ഓഹരികളാണ് ഇന്ന് അധികവും തകര്‍ച്ചയിലേക്ക് നീങ്ങിയതെന്ന് ഇതിലൂടെ വ്യക്തമാവും.\nറിലയന്‍സ് പവര്, ഇന്‍ഡസ് ഇന്‍ഡ് ബാങ്ക്, പിപാവ് ഷിപ്‌യാര്‍ഡ്, ഹിന്‍ഡാല്‍കോ, തെര്‍മെക്‌സ് ലിമിറ്റഡ് കമ്പനികള് ഇന്നും നേട്ടമുണ്ടാക്കി. ബാങ്കിന്റെ മേഖലയില് യൂകോ, സിന്‍ഡിക്കേറ്റ് ബാങ്കുകളും മരുന്നുകമ്പനികളുടെ കൂട്ടത്തില് ലൂപിനും ഇന്നു തരക്കേടില്ലാത്ത ദിവസമായിരുന്നു.\nനാളെ രണ്ടാം പാദഫലം പുറത്തുവരുന്ന പ്രമുഖ കമ്പനികള്:\nപഞ്ചാബ് നാഷനല് ബാങ്ക്


ലോക്ഡൗൺ നിയന്ത്രണങ്ങൾ കൂടുതൽ കർശനമാക്കി; ട്രിപ്പിൾ ലോക്ക്ഡൗൺ ഏർപ്പെടുത്തുന്നു - BIGNEWSLIVE | Latest Malayalam News\nതിരുവനന്തപുരം: കോവിഡ് വ്യാപനം ആശാവഹമായ രീതിയിൽ കുറയാത്തതിനെ തുടർന്ന് സംസ്ഥാനത്ത് ലോക്ഡൗൺ നിയന്ത്രണങ്ങൾ കൂടുതൽ കർശനമാക്കുന്നു. ലോക്ഡൗൺ നിയന്ത്രണങ്ങൾക്കുള്ള മാനദണ്ഡങ്ങൾ പുനഃക്രമീകരിക്കാൻ സർക്കാർ തലത്തിൽ തീരുമാനിച്ചു.\nഇനിമുതൽ ടെസ്റ്റ് പോസിറ്റിവിറ്റി നിരക്ക് 18 ശതമാനത്തിന് മുകളിലുള്ള പ്രദേശങ്ങളിൽ ട്രിപ്പിൾ ലോക്ഡൗൺ ഏർപ്പെടുത്തും. സംസ്ഥാനത്ത് ടിപിആർ 10 ശതമാനത്തിൽ കുറയാത്ത സാഹചര്യത്തിലാണ് നിയന്ത്രണം കർശനമാക്കാൻ തീരുമാനിച്ചിരിക്കുന്നത്.\nടെസ്റ്റ് പോസിറ്റിവിറ്റി നിരക്ക് ആറ് ശതമാനത്തിന് താഴെയുള്ള പ്രദേശങ്ങളായിരിക്കും എ വിഭാഗത്തിൽ ഉൾപ്പെടുക. ടിപിആർ 6-12 ശതമാനമുള്ള പ്രദേശങ്ങൾ ബി, 12-18 ശതമാനമുള്ള പ്രദേശങ്ങൾ സി, 18ന് മുകളിലുള്ളത് ഡി എന്നിങ്ങനെയാക്കി നിശ്ചയിക്കും.\nനേരത്തെ 24ന് മുകളിലുള്ള പ്രദേശങ്ങളെയായിരുന്നു ഡി വിഭാഗത്തിൽ ഉൾപ്പെടുത്തി ട്രിപ്പിൾ ലോക്ഡൗൺ ഏർപ്പെടുത്തിയിരുന്നത്. എ വിഭാഗത്തിൽ 165 പ്രദേശങ്ങളാണുള്ളത്. ബി473, സി 318, ഡി 80 എന്നിങ്ങനെയാണ് സംസ്ഥാനത്തെ മറ്റു പ്രദേശങ്ങളുടെ കണക്ക്.\nTags: covid19Keralalock down\nമുതിര്‍ന്ന പൗരന്‍മാര്‍ക്ക് മരുന്നുകള് ഇനി വാതില്‍പ്പടിയില്: കാരുണ്യ@ഹോം പദ്ധതിക്ക് തുടക്കം\nസൈക്കിള് ചവിട്ടൂ, ആരോഗ്യവാന്മാരാക്കും; ഇന്ധന വില വര്‍ധനവില് മധ്യപ്രദേശ് ഊര്‍ജ മന്ത്രിയുടെ വിചിത്ര മറുപടി\nപ്രേതങ്ങൾ തന്നെ കൊല്ലുമെന്ന് ഭീഷണിപ്പെടുത്തുന്നു എന്ന് യുവാവ്; പ്രേതങ്ങൾക്ക് എതിരെ കേസെടുത്ത് ഗുജറാത്ത് പോലീസ്


റഫാൽ മേൽനോട്ടം വഹിക്കുന്ന പാരീസിലെ വ്യോമസേനാ ഓഫീസിൽ നുഴഞ്ഞുകയറാൻ ശ്രമം | Rafale\nറഫാൽ മേൽനോട്ടം വഹിക്കുന്ന പാരീസിലെ വ്യോമസേനാ ഓഫീസിൽ നുഴഞ്ഞുകയറാൻ ശ്രമം\nന്യൂഡൽഹി: ഇന്ത്യ വാങ്ങുന്ന റഫാൽ യുദ്ധവിമാനങ്ങളുടെ നിർമാണത്തിനു മേൽനോട്ടം വഹിക്കുന്ന ഇന്ത്യൻ വ്യോമസേനയുടെ പാരീസിലെ ഓഫീസിൽ നുഴഞ്ഞുകയറാൻ ശ്രമം. ഞായറാഴ്ചയാണ് ശ്രമമുണ്ടായതെന്ന് സേനാകേന്ദ്രങ്ങൾ പറഞ്ഞു. ചാരവൃത്തിയാണോ ലക്ഷ്യമെന്നു സംശയിക്കുന്നു.\nപാരീസിന്റെ പ്രാന്തപ്രദേശത്തുള്ള ഓഫീസിലാണ് അജ്ഞാതരായ ഒരുസംഘമാളുകൾ കടന്നുകയറിയത്. സംഭവത്തെക്കുറിച്ച് പാരീസ് പോലീസ് അന്വേഷണം തുടങ്ങി. വിമാനവുമായി ബന്ധപ്പെട്ട രഹസ്യരേഖകൾ തട്ടിയെടുക്കാനുള്ള ശ്രമമായിരുന്നോ ഇതെന്നാണ് അന്വേഷിക്കുന്നത്.\nരേഖകളോ, അവ സൂക്ഷിച്ച കംപ്യൂട്ടറുകളോ മോഷ്ടിക്കപ്പെട്ടിട്ടില്ലെന്നാണ് പ്രാഥമിക പരിശോധനയിൽ മനസ്സിലായതെന്ന് അധികൃതർ പറഞ്ഞു. സംഭവത്തെക്കുറിച്ച് വ്യോമസേന പ്രതിരോധമന്ത്രാലയത്തെ അറിയിച്ചുവെന്നും അധികൃതർ പറഞ്ഞു.\n36 റഫാൽ യുദ്ധവിമാനങ്ങളാണ് ഇന്ത്യ വാങ്ങുന്നത്. ഇവയുടെ നിർമാതാക്കളായ ദസൊ ഏവിയേഷന്റെ കെട്ടിടസമുച്ചയത്തിലാണ് വ്യോമസേനയുടെയും ഓഫീസ്. വ്യോമസേനാ ഗ്രൂപ്പ് ക്യാപ്റ്റനും രണ്ടു യുദ്ധവിമാന പൈലറ്റുമാരും ആയുധവിദഗ്ധരും എൻജിനീയർമാരുമാണ് ഓഫീസിലുള്ളത്.\nസംഭവത്തെക്കുറിച്ച് പ്രതിരോധമന്ത്രാലയമോ വ്യോമസേനയോ ഔദ്യോഗികമായി പ്രതികരിച്ചിട്ടില്ല. ഇക്കൊല്ലം സെപ്റ്റംബറിലാണ് ആദ്യ റഫാൽ വിമാനം ദസൊ ഏവിയേഷൻ ഇന്ത്യയ്ക്കു കൈമാറുക.


കേരളത്തിലെ സ്വര്‍ണ്ണ വിലയില് മാറ്റം; പവന് 200 രൂപ കുറഞ്ഞു - BIGNEWSLIVE | Latest Malayalam News\nഗ്രാമിന് 3,220 രൂപയും പവന് 25,760 രൂപയുമാണ് സംസ്ഥാനത്തെ ഇന്നത്തെ സ്വര്‍ണ്ണ നിരക്ക്.\nതിരുവനന്തപുരം: കേരളത്തിലെ സ്വര്‍ണ്ണ വിലയില് കുറവ് രേഖപ്പെടുത്തി. പവന് 200 രൂപയാണ് കുറവ് രേഖപ്പെടുത്തിയിരിക്കുന്നത്. ഗ്രാമിന് 25 രൂപയുടെ കുറവുമാണ് രേഖപ്പെടുത്തിയിരിക്കുന്നത്. ഗ്രാമിന് 3,220 രൂപയും പവന് 25,760 രൂപയുമാണ് സംസ്ഥാനത്തെ ഇന്നത്തെ സ്വര്‍ണ്ണ നിരക്ക്.\nജൂലൈ 19 ന് ചരിത്രത്തിലെ ഏറ്റവും ഉയര്‍ന്ന നിരക്കാണ് സ്വര്‍ണത്തിന് രേഖപ്പെടുത്തിയത്. ഗ്രാമിന് 3,265 രൂപയും പവന് 26,120 രൂപയുമായിരുന്നു നിരക്ക്. ആഗോളവിപണിയില് സ്വര്‍ണ്ണ വിലയില് ഇന്ന് ഇടിവ് രേഖപ്പെടുത്തി.\nഅന്താരാഷ്ട്ര വിപണിയില് സ്വര്‍ണത്തിന് ട്രോയ് ഔണ്‍സിന് (31.1 ഗ്രാം) 1,416.20 ഡോളറാണ് ഇന്നത്തെ നിരക്ക്. 9.10 ഡോളറിന്റെ കുറവാണ് സ്വര്‍ണ്ണത്തിന് രേഖപ്പെടുത്തിയത്.\nTags: gold priceGold price decreaseGold price hikeGold price on recordGold prices fell\nവിമാനത്താവളത്തില് അതിക്രമിച്ച് കയറി വിമാനം പറത്താന് ശ്രമിച്ച് 13കാരന്; ശിക്ഷ വിധിച്ച് അധികൃതര്\nചരിത്രം രചിച്ച് ജഗന്‍മോഹന് റെഡ്ഡി; സ്വകാര്യ മേഖലയില് നാട്ടുകാര്‍ക്ക് 75 ശതമാനം തൊഴില് സംവരണം ഏര്‍പ്പെടുത്തുന്ന നിയമം പാസാക്കി


ഇരട്ടകൊലപാതകം : ഗൂഢാലോചനയിൽ കോൺഗ്രസ് നേതാക്കൾക്കും പങ്ക്, ഇരകളുടെ കുടുംബത്തെ വ്യക്‌തിഹത്യ നടത്തുന്നത് നിർത്തണം: ഡിവൈഎഫ്‌ഐ – Media Mangalam\nതിരുവനന്തപുരം : വെഞ്ഞാറമൂട് ഡിവൈഎഫ്‌ഐ നേതാക്കളായ മിഥിലാജിനേയും ഹക്ക് മുഹമ്മദിനേയും വെട്ടികൊന്ന സംഭവത്തിൽ കോൺഗ്രസ് നേതാക്കൾക്കും പങ്കുണ്ടെന്ന് ഡിവൈഎഫ്‌ഐ സംസ്‌ഥാന സെക്രട്ടറി എ എ റഹീം . കൊലപാതകത്തിന്റെ ഗൂഢാലോചനയിൽ കോൺഗ്രസ് നേതാക്കൾക്കും പങ്കുണ്ട്. . കൊലയാളി സംഘവുമായി കോൺഗ്രസ് നേതാക്കൾക്ക് നേരിട്ട് ബന്ധമുണ്ടെന്നും വാർത്താസമ്മേളനത്തിൽ റഹീം പറഞ്ഞു.\nകൊല്ലപ്പെട്ടവർക്കെതിരെ കോൺഗ്രസ് നടത്തുന്ന വ്യാജ ആരോപണങ്ങൾ പ്രതികളെ ഭാവിയിൽ സഹായിക്കാനാണ്. ഇരകളുടെ കുടുംബത്തെ വ്യക്‌തിഹത്യ ചെയ്യുന്ന നിലപാട് തിരുത്താൻ കോൺഗ്രസ് നേതൃത്വം തയ്യാറാകണം . അതൊരു രാഷ്‌ട്രീയ മാന്യതയാണ്.\nബ്ലോക്ക് കോൺഗ്രസ് നേതാക്കളായ ആനക്കുടി ഷാനവാസ്, ആനാട് ജയൻ, പുരുഷോത്തൻ നായർ എന്നിവർ കൊലയാളി സംഘവുമായി ഗൂഢാലോചനയിൽ പങ്കെടുത്തിട്ടുണ്ട്. ഇവർ മുഖ്യപ്രതിയായ സജീവുമായി നേരിട്ട് ബന്ധം പുലർത്തിയിട്ടുണ്ട്. ആസൂത്രണം കൂടതൽ വ്യക്‌തമാണ്.\nഡിസിസി നേതാക്കൾക്കും പ്രതികളുമായി ബന്ധമുണ്ട്. കേസിൽ പിടിയിലായ ഉണ്ണിയെ ഇതുവരെ കോൺഗ്രസ് പുറത്താക്കിയിട്ടില്ല. കോൺഗ്രസിന്റെ വാർഡ് പ്രസിഡന്റാണ് അയാൾ. മറ്റൊരു കൊലപാതക കേസിലും പ്രതിയാണിയാൾ . എന്തുകൊണ്ടാണ് ഉണ്ണിയെ പുറത്താക്കാത്തത്. കോൺഗ്രസ് നേരിട്ട് നടത്തിയ കൊലപാതകമായത് കൊണ്ടല്ലേ ഇതുവരെ നടപടി എടുക്കാത്തത്.\nപ്രതികളുടെ ഭാവിയിലെ നിയമസുരക്ഷകൂടി കോൺഗ്രസ് ഏറ്റെടുത്തതിന്റെ തെളിവാണ് ഇപ്പോൾ പുറത്തുവരുന്നത്. അതിന് പിന്നിൽ അടൂർ പ്രകാശ് എം പിയാണ്. അതിന് വേണ്ടിയാണ് അന്വേഷണ സംഘത്തെ പഴിചാരുന്ന സമീപനം അവർ എടുക്കുന്നത്.\nഇരട്ടകൊലപാതകത്തെ തുടർന്ന് നടത്തുന്ന വ്യാജ പ്രചരണങ്ങൾക്ക് എതിരെ നിയമ നടപടി എടുക്കുമെന്നും റഹീം വാർത്താ സമ്മേളനത്തിൽ പറഞ്ഞു.\ncongress leaders venjaramood murdercase\nഇനി രാജ്യത്ത് ഒരൊറ്റ വൈദ്യുത നിരക്ക്


Kerala Police Says, Thrissur goldsmith Mansoor Malik's Murder Was Planned by his wife andafriend | ഒരുമിച്ച് ജീവിക്കാന് ഭര്‍ത്താവ് തടസമായി; മദ്യപിച്ച് മയക്കി തലയ്ക്കടിച്ച് കൊന്നു, കുറ്റസമ്മതം ഇങ്ങനെ - Malayalam Oneindia\n17 min ago നെന്മണിക്കര പ്രാഥമികാരോഗ്യ കേന്ദ്രത്തിൽ 80 കുട്ടികൾക്ക് വാക്സീൻ മാറി നൽകി\n31 min ago ജെജെപിയുമായി സഖ്യമില്ല;ഹരിയാണയിൽ തദ്ദേശ തിരഞ്ഞെടുപ്പിൽ തനിച്ച് പോരാടാൻ ബിജെപി..ലക്ഷ്യം ഇതാണ്\nതൃശൂര് : പാറക്കോവിലില് സ്വര്‍ണപ്പണിക്കാരനായ ബംഗാള് സ്വദേശി മന്‍സൂര് മാലിക്കിനെ കൊലപ്പെടുത്തിയ സംഭവത്തില് ഞെട്ടിക്കുന്ന വിവരങ്ങള് പുറത്ത് . ഭര്‍ത്താവിന്റെ മദ്യപിച്ചുള്ള ശല്യം സഹിക്കാനാവാതെ തലയ്ക്കടിച്ച് കൊന്നതാണെന്നാണ് ഭാര്യ ആദ്യം പറഞ്ഞതെങ്കില് ഇപ്പോള് കേസില് നിര്‍ണായകമായ വിവരങ്ങളാണ് പുറത്തുവരുന്നത് .\nമന്‍സൂര് അലിയെ ഭാര്യ രേഷ്മയും സുഹൃത്ത് ബീരുവും ചേര്‍ന്ന് ആസൂത്രിതമായി കൊലപ്പെടുത്തി കുഴിച്ചുമൂടുകയായിരുന്നെന്ന് അന്വേഷണ സംഘം കണ്ടെത്തി. മന്‍സൂറിന്റെ ഭാര്യ രേഷ്മ , സുഹൃത്ത് ബീരു എന്നിവര് ഇപ്പോള് പൊലീസ് കസ്റ്റഡിയിലാണ് . വിശദാംശങ്ങളിലേക്ക്. . . .\nഭര്‍ത്താവിനെ ഒഴിവാക്കി എവിടെയെങ്കിലും സ്വസ്ഥമായി ജീവിക്കാനാണ് രേഷ്മ ആദ്യം പദ്ധതിയിട്ടിരുന്നത്. എന്നാല് മക്കള് പഠിക്കുന്നത് ചേര്‍പ്പിലാണ്. ഇത് ആ തീരുമാനത്തിന് തടസമായി. ഇതിനിടെയാണ് രേഷ്മ ഭര്‍ത്താവിന്റെ സുഹൃത്ത് ബീരുവുമായി അടുക്കുന്നതും ബന്ധം സ്ഥാപിക്കുന്നതും. മദ്യപിച്ച് മയക്കിക്കെടുത്തിയ മന്‍സൂറിനെ തലയ്ക്ക് അടിച്ച് കൊലപ്പെടുത്തുകയായിരുന്നെന്ന് പ്രതികള് പൊലീസിനോട് പറഞ്ഞു.\nഡിസംബര് 12ന് ആയിരുന്നു ബീരു മദ്യവുമായി വീട്ടില് എത്തിയത്. മുകള് നിലയിലെ മുറിയില് വച്ചായിരുന്നു ഇരുവരും മദ്യപിച്ചത്. തുടര്‍ന്ന് അബോധാവസ്ഥയിലായ മന്‍സൂറിനെ ബീരുവും രേഷ്മയും ചേര്‍ന്ന് തലയ്ക്കടിച്ച് കൊലപ്പെടുത്തുകയായിരുന്നു. തുടര്‍ന്ന് പിറ്റേന്ന് രാത്രിയാണ് മൃതദേഹം വീടിന്റെ പുറകുവശത്ത് കുഴിച്ചിടുന്നത്.\nപിറ്റേന്ന് കുട്ടികള് അച്ഛനെ അന്വേഷിച്ചപ്പോള് സുഹൃത്തിനോടൊപ്പം ബൈക്കില് കയറി നാട്ടില് പോയെന്നാണ് പറഞ്ഞത്. എന്നാല് ഭര്‍ത്താവിനെ കാണാനില്ലെന്ന് ചൂണ്ടിക്കാണിച്ച് രേഷ്മ ഡിസംബര് 19ന് പൊലീസില് പരാതിയുമായി എത്തി. നേരത്തെ ഭര്‍ത്താവുമായുണ്ടായ വഴക്കില് വീട്ടിലെ കമ്പിപ്പാര ഉപയോഗിച്ച് തലയ്ക്ക് അടിച്ചപ്പോള് കൊല്ലപ്പെട്ടെന്നാണ് രേഷ്മ പൊലീസിനോട് പറഞ്ഞത്. എന്നാല് വിശദമായ ചോദ്യം ചെയ്യലില് ബീരുവാണ് കൃത്യം നടത്തിയതെന്ന് രേഷ്മ സമ്മതിച്ചു.\nവീടിന് സമീപത്ത് മൃതദേഹം കിടന്നിരുന്നത് പ്രതികളെ അസ്വസ്ഥമാക്കിയിരുന്നു. ഇവര്‍ക്കൊപ്പം രണ്ട് മക്കളും സഹായിയുമായ ഒരു കുട്ടിയുമാണ് ഉണ്ടായിരുന്നത്. ഈ കുട്ടികളെ ശിശുക്ഷേമ സമിതി ഏറ്റെടുത്തു. മന്‍സൂറിന്റെ മൃതദേഹം തിങ്കളാഴ്ച രാവിലെ 11 മണിയോടെ വീടിന്റെ പിറകുവശത്തുനിന്ന് പുറത്തെടുത്തു. കുഴിച്ചിട്ട സ്ഥലം കാണിച്ചുകൊടുക്കാന് രേഷ്മയെയും ബീരുവിനെയും പോലീസ് കൊണ്ടുവന്നിരുന്നു. ഒന്നരയടിയോളം താഴ്ചയിലാണ് മൃതദേഹം കുഴിച്ചിട്ടിരുന്നത്.\nmurder thrissur kerala police കൊലപാതകം തൃശൂര്\nKerala Police Says, Thrissur goldsmith Mansoor Malik's Murder Was Planned by his wife andafriend


Kerala, First Published 21, Aug 2019, 6:13 PM\nഒരിടത്തൊരു പെൺകുട്ടി ട്യൂഷൻ പഠിക്കാൻ പോവുന്നു. ലാൽ കൃഷ്ണ വിരാടിയാരുടെ ഭാഷയിൽ പറഞ്ഞാൽ, കണ്ണിൽ നോക്കി പഠിപ്പിക്കേണ്ട അധ്യാപകൻ നെഞ്ചിൽ നോക്കി പഠിപ്പിക്കുന്നു. ആരുമില്ലാത്ത നേരം നോക്കി അവളെ കയറി പിടിക്കുന്നു. എന്നിട്ട് ചോദിക്കാൻ വരുന്ന അവളുടെ ചേട്ടനോട് പറയുവാ, "അവളൊന്ന് ഒച്ചവെച്ചിരുന്നേൽ ഞാൻ ഉണർന്നേനെ എന്ന് "!\nമലയാളത്തിലെ വന് ഹിറ്റ് ചിത്രങ്ങളില് ഒന്നായിരുന്നു മമ്മൂട്ടി നായകനായ ഹിറ്റ്ലര്. സിദ്ദിഖ് സംവിധാനം ചെയ്ത ചിത്രത്തിലെ സ്ത്രീവിരുദ്ധമായ ഒരു ഭാഗം തുറന്നുകാട്ടുകയാണ് ഫേസ്ബുക്ക് കുറിപ്പിലൂടെ മാളവിക രാധാകൃഷ്ണന് എന്ന യുവതി. മൂവിസ്ട്രീറ്റ് എന്ന സിനിമ പ്രേമികളുടെ ഗ്രൂപ്പിലാണ് ഹിറ്റ്ലറിലെ സ്ത്രീവിരുദ്ധമായ രംഗം തന്‍റെ ഫേസ്ബുക്ക് പോസ്റ്റിലൂടെ മാളവിക ചര്‍ച്ചയ്ക്ക് വിധേയമാക്കിയത്.\nനേരത്തെ ഇത് സംബന്ധിച്ച് ഉണ്ടായ ചര്‍ച്ചയിലെ കമന്‍റിന് മറുപടി എന്ന നിലയിലാണ് മാളവികയുടെ പോസ്റ്റ്. ജനനം മുതൽ വിവാഹം വരെ, സെക്സ് എന്നോ എന്തിന്, പ്രേമം എന്നുപോലും കേൾപ്പിക്കാതെ, അറിയിക്കാതെ, ചിന്തിപ്പിക്കാതെ ഈ സമൂഹം വളർത്തുന്ന ഒരു പെൺകുട്ടിക്ക് ആദ്യമായി ഒരു പുരുഷൻ തൊടുമ്പോൾ എന്താണ് തോന്നുക എന്നറിയാമോ? പകപ്പാവുണ്ടാവാം, അമ്പരപ്പുണ്ടാവാം, കൗതുകം വരെയുണ്ടാവാം. എന്നാൽ ഏറ്റവും കൂടുതൽ ഉണ്ടാവുക അതിഭീകരമായ ഭയമാണ്.\nചോര കട്ടപിടിക്കുന്ന, അസ്ഥികൾ മരവിക്കുന്ന തണുപ്പ്. ആ അവളാണ്, ഒന്ന് ഒച്ചവെച്ചിരുന്നെങ്കിൽ എന്നയാൾ പറയുന്നത്. അവളൊരു ഊമ ആയിരുന്നെങ്കിലോ? മെന്‍റലി റീടാർഡെഡ് ആയിരുന്നെങ്കിലോ? എങ്കിൽ ആ അധ്യാപകൻ ചെയ്തത് തെറ്റായിപ്പോയി എന്ന് നമ്മൾ പറഞ്ഞേനെ അല്ലെ? അതാണ്, ഈ സമൂഹത്തിൽ റേപ്പ് ചെയ്യപെട്ടാലും എന്ത് അബ്യൂസിന് ഇരയായാലും അവളപ്പോ തന്നെ പ്രതികരിക്കണം. അല്ലെങ്കിൽ അവൾ അർഹിക്കുന്ന എമ്പതി നമുക്കൊക്കെ തോന്നണമെങ്കിൽ സ്വന്തമായൊരു ബോധം അവൾക്കുണ്ടാവരുത്.\nഅല്ലാത്തപക്ഷം ബാക്കിയുള്ളതെല്ലാം അവളുടെ കൂടെ സമ്മതപ്രകാരം നടന്നതാണ്. അതുകൊണ്ടാണല്ലോ #metoo ആരോപണങ്ങളോട് നമുക്കിത്ര അസഹിഷ്ണുത - മാളവിക പറയുന്നു.\nജനനം മുതൽ വിവാഹം വരെ, sex എന്നോ എന്തിന്, പ്രേമം എന്നുപോലും കേൾപ്പിക്കാതെ, അറിയിക്കാതെ, ചിന്തിപ്പിക്കാതെ ഈ സമൂഹം വളർത്തുന്ന ഒരു പെൺകുട്ടിക്ക് ആദ്യമായി ഒരു പുരുഷൻ തൊടുമ്പോൾ എന്താണ് തോന്നുക എന്നറിയാമോ? പകപ്പാവുണ്ടാവാം, അമ്പരപ്പുണ്ടാവാം, കൗതുകം വരെയുണ്ടാവാം. എന്നാൽ ഏറ്റവും കൂടുതൽ ഉണ്ടാവുക അതിഭീകരമായ ഭയമാണ്. ചോര കട്ടപിടിക്കുന്ന, അസ്ഥികൾ മരവിക്കുന്ന തണുപ്പ്. ആ അവളാണ്, ഒന്ന് ഒച്ചവെച്ചിരുന്നെങ്കിൽ എന്നയാൾ പറയുന്നത്. അവളൊരു ഊമ ആയിരുന്നെങ്കിലോ? മെന്റലി റീടാർഡെഡ് ആയിരുന്നെങ്കിലോ? എങ്കിൽ ആ അധ്യാപകൻ ചെയ്തത് തെറ്റായിപ്പോയി എന്ന് നമ്മൾ പറഞ്ഞേനെ അല്ലെ? അതാണ്, ഈ സമൂഹത്തിൽ റേപ്പ് ചെയ്യപെട്ടാലും എന്ത് abuse ന് ഇരയായാലും അവളപ്പോ തന്നെ പ്രതികരിക്കണം. അല്ലെങ്കിൽ അവൾ അർഹിക്കുന്ന എമ്പതി നമുക്കൊക്കെ തോന്നണമെങ്കിൽ സ്വന്തമായൊരു ബോധം അവൾക്കുണ്ടാവരുത്. അല്ലാത്തപക്ഷം ബാക്കിയുള്ളതെല്ലാം അവളുടെ കൂടെ സമ്മതപ്രകാരം നടന്നതാണ്. അതുകൊണ്ടാണല്ലോ #metoo ആരോപണങ്ങളോട് നമുക്കിത്ര അസഹിഷ്ണുത.\nമറ്റൊരു ഗ്രൂപ്പിൽവന്ന സമാനമായൊരു പോസ്റ്റിന്റെ അടിയിൽ വന്ന കമെന്റുകൾക്കുള്ള മറുപടിയായിട്ടാണ് ഈ പോസ്റ്റ്. മാന്സ്പ്ലയിനിങ്ങിന്റെ അതിതീവ്രമായ അവസ്ഥയാണ് കമെന്റുകൾ മുഴുവൻ. നിങ്ങൾക്ക് അറിയാത്ത, empathise ചെയ്യാൻ കഴിയാത്ത കാര്യങ്ങളിൽ ഇത്ര ക്രൂരമായ അഭിപ്രായങ്ങൾ പറയാൻ നിങ്ങളെ പ്രാപ്തരാക്കുന്നത് എന്താണ്? അല്ലെങ്കിൽ ആരാണ്? "റേപ്പ് നടന്നില്ലാലോ ", "അവൾക്കും സമ്മതം ആയിരുന്നില്ലേ " എന്നൊക്കെ ചിന്തിക്കുന്നതിന്മുൻപ് അയാൾ കാണിച്ചത് എത്ര വെല്ല്യ തെമ്മാടിത്തരമാണ് എന്ന് നീയൊന്നും ആലോചിക്കാത്തതെന്താണ്?\nഅനിയത്തിയെ അങ്ങേര്ക്കുതന്നെ കെട്ടിച്ചുകൊടുത്ത ഹിറ്റ്ലർ മാധവൻ കുട്ടി, അങ്ങേയ്ക്കൊരു നീണ്ട നടുവിരൽ നമസ്കാരം\nLast Updated 21, Aug 2019, 6:13 PM\nMalayalam movie Hitler


ബൈ ദി ബൈ അമിത് ജി, ഗോപിയണ്ണനെ അങ്ങ് അധ്യക്ഷനാക്കിയാലോ?\n4 July 2018 4:15 AM GMT\n“കുമ്മനം രാജശേഖരന് ഗവര്‍ണ്ണര് പദവി, അല്‍ഫോണ്‍സ് കണ്ണന്താനത്തിന് മന്ത്രിപദം, വി മുരളീധരന് എംപി സ്ഥാനം. ഇത്രയുമൊക്കെ തന്നില്ലേ?” ലോകസഭാ തിരഞ്ഞെടുപ്പിന് സംസ്ഥാന ബിജെപിയെ സജ്ജമാക്കാന് എത്തിയ ദേശീയ അധ്യക്ഷന് അമിത് ഷാ തോണ്ടപൊട്ടുമാറ് ഉച്ചത്തില് ചോദിച്ചു. “എന്നിട്ടും എന്തുകൊണ്ടാണ് കേരളത്തില് ബിജെപി വലിയ പരാജയമായി മാറുന്നത്?” ഹൃദയ വേദനയോടെ ഷാ.\nബിജെപി കോര് കമ്മിറ്റി യോഗത്തില് ഷാ ഇങ്ങനെ ചോദിച്ചപ്പോള് സംസ്ഥാന നേതാക്കള്‍ക്ക് ഉത്തരംമുട്ടി എന്നാണ് മലയാള മനോരമ റിപ്പോര്‍ട്ട് ചെയ്യുന്നത്.\n“വലിയ പ്രതീക്ഷയോടെയാണ് കേരളത്തില് നിന്നുള്ളവര്‍ക്ക് ദേശീയ തലത്തില് ശ്രദ്ധേയമായ പദവികള് നല്‍കിയതെന്നും എന്നാല് അത് ഉദ്ദേശിച്ച പോലെ ഫലം കണ്ടില്ലെന്നും അമിത് ഷാ വിമര്‍ശിച്ചു. ഈ നേതാക്കളെ ഉയര്‍ത്തിക്കാട്ടി ജനങ്ങള്‍ക്കിടയില് സ്വാധീനമുണ്ടാക്കുന്നതില് സംസ്ഥാന നേതൃത്വം അമ്പേ പരാജയപ്പെട്ടു.” മനോരമ തുടരുന്നു.\nഷായുടെ കോര് കമ്മിറ്റി വിമര്‍ശനത്തിന് എന്തെങ്കിലും മറുപടി, ചര്‍ച്ച നടന്നതായി മലയാള മനോരമ റിപ്പോര്‍ട്ട് ചെയ്യുന്നില്ല. "\nരാജാവേ, ഇത് കേരളമാണ്. കേരളത്തിലെ ജനങ്ങളുടെ മുന്നില് രാജ്യസഭ എം.പി സ്ഥാനം, ഗവര്‍ണര് പദവി, കണ്ണന്താനത്തിനുള്ള മന്ത്രിപദവി ഇത്തരം എല്ലിന് കഷ്ണങ്ങളൊന്നും ഫലിക്കില്ല. നാട്ടിലിറങ്ങി പണി എടുക്കണം, കുറെ വെയില് കൊള്ളണം, ഗുണമുള്ളവരാണ് എന്നു ജനങ്ങള്‍ക്ക് തോന്നണം, ജനങ്ങളുടെ ദൈനംദിന ജീവിത പ്രശ്നങ്ങളില് ഇടപെടണം, പേരിനെങ്കിലും ജനാധിപത്യ- മതേതര മൂല്യങ്ങള് ഉയര്‍ത്തിപ്പിടിക്കണം… ഇങ്ങനെയൊക്കെ ചെയ്താല് ചിലപ്പോള് കുറച്ചു സീറ്റ് കിട്ടിയേക്കാം. അല്ലാതെ ഇപ്പോള് ചില നേതാക്കള് ചെയ്യുന്നതുപോലെ ചാനലുകള്‍ക്ക് മുന്‍പിലിരുന്നു ചിലയ്ക്കല് മാത്രമാണ് നടക്കുന്നതെങ്കില് ബിജെപി എവിടേയും എത്താന് പോകുന്നില്ല. ചാനല് ചര്‍ച്ചകളില് കേള്‍ക്കുന്ന ബിജെപി നേതാക്കളുടെ ജനാധിപത്യരഹിതമായ, ഭീഷണി നിറഞ്ഞ വാക്കുകള് മാത്രം മതി ഈ പാര്‍ട്ടി രക്ഷപ്പെടില്ല എന്നുറപ്പിക്കാന്"\n, ഇങ്ങനെയൊക്കെ അമിത് ജിയെ പറഞ്ഞു മനസിലാക്കിക്കൊടുക്കാന് കോമണ്‍സെന്‍സുള്ള ബിജെപിക്കാര് ആരുമില്ലേ ആ പാര്‍ട്ടിയില്? (ഉണ്ടാവാന് തരമില്ല. കഴിഞ്ഞ ദിവസം ബിജെപി സംസ്ഥാന പ്രസിഡന്റിന്റെ നിയമനവുമായി ബന്ധപ്പെട്ട സ്റ്റോറി ചെയ്യുന്നതിന്റെ ഭാഗമായി അഭിപ്രായമറിയാന് വിളിച്ച അഴിമുഖം പ്രതിനിധിയെ 'നിങ്ങളുടെ പേര് നോട്ട് ചെയ്തിട്ടുണ്ട്' എന്നാണ് ശോഭാ സുരേന്ദ്രന് തിരിച്ചുവിളിച്ചു ഭീഷണിപ്പെടുത്തിയത്.)\nRead Also: കേരളത്തില് അമിത് ഷാ ലക്ഷ്യമിടുന്നത് 11 മണ്ഡലങ്ങൾ; ആർഎസ്എസ്സുമായി കൂടിക്കാഴ്ച\nഇനി അമിത് ഷാ കേരളത്തിന് നല്‍കിയ സമ്മാനങ്ങളുടെ അവസ്ഥ നോക്കാം.\nമിസോറാമില് ചെന്നിറങ്ങിയതു മുതല് എന്തെങ്കിലും സമാധാനം ആ മനുഷ്യനു കിട്ടിയിട്ടുണ്ടോ? ക്വിറ്റ് മിസോറാം മുദ്രാവാക്യവുമായി തെരുവില് ഇറങ്ങിയ ക്രിസ്ത്യാനികളെയും മനുഷ്യാവകാശ സംഘടനകളെയും ഒതുക്കാന് ഒടുവില് കര്‍ദിനാള് ആലഞ്ചേരിയുടെ കാല്‍ക്കല് വീഴേണ്ടി വന്നില്ലേ. അതും പോകട്ടെ, ചെങ്ങന്നൂര് ഉപതിരഞ്ഞെടുപ്പിനിടയില് അധ്യക്ഷനെ നീക്കിയത് പ്രവര്‍ത്തകര്‍ക്ക് തന്നെ ദഹിച്ചിട്ടില്ല. പിന്നെ എന്തു പറഞ്ഞിട്ടാണ് ഈ നേട്ടത്തെ ആഘോഷിക്കുക? കുമ്മനത്തിന് പണിഷ്മെന്‍റ് ട്രാന്‍സ്ഫര് ആണെന്ന സിപിഎമ്മിന്റെയും കോണ്‍ഗ്രസ്സിന്റെയും പ്രചരണത്തെ തടയാന് സംസ്ഥാന നേതൃത്വത്തിന് കഴിഞ്ഞോ? മിസോറാം പോലെ ഒരു കൊച്ചു സംസ്ഥാനത്ത് ഗവര്‍ണ്ണറാക്കി ഉയര്‍ത്തിയതിന് കേരളത്തിലെ ജനങ്ങള്‍ക്ക് എന്തു നേട്ടമുണ്ടാകുമെന്നാണ് കരുതുന്നത്? അതിനു മാത്രം വലിയ പദവിയാണോ ഗവര്‍ണ്ണര്? കേരളത്തിലെ ബഹുഭൂരിപക്ഷം പേരും കരുതുന്നത് സംസ്ഥാനങ്ങളിലെ ഗവര്‍ണ്ണര് പദവി പൊതുപണത്തിന്റെ ധൂര്‍ത്താണ് എന്നാണ്. അടുത്തൂണ് പറ്റാന് പോകുന്ന വൃദ്ധ രാഷ്ട്രീയ നേതാക്കള്‍ക്ക് ജീവിത സായാഹ്നത്തില് സ്വസ്ഥതയോടെ ജീവിക്കാനുള്ള ഒരു ലാവണം. അതില് കവിഞ്ഞൊന്നും കുമ്മനത്തില് നിന്നും സംസ്ഥനത്തെ ജനങ്ങള് പ്രതീക്ഷിക്കുന്നില്ല.\nഇനി മഹാരാഷ്ട്രയില് നിന്നും എം പിയായ വി മുരളീധരന്. സ്വന്തം പാര്‍ട്ടിയില് തന്നെ പൂര്‍ണ്ണ പിന്തുണയില്ലാത്ത ഇദ്ദേഹത്തിനെ എന്തിന്റെ പേരിലാണ് കേരള ജനത അംഗീകരിക്കേണ്ടത്. സംസ്ഥാന ബിജെപിയിലെ ഒരു ഗ്രൂപ്പിനെ നയിക്കുന്നത് മുരളീധരനാണ് എന്നാണ് മാധ്യമങ്ങള് പറയുന്നത്. മെഡിക്കല് കോഴയില് എം ടി രമേശിനെതിരെയുള്ള ആരോപണത്തിന് ചുക്കാന് പിടിച്ചതും ഇദ്ദേഹമാണ് എന്നാണ് വാര്‍ത്തകള്. മുരളീധര പക്ഷക്കാരനായ വിവി രാജേഷ് എന്ന വക്താവ് ഇപ്പോഴും മാരാര്‍ജി ഭവന് പുറത്തുനില്‍ക്കുന്നത് എന്തുകൊണ്ടെണെന്ന് നാട്ടില് പാട്ടായ കാര്യമാണല്ലോ.\nRead Also : വര്‍ഗീയ കലാപമുണ്ടാക്കാന് ഞങ്ങള് തയ്യാര്: ഇന്ത്യന് മാധ്യമങ്ങളെക്കുറിച്ച് കോബ്ര പോസ്റ്റിന്റെ ഞെട്ടിപ്പിക്കുന്ന വെളിപ്പെടുത്തല്\nഅടുത്തത് കണ്ണന്താനമാണ്. മണ്ടത്തരങ്ങളുടെ അയ്യരുകളിയാണ് കണ്ണന്താനം. മുന് ഐഎഎസുകാരനില് നിന്നും സിപിഎം സ്വതന്ത്രനായത് തന്നെ നാട്ടുകാര്‍ക്ക് ദഹിച്ചിട്ടില്ല. പിന്നെയാണ് വിനോദ സഞ്ചാര സഹമന്ത്രിപദം. മന്ത്രി പദത്തില് ഏറിയതിന് ശേഷം ഇത്രയേറെ ട്രോള് ചെയ്യപ്പെട്ട മറ്റൊരു ബിജെപി നേതാവ് ഉണ്ടാകുമോ കേരളത്തില്? ചിലപ്പോള് സ്മൃതി ഇറാനിക്ക് ശേഷം ഏറ്റവും ട്രോള് ചെയ്യപ്പെട്ട മന്ത്രി. ഇദ്ദേഹം മുഖ്യമന്ത്രി പിണറായി വിജയനോട് കാണിക്കുന്ന 'സ്നേഹ ബഹുമാന'ങ്ങള് കാണുമ്പോള് ഏത് ബിജെപി പ്രവര്‍ത്തകര്‍ക്കാണ് സഹിക്കുക.\nഇനി അമിത് ഷാ വിട്ടുപോയ ചില പേരുകളുണ്ട്. തലശ്ശേരിയില് നിന്നുള്ള ആംഗ്ലോ ഇന്ത്യന് പ്രതിനിധി റിച്ചാര്‍ഡ് ഹേ, ഏഷ്യാനെറ്റ് മുതലാളി രാജീവ് ചന്ദ്രശേഖരന്, പിന്നെ നമ്മുടെ പ്രിയ താരം സുരേഷ് ഗോപി. (പോണ്ടിച്ചേരിയിലെ 'കൃഷിയിടത്തില് പോകാന് വാങ്ങിയ ഓഡി കാറി'ന്റെ രജിസ്ട്രേഷന് നികുതി വെട്ടിപ്പ് കേസ് മനസില് വെച്ച് അമിത് ജി ബോധപൂര്‍വ്വം വിട്ടു കളഞ്ഞതായിരിക്കും ചിലപ്പോള് ഗോപിയേട്ടന്‍റെ പേര്)\nകഴിഞ്ഞ ദിവസം എ എം എം എയിലെ പ്രശ്നങ്ങളെ കുറിച്ച് മാധ്യമങ്ങള് ചോദിച്ചപ്പോള് മുന് സൂപ്പര് താരമായ ഈ എം പി പറഞ്ഞത്, "എന്നെ ഇപ്പോള് ചില പണികള് ഏല്‍പ്പിച്ചിട്ടുണ്ട്. അത് ഞാന് വൃത്തിയായി എടുത്തുകൊണ്ടിരിക്കുകയാണ്" എന്നാണ്.\nബൈ ദി ബൈ, ഗോപിയണ്ണനെ അങ്ങ് പ്രസിഡണ്ടാക്കിയാലോ അമിത് ജി? നാലാള് അറിയുന്ന പ്രസിഡന്റിനെ എങ്കിലും കിട്ടുമല്ലോ പാര്‍ട്ടിക്ക്!\nAlphonsKannanthanam amitshah bjp KummanamRajasekharan StatePresident sureshgopi vmuraleedharan


Achuthan TK – താൾ3– കഥകളി ഇൻഫോ\n“ആരാ, യീ സോമനാ? “￼\nഓർമ്മകൾക്കൊരു കാറ്റോട്ടം – ഭാഗം മൂന്ന് ശ്രീവല്‍സന് തീയ്യാടി July 1, 2012 തോളോട് തോള് ചേര്‍ന്നാണവര് നില്‍ക്കുന്നത്. കെട്ടിപ്പിടിച്ചും ചിരിച്ചും ആണ് ക്യാമറയിലേക്ക് നോക്കുന്നത്. കലാമണ്ഡലം ഗോപിയും മോഹന്‍ലാലും. അന്നത്തെ ‘മാതൃഭൂമി’ വാരാന്തപ്പതിപ്പിലെ ഒന്നാം പേജ് ഫീച്ചര് ആണ്. 2008 ജൂണ് 15. വേറെയുമുണ്ട് കളര് ഫോട്ടോകള്. വള്ളുവനാട്ടിലെ ഒറ്റപ്പാലത്തിനടുത്തുള്ള വരിക്കാശ്ശേരി മനയില് നടക്കുന്ന മറ്റൊരു പടത്തിന്റെ ചിത്രീകരണത്തിന്റെ ദൃശ്യങ്ങളാണ്. അവിടെ സംഗമിച്ചതാണ് ഈ രണ്ടു താരങ്ങള്. കഥകളിയാചാര്യനും Read more…\nBy Achuthan TK,3ആഴ്ചകൾ ജൂൺ 8, 2022 ago\nഹേമാമോദസമാ – ഭാഗം രണ്ട് ഡോ. ഏവൂര് മോഹന്‍ദാസ് June 20, 2012 നമുക്ക് നളചരിതത്തിലെ പ്രേമത്താമരയിലേക്ക് തിരിച്ചുപോകാം. ഈ അനുരാഗകഥയിലെ നായകനായ നളന് ആരായിരുന്നു ? ‘നളചരിതം’ പുറപ്പാട് പദത്തില് നളനെ അവതരിപ്പിക്കുന്നത് ‘ആസീല് പുരാ പരമപാവനകീര്‍ത്തിഭൂമാനാകോപമേ നിഷധനിവൃതി നീതിശാലീരാജോ രതീശസുഭഗോ ജഗദേകവീരഃശ്രീ വീരസേനതനയോ നളനാമധേയഃ’ (സകലരേയും പരിശുദ്ധരാക്കുന്ന കീര്‍ത്ത്യതിശയമുള്ളവനും നീതിമാനും കാമദേവനെപ്പോലെ സുന്ദരനും ലോകത്തിലെ മികച്ച വീരനുമായി വീരസേനന്റെ പുത്രനായി നളന് എന്നു പേരുള്ള ഒരു രാജാവ് Read more…\nകളിയരങ്ങുകളുടെ മുന്നിൽ – ഭാഗം2(ശ്രീ രാമദാസ് എൻ. എഴുതുന്ന പരമ്പര) രാമദാസ് എൻ July 15, 2012 മുൻപ് പറഞ്ഞ കഥകളി കണ്ടതിനു ശേഷം, എങ്ങനെയും കുറെ കഥകളികൾ കാണുക എന്നത് ഒരു ജ്വരമായി മാറി. അടുത്തത്തായി അറിഞ്ഞത് ഒരേ ദിവസം നടക്കുന്ന രണ്ടു കളികളെ കുറിച്ചാണ്. ടി ഡി എം ഹാളിൽ വൈകീട്ട് പ്രഹ്ലാദചരിതവും അന്ന് തന്നെ രാത്രി ചിറ്റൂർ ശ്രീകൃഷ്ണക്ഷേത്രത്തിൽ വച്ച് ഒരു ഗംഭീര മുഴുരാത്രി Read more…\nഹേമാമോദസമാ – ഭാഗം3ഡോ. ഏവൂർ മോഹൻദാസ് July 16, 2012 നളചരിതം മൂന്നാം ദിവസത്തിലെ ‘യാമി യാമി’ എന്ന പ്രസിദ്ധമായ സുദേവബ്രാഹ്മണ പദത്തിലെ ‘വേളി നാളെ’ യും അതുകേട്ടു ദമയന്തിക്കുണ്ടാകുന്ന ഞെട്ടലും ഒന്നാം ഭാഗത്തിൽ ചർച്ചയ്ക്ക് വന്നിരുന്നു. ഈ വിഷയത്തെ കുറച്ചു കൂടി ആഴത്തിൽ അന്വേഷിക്കുവാനുള്ള ശ്രമമാണീ ഭാഗത്തിൽ നടത്തുന്നത്. നളചരിതം ആട്ടക്കഥയുടെ പുരാണപശ്ചാത്തലം മഹാഭാരതം വനപർവത്തിലെ നളോപാഖ്യാനം ആണല്ലോ. ഈ വിഷയം എങ്ങിനെ അവിടെ അവതരിപ്പിച്ചിരിക്കുന്നു എന്ന് നോക്കാം. Read more…\nസദനം ഭാസി July 20, 2011 കോട്ടക്കല് ശിവരാമന് എന്ന കലാകാരനെ ഞാന് എന്നും ഓര്‍ക്കുന്നത് എന്നെ കഥകളിരംഗത്തേയ്ക്കു കൊണ്ടുവന്ന ആള് എന്ന നിലയ്ക്കാണ്. പത്താം ക്ലാസ് കഴിഞ്ഞ് കഥകളി പഠിയ്ക്കണം എന്ന മോഹവുമായി പല ശ്രമങ്ങളും നടത്തി നോക്കി. വീട്ടുകാര്‍ക്കടക്കം ആര്‍ക്കും ഞാനൊരു കഥകളിക്കാരനാവുന്നതില് അന്നു യോജിപ്പുണ്ടായിരുന്നില്ല. സ്വയം ശ്രമിച്ച്, കലാമണ്ഡലത്തിലും കോട്ടക്കലും എല്ലാം കഥകളി വിദ്യാര്‍ത്ഥിയാവാന് നോക്കി. ഒന്നും നടന്നില്ല. അങ്ങനെയിരിയ്ക്കുന്ന സമയത്താണ്, എന്റെ അച്ഛന് വഴി Read more…\nഓര്‍മ്മ – ആസ്വാദന കുറിപ്പ്￼\nസ്മിതേഷ് നമ്പൂതിരിപ്പാട് July 23, 2012 കാറല്‍മണ്ണയില് 19-07-2012 – നു നടന്ന ശ്രീ കോട്ടക്കല് ശിവരാമന് അനുസ്മരണ കുറിപ്പ്….. ഓര്‍മ്മ എന്ന് പേരില് ശ്രീ കോട്ടക്കല് ശിവരാമന് രണ്ടാം ചരമ വാര്‍ഷികം ജൂലായ് 19നു കാറല്‍മണ്ണയില് ശ്രീ വാഴേങ്കട കുഞ്ചു നായര് സ്മാരക ട്രസ്റ്റില് നടക്കുന്നു എന്ന് അറിഞ്ഞപ്പോള് തന്നെ അതിനു പോകണം എന്ന് തീരുമാനിച്ചു. ശ്രീ കോട്ടക്കക്കല് ശിവരാമനോടു ബഹുമാനം ഉണ്ടെങ്കിലും , അതിനു മേല് അത് Read more…\nകീഴ്പ്പടം – വിശകലനവും ചില കാലികചിന്തകളും￼\nശ്രീചിത്രൻ എം. ജെ. July 24, 2012 പട്ടിക്കാംതൊടി രാവുണ്ണിമേനോൻ എന്ന ജീനിയസ്സിന്, പല മുഖങ്ങളുണ്ടായിരുന്നു. അവയോരോന്നും ആ യുഗപ്രഭാവൻ തന്റെ ഓരോ ശിഷ്യർക്കു പകർന്നുനൽകി. കളരിയിലെ കടുകിട പിഴക്കാത്ത ആശാന്റെ മുഖം-അതു മകന്,പത്മനാഭന്. നാട്യശാസ്ത്രത്തിന്റെ പ്രകാശധാരയിൽ നിന്ന് ഔചിത്യസമീക്ഷയുടെ പാഠങ്ങളുൾക്കൊണ്ട് അരങ്ങിനെ നവീകരിക്കുന്ന പക്വമതിയായ രംഗപരിഷ്കർത്താവിന്റെ മുഖം-അതു കുഞ്ചുനായർക്ക്. സങ്കേതചാരുത ഉടൽ പൂണ്ട, മറുവാക്കില്ലാത്ത അഭ്യാസബലവും ശൈലീകരണത്തിന്റെ സൌന്ദര്യവും സമന്വയിക്കുന്ന നാട്യധർമ്മീമുഖം-അതു മറ്റാർക്ക്? രാമൻ കുട്ടിക്ക്. പക്ഷേ, ഇതൊന്നുമല്ലാത്ത Read more…\nBy Achuthan TK,4ആഴ്ചകൾ ജൂൺ 3, 2022 ago\nകീഴ്പ്പടം കുമാരൻ നായർ – അരങ്ങിലെ ധിഷണ￼\nഎതിരൻ കതിരവൻ June 5, 2011 കീഴ്പ്പടം കുമാരന് നായര് ഇന്ന് നമ്മോടൊപ്പമില്ല. പട്ടിക്കാംതൊടിയില് ഉറവയെടുത്ത സരണി ധാരാളം ഒഴുകി അനന്തസാഗരത്തില് അലിഞ്ഞു മറഞ്ഞു. കഥകളിയില് അതികായന്മാര് ധാരാളം ഉണ്ടായിട്ടുണ്ട്. പക്ഷെ കീഴ്പ്പടം സമീപിച്ചതുപോലെ ആരും കഥകളിയെ സമീപിച്ചിട്ടീല്ല. കഥകളിയെ തന്നിലേക്കാവഹിച്ച് താനും കഥകളിയും കൂടെയുള്ള ഒരു പുതു സ്വരൂപം അരങ്ങുസക്ഷം പ്രത്യക്ഷമാക്കി ഈ കലാരൂപത്തിനു സാമ്പ്രദായികത്തം വിടാതെ സമ്മോഹനരൂപം അരുളി.പുതുമകള് ഏറെ സമ്മാനിച്ച് കഥകളിയുടെ ദിശാബൊധത്തിനു ദൃഢതയും അരങ്ങുസങ്കല്‍പ്പങ്ങല്‍ക്കു Read more…\nവാഴേങ്കട കുഞ്ചു നായർ July 24, 2012 ഇന്നു ജീവിച്ചിരിക്കുന്ന കഥകളിക്കാരിൽ കീഴ്പ്പടത്തിൽ കുമാരൻ നായരെയാണ് എനിയ്ക്കേറ്റവും ബഹുമാനം. കഥകളിയുടെ ആവിഷ്കാര പ്രകാരത്തിൽ ഇത്രത്തോളം മനസ്സുചെല്ലുന്നവരായി ഇന്നാരും തന്നെ ഇല്ല എന്നതാകുന്നു എന്റെ ഉള്ളുറച്ചവിശ്വാസം. വാഴേങ്കട ക്ഷേത്രത്തിലെ അഗ്രശാലയിൽ നടത്തിവന്നിരുന്ന, അഭിവന്ദ്യനായ ശ്രീ പട്ടിയ്ക്കാംതൊടി ഗുരുനാഥന്റെ കളരിയിൽ ഞങ്ങൾ സബ്രഹ്മചാരികളായിരുന്നു. ശ്രീ ചന്തുപ്പണിയ്ക്കരുടെ ശിഷ്യത്വവും ഇദ്ദേഹത്തിനു കിട്ടിയിട്ടുണ്ട്. കഥകളിയിൽ പ്രവർത്തിച്ചുകൊണ്ട് ജീവിപ്പാൻ വഴി കാണാതെ വലഞ്ഞ് ഇദ്ദേഹം മറുനാട്ടിലായിരുന്നു കുറേക്കാലം. Read more…\nഅഷ്ടകലാശം, കളരി, അരങ്ങ് കീഴ്പ്പടം വഴിയില്￼\nനരിപ്പറ്റ നാരായണന് നമ്പൂതിരി July 19, 2012 കുമാരൻ നായാരാശാനെ സ്മരിച്ച് കൊണ്ട് എന്ത് ചെയ്യാനും സന്തോഷമുണ്ട്. ഇതിപ്പോൾ കുമാരൻ നായരാശാൻ ചിട്ടപ്പെടുത്തിയ അഷ്ടകലാശം എന്ന നിലക്കാണ് ഞങ്ങളിപ്പോൾ ചെയ്യാറുള്ളത്. ഇത് വളരെ ശാ‍സ്ത്രീയമായി അനലൈസ് ചെയ്ത് രേഖപ്പെടുത്തിയിട്ടുള്ളത് സദനം ഹരികുമാറാണ്. ഞാൻ ഒരു പ്രയോക്താവാണ്. ഹരികുമാരൻ ഇതിനെ അനലൈസ് ചെയ്ത് ഒരു പക്ഷെ വീഡിയോ തന്നെ തയ്യാറാക്കിയിട്ടുണ്ട് എന്നാണ് എന്റെ അറിവ്. അതിന്റെ ഇടയിൽ കൂടെ എന്റെ പ്രയോഗിത്തിലൂടെ.. Read more…\nമുന്‍പിലത്തേത് 1234… 17 അടുത്തത്


'സ്വതന്ത്ര മീഡിയകള്‍ക്കും നല്ല ഉള്ളടക്കങ്ങള് ലഭിക്കുന്ന ഓണ്‍ലൈനുകള്‍ക്കും ബൈ ബൈ'; കേന്ദ്രസര്‍ക്കാര് തീരുമാനത്തില് ധ്രുവ് റാഠി | DoolNews\n'സ്വതന്ത്ര മീഡിയകള്‍ക്കും നല്ല ഉള്ളടക്കങ്ങള് ലഭിക്കുന്ന ഓണ്‍ലൈനുകള്‍ക്കും ബൈ ബൈ'; കേന്ദ്രസര്‍ക്കാര് തീരുമാനത്തില് ധ്രുവ് റാഠി\nWednesday, 11th November 2020, 4:47 pm\nന്യദൂല്‍ഹി: ഇന്ത്യയില് ഒടിടി പ്ലാറ്റ്‌ഫോമുകള്‍ക്കും ന്യൂസ് പോര്‍ട്ടലുകള്‍ക്കും നിയന്ത്രണം ഏര്‍പ്പെടുത്തിക്കൊണ്ടുള്ള കേന്ദ്രസര്‍ക്കാര് തീരുമാനത്തില് പ്രതികരണവുമായി യൂട്യൂബര് ധ്രുവ് റാഠി.\nഓണ്‍ലൈന് ന്യൂസ് പോര്‍ട്ടലുകളും നെറ്റ്ഫ്‌ളിക്‌സ്, ആമസോണ് പ്രൈം പോലുള്ള ഒ.ടി.ടി പ്ലാറ്റ്‌ഫോമുകളും സര്‍ക്കാര് ഇപ്പോള് അവരുടെ നിയന്ത്രണത്തില് കൊണ്ടുവന്നിരിക്കുകയാണ്. സ്വതന്ത്ര മീഡിയയോടും നല്ല ഉള്ളടക്കങ്ങള് ലഭിക്കുന്ന ഓണ്‍ലൈനുകളോടും ബൈ ബൈ പറയുക. അവയെല്ലാം ഇപ്പോള് സെന്‍സര്‍ഷിപ്പിന് വിധേയമായിരിക്കും.\nഭാവിയില് സെന്‍സര് ചെയ്യാത്ത കണ്ടന്റുകള് കാണണമെങ്കില് വി.പി.എന്നിനെ കുറിച്ചും പ്രോക്‌സിയെ കുറിച്ചും മനസിലാക്കുന്നത് നന്നായിരിക്കും’, എന്നുമാണ് ധ്രുവ് റാഠി ഫേസ്ബുക്കില് എഴുതിയത്.\nലോകത്തിന്റെ ഏതു കോണില് സ്ഥിതിചെയ്യുന്ന കമ്പ്യൂട്ടറുകളേയും തമ്മില് ഇന്റര്‍നെറ്റിലൂടെ ബന്ധിപ്പിച്ച് ഒരു നെറ്റ്‌വര്‍ക്ക് രൂപപ്പെടുത്താന് ഉപയോഗിക്കുന്ന ഒരു സാങ്കേതിക വിദ്യയാണ് വി.പി.എന്.\nഇത്തരത്തിലുള്ള ഒരു നെറ്റ്‌വര്‍ക്കിലൂടെയുള്ള ആശയ വിനിമയം എന്‍ക്രിപ്റ്റഡ് ആയതിനാല് ഇവ സമ്പൂര്‍ണ്ണമായും പൊതു നെറ്റ്‌വര്‍ക്കുകളില്‍പെടാത്തതാണ്. അതുവഴി ഒരു രാജ്യത്ത് നിരോധിച്ച സൈറ്റുകള് കാണുവാനും സാധിക്കും.\nനെറ്റ്ഫ്‌ളിക്‌സ്, ആമസോണ് പ്രൈം തുടങ്ങിയ പോര്‍ട്ടലുകള്‍ക്കും ന്യൂസ് പോര്‍ട്ടലുകള്‍ക്കും നിയന്ത്രണം കൊണ്ടുവരാനാണ് സര്‍ക്കാര് തീരുമാനിച്ചിരിക്കുന്നത്. ഓണ്‍ലൈന് സിനിമകള്‍ക്കും പരിപാടികള്‍ക്കും സര്‍ക്കാര് നിയന്ത്രണം ഏര്‍പ്പെടുത്തുമെന്നാണ് റിപ്പോര്‍ട്ടുകള്.\nകേന്ദ്രവാര്‍ത്താ വിനിമയ മന്ത്രാലയമാണ് ഇത് സംബന്ധിച്ച് ഉത്തരവിറക്കിയിരിക്കുന്നത്. ഒടിടി പ്ലാറ്റ്‌ഫോം, വാര്‍ത്താ പോര്‍ട്ടലുകള് എന്നിവയെ കേന്ദ്ര വാര്‍ത്താ വിനിമയ മന്ത്രാലയത്തിന് കീഴിലാക്കിക്കൊണ്ടുള്ള ഉത്തരവാണ് പുറത്തിറക്കിയിരിക്കുന്നത്.\nഇത്തരം പ്ലാറ്റ് ഫോമുകളെ നിയന്ത്രിക്കുക, നിരീക്ഷിക്കുക എന്നതാണ് സര്‍ക്കാരിന്റെ തീരുമാനമെന്നാണ് അറിയുന്നത്. ഇക്കാര്യം സര്‍ക്കാര് സുപ്രീം കോടതിയെ അറിയിക്കും. നിലവില്, ഡിജിറ്റല് കണ്ടന്റുകളെ നിയന്ത്രിക്കുന്ന നിയമമോ സര്‍ക്കാര് സ്ഥാപനമോ ഇല്ല.\nനിലവില് അച്ചടി മാധ്യമങ്ങളെ നിയന്ത്രിക്കുന്നതും നിരീക്ഷിക്കുന്നതും പ്രസ് കൗണ്‍സില് ഓഫ് ഇന്ത്യയാണ്. ന്യൂസ് ബ്രോഡ്കാസ്റ്റേഴ്‌സ് അസോസിയേഷനാണ് (എന്‍ബിഎ) ന്യൂസ് ചാനലുകളെ നിരീക്ഷിക്കുന്നത്. പരസ്യ ചിത്രങ്ങളെ അഡ്വര്‍ടൈസിംഗ് സ്റ്റാന്‍ഡേര്‍ഡ് കൗണ്‍സില് ഓഫ് ഇന്ത്യയാണ് നിയന്ത്രിക്കുന്നത്. സിനിമകളുടെ കാര്യത്തില് ഇത് സെന്‍ട്രല് ബോര്‍ഡ് ഓഫ് ഫിലിം സര്‍ട്ടിഫിക്കേഷന് ആണ്.\nഒടിടി പ്ലാറ്റ്‌ഫോമുകളെ ഒരു പ്രത്യേക സമിതിയുടെ നിയന്ത്രിക്കുന്നതിനുള്ള അപേക്ഷയില് കഴിഞ്ഞ മാസമായിരുന്നു സുപ്രീംകോടതി കേന്ദ്രത്തിന്റെ പ്രതികരണം തേടിയത്. കേന്ദ്രസര്‍ക്കാര്, കേന്ദ്ര വാര്‍ത്താ വിനിമയ പ്രക്ഷേപണ മന്ത്രാലയം, ഇന്റര്‍നെറ്റ്, മൊബൈല് അസോസിയേഷന് ഓഫ് ഇന്ത്യ എന്നിവയ്ക്ക് സുപ്രീം കോടതി നോട്ടീസ് നല്‍കുകയും ചെയ്തിരുന്നു.\nനിലവില് ഒടിടി സ്ട്രീമിങ്, വ്യത്യസ്ത ഡിജിറ്റല് മീഡിയ പ്ലാറ്റ്ഫോമുകള് വഴി ക്ലിയറന്‍സ് സര്‍ട്ടിഫിക്കറ്റുകള് ആവശ്യമില്ലാതെ തന്നെ ചലച്ചിത്ര നിര്‍മ്മാതാക്കള്‍ക്കും കലാകാരന്മാര്‍ക്കും അവരുടെ സിനിമകളും സീരീസുകളും പുറത്തിറക്കാന് സാധിക്കും. എന്നാല് ഇതില് നിയന്ത്രണങ്ങള് വേണമെന്നായിരുന്നു ആവശ്യം.\nഡിജിറ്റല് മാധ്യമങ്ങളെ നിയന്ത്രിക്കേണ്ട ആവശ്യമുണ്ടെന്നും വിദ്വേഷ പ്രചരണങ്ങളെ നിയന്ത്രിക്കാനായി മാര്‍ഗ്ഗനിര്‍ദ്ദേശങ്ങള് തയ്യാറാക്കേണ്ടതുണ്ടെന്നും ഇതിനായി കോടതി ആദ്യം ഒരു പ്രത്യേക സംഘത്തെ നിയമിക്കണമെന്നും ഇന്‍ഫര്‍മേഷന് ആന്റ് ബ്രോഡ്കാസ്റ്റിംഗ് മന്ത്രാലയം കോടതിയോട് ആവശ്യപ്പെട്ടിരുന്നു.\nഎന്നാല് മാധ്യമ സ്വാതന്ത്ര്യത്തെ തടയുന്ന ഒരു നടപടിയും സര്‍ക്കാര് സ്വീകരിക്കില്ലെന്നായിരുന്നു കഴിഞ്ഞ വര്‍ഷം വാര്‍ത്താവിതരണ, പ്രക്ഷേപണ മന്ത്രി പ്രകാശ് ജാവദേക്കര് പറഞ്ഞത്.\nSay bye bye to independent media and good content onlineDruv Rathee


ദുരഭിമാന കുറ്റകൃത്യത്തിന് കൂട്ടുനിന്ന തീവ്രവലതുപക്ഷ പിന്തിരിപ്പന്‍മാര്: സര്‍ക്കാരിനെതിരെ സതീശന് | VD Satheesan\nOct 26, 2021, 12:57 PM IST\nതിരുവനന്തപുരം: അനുപമയുടെ കുട്ടിയെ നഷ്ടമായ സംഭവത്തില് സംസ്ഥാന സര്‍ക്കാരിനെതിരേ രൂക്ഷ വിമര്‍ശനവുമായി പ്രതിപക്ഷ നേതാവ് വി.ഡി സതീശന്. കുട്ടിയെ കൈമാറിയ സംഭവത്തില് ശിശുക്ഷേമ സമിതിയുടെ നടപടികള് ദുരൂഹമാണെന്നിരിക്കെ കുറ്റക്കാര് ആരായാലും അവര്‍ക്കെതിരേ നടപടിയെന്ന് പ്രഖ്യാപിക്കുന്നതിന് പകരം വെള്ളപൂശുകയും ന്യായീകരിക്കുകയുമാണ് വകുപ്പ് മന്ത്രി വീണ ജോര്‍ജ് ചെയ്തതെന്ന് സതീശന് കുറ്റപ്പെടുത്തി.\nവിഷയത്തില് സംസ്ഥാന സര്‍ക്കാര് സ്വീകരിച്ചത് ഇടതുപക്ഷത്തിന് ചേരുന്ന നിലപാടല്ലെന്നും ഇതൊരു ദുരഭിമാനകുറ്റകൃത്യമാണെന്നും അദ്ദേഹം പറഞ്ഞു. പുരോഗമനം പറയുന്ന ഇടതുമുന്നണി ഈ വിഷയത്തില് സ്വീകരിച്ചത് പിന്തിരിപ്പന് നിലപാടാണെന്നും തീവ്രവലതുപക്ഷം ചിന്തിക്കുന്നത് പോലെയാണ് ഈ വിഷയത്തില് ഇടപെട്ടതെന്നും സതീശന് ആരോപിച്ചു. എല്ലാ നിയമങ്ങളും തെറ്റിച്ചാണ് ശിശുക്ഷേമ സമിതി ഈ വിഷയത്തില് ഇടപെട്ടത്. അവിടെ ആണ്‍കുട്ടിയെ പെണ്‍കുട്ടിയാക്കുന്ന മാന്ത്രികവിദ്യയാണ് നടന്നതെന്നും സതീശന് പരിഹസിച്ചു.\nസംസ്ഥാനത്ത് ഇത്ര വലിയ ഒരു കുറ്റകൃത്യം നടന്നിട്ടും അത് സര്‍ക്കാര് സംവിധാനത്തില് ഗൗരവമായി പരിഗണിക്കാതെ പാര്‍ട്ടി ഇടപെട്ടതിലെ ദോഷങ്ങളാണ് ഇതെല്ലാമെന്നും അദ്ദേഹം പറഞ്ഞു. കുട്ടിയെ തിരിച്ചുകൊടുക്കാന് തീരുമാനിച്ചുവെന്ന സിപിഎം ജില്ലാ സെക്രട്ടറി ആനാവൂര് നാഗപ്പന്റെ പ്രസ്താവന ഞെട്ടിച്ചുവെന്നും അവരാണോ ഈ വിഷയത്തില് കമ്മിറ്റി കൂടി തീരുമാനമെടുക്കേണ്ടതെന്നും പ്രതിപക്ഷ നേതാവ് ചോദിച്ചു. മുഖ്യമന്ത്രി ചെയര്‍മാനായ ശിശുക്ഷേമ സമിതിയില് എന്തൊക്കെയാണ് നടക്കുന്നതെന്ന് സര്‍ക്കാര് അറിയാത്തത് എന്തുകൊണ്ടാണെന്നും അദ്ദേഹം ചോദിച്ചു.\nതന്റെ കുട്ടിയെ നഷ്ടപ്പെട്ട കാര്യം അനുപമ സിപിഎം പി.ബി അംഗം വൃന്ദ കാരാട്ടിനെ വരെ അറിയിച്ചു. അവര് അത് ശ്രീമതി ടീച്ചറെ അറിയിച്ചു. കേരളത്തിലെ എല്ലാ വനിതാ നേതാക്കളേയും അറിയിച്ചെന്ന് പറയുന്നു. എന്നാല് ഈ വിഷയത്തില് പാര്‍ട്ടിയാണ് എല്ലാം ചെയ്യുന്നതെന്നും താന് തോറ്റുപോയെന്നും ഒരു ചാനല് ചര്‍ച്ചയില് ശ്രീമതി ടീച്ചര് സമ്മതിച്ചുവെന്നും സതീശന് പറഞ്ഞു. ഇതൊരു കുറ്റകൃത്യമാണെന്ന് പി.ബി അംഗം പറഞ്ഞിട്ടും നീതി നേടിക്കൊടുക്കാന് പാർട്ടിക്കും പാർട്ടി നേതൃത്വം കൊടുക്കുന്ന സര്‍ക്കാരിനും കഴിഞ്ഞില്ല. പിന്തിരിപ്പന് നിലപാടാണ് വ്യക്തമാകുന്നതെന്നും സതീശന് ആരോപിച്ചു.\nപാര്‍ട്ടി തന്നെ പോലീസും ഡി.ജി.പിയും ശിശുക്ഷേമസമിതിയും കോടതിയുമെല്ലാം ആയാല് ഇതിലപ്പുറം സംഭവിക്കും. പോലീസ് ഈ വിഷയത്തില് സ്വീകരിച്ചത് തികഞ്ഞ അനാസ്ഥയാണ്. ആറ് മാസം കഴിഞ്ഞാണ് പരാതിയില് ഒരു എഫ്.ഐ.ആര് ഇടാന് പോലും തയ്യാറായതെന്നും അദ്ദേഹം കുറ്റപ്പെടുത്തി. അനുപമ വിഷയത്തില് അടിയന്തര പ്രമേയത്തിന് അനുമതി തേടിക്കൊണ്ടുള്ള പ്രസംഗം അവതരിപ്പിച്ച കെകെ രമയെ സംസാരിച്ച് പൂര്‍ത്തിയാക്കാന് അനുവദിക്കാത്തതില് പ്രതിഷേധമറിയിക്കുന്നതായും അദ്ദേഹം പറഞ്ഞു.\nContent Highlights: VD Satheesan criticizes ldf in anupama child kidnap issue


ഐസിസിൽ ചേരാൻ പ്രേരിപ്പിച്ചതിന് ബിജെപി പ്രവർത്തകരെ അറസ്റ്റ് ചെയ്ത സംഭവം അടുത്ത കാലത്ത് നടന്നതാണോ ...? - FactCrescendo | The leading fact-checking website in India\nചിത്രം കടപ്പാട്: News18\n“എട്ട് ബിജെപി പ്രവര്‍ത്തകര് അറസ്റ്റില്” എന്ന അടികുറിപ്പോടുകൂടി 2019 ഏപ്രില് 27 ന് Malayalivartha അവരുടെ ഫെസ്ബൂക്ക് പേജില് ഒരു വീഡിയോ പ്രസിദ്ധികരിച്ചിട്ടുണ്ട്. ഈ വീഡിയോയില് ബിജെപി പ്രവര്‍ത്തകര് ഐഎസ് പതാക ഉപയോഗിച്ച് ഐസിസിൽ ചേരാൻ ആഹ്വനം ചെയ്തതായി കണ്ടെത്തിയെന്ന് പറയുകയാണ്. വീഡിയോയിൽ പറയുന്ന വാർത്തയുടെ അടിസ്ഥാനത്തിൽ ഈ സംഭവം അസാമിലാണ് നടന്നതെന്ന് മനസിലാക്കുന്നു. ദേശീയത പ്രസംഗിക്കുവാനും പ്രചരിപ്പിക്കാനും മുന്നിൽ നിൽക്കുന്ന ബിജെപിയുടെകടുത്ത പ്രവർത്തകരാണ് ഐസിസിൽ ചേരാൻ ആഹ്വാനം നല്കിയതിനു അറസ്റ്റിലായതെന്ന് വീഡിയോയിൽ പറയുന്നു. സംഭവം നടന്നത് ഗുവഹാട്ടിയിലാണെന്ന് ആദ്യം ന്യുസ് അന്ക്ക്ര് പറയുന്നു. ഇവർ ഐസിസിൽ ചേരാൻ ആഹ്വാനം ചെയ്തു നോട്ടിസ് പതിച്ചു ശേഷം ഒരു മരത്തിനു ചുറ്റും ഐസിസ് പതാക കെട്ടി എന്നാണ് വർത്തയിലുള്ളത്. എന്നാൽ പിന്നിട് ഈ വീഡിയോയിൽ പറയുന്നത് ഈ സംഭവം നടന്നത് അസമിലെ സൽബാരി മേഖലയിലാണ് എന്നാണ്. കഴിഞ്ഞ കൊല്ലവും ഇവർ ഇതുപോലെ ചെയ്തിരുന്നു എന്നും വീഡിയോയിൽ പറയുന്നു. വീഡിയോയിൽ ബിജെപി പ്രവർത്തകരുടെ പേരും എഴുതിയിട്ടുണ്ട്. മുഖ്യ പ്രതി തപൻ ബർമൻ ബിജെപി ജില്ല കമ്മിറ്റി അംഗമാണ്, ഒപ്പം അയിത് പുലക് ബർമൻ, മൂൺ അലി, മുജമിൽ അലി, ദ്വിപ്ജ്യോതി (വീഡിയോയിൽ ദീപക്ജ്യോതി എന്നാണ് ഉച്ചരിച്ചത്) തകുറിയ, സുര്രോജ്ജ്യോതി (വീഡിയോയിൽ ഉച്ചരിച്ചത് സാരുജ്യോതി) എന്നിവരാണ് പിടിയിലായത് എന്ന് വീഡിയോ അറിയിക്കുന്നു. സംഭവസ്ഥലം ആദ്യം വീഡിയോയിൽ പറയുന്നത് ഗുവഹാട്ടിയാണ് പിന്നീട് ഈ സംഭവം സൽബാരിയിലാണ് നടന്നതെന്ന് വീഡിയോയിൽ പറയുന്നു. യഥാർത്ഥ സംഭവസ്ഥലം എവിടെയാണ്? കഴിഞ്ഞ കൊല്ലം നടന്ന സംഭവം തെരെഞ്ഞെടുപ്പ് നടക്കുന്ന ഈ സമയത്ത് എന്തിനാണ് പുനരാവർത്തിച്ചത്? ഇങ്ങനത്തെ ചില ചോദ്യങ്ങൾക്ക് ഉത്തരങ്ങൾ അറിയാനായി ഞങ്ങൾ ഈ വാർത്തയെ കുറിച്ച് അന്വേഷിച്ചു.\nഈ വാ൪ത്തയെ കുറിച്ച് കൂടതലറിയാനായി ഞങ്ങൾ മാധ്യമങ്ങളിൽ അന്വേഷിച്ചു നോക്കി. അന്വേഷണത്തിൽ അടുത്ത സമയത്തൊന്നും പ്രമുഖ മാധ്യമങ്ങൾ ഇങ്ങനെയൊരു വാർത്ത പുറത്ത് ഇറക്കിയതായി കണ്ടെത്തിയില്ല. പക്ഷെ ചില വെബ്സൈറ്റുകൾ ഈയടുത്ത് ഇതേ വാർത്ത പ്രസിദ്ധികരിച്ചിരുന്നു.. വെബ്സൈറ്റുകൾ പ്രസിദ്ധികരിച്ച വാർത്തകൾ താഴെ നല്കിട്ടുണ്ട്.\nEast Coast Daily Archived Link\nAzhimukham Archived Link\nIndia 47 Archived Link\nEast Coast Daily ഈ വാര്‍ത്ത പ്രസിദ്ധികരിച്ചത് 2019 ഏപ്രില് 26 നാണ്.\nAzhimukham ഈ വാര്‍ത്ത പ്രസിദ്ധികരിച്ചത് 2019 ഏപ്രില് 26 നാണ്. അത് പോലെ താനെ India 47 വാര്‍ത്ത പ്രസിദ്ധികരിച്ചത് 2019 ഫെബ്രുവരി 21 നാണ്.\nIndia 47 പ്രസിദ്ധികരിച്ച വാർത്തയിൽ ഈ വാർത്തയുടെ സ്രോതസ്സ് ജനത കാ റിപ്പോർട്ടർ എന്ന വെബ്സൈറ്റാണെന്ന് എഴുത്തിയിട്ടുണ്ട്. ഞങ്ങൾ ഈ വെബ്സൈറ്റ് പരിശോധിച്ചപ്പോൾ അടുത്തെങ്ങും ഇങ്ങനെയൊരു വാർത്ത പ്രസിദ്ധികരിച്ചതായി കണ്ടെത്തിയില്ല. പക്ഷെ കഴിഞ്ഞ കൊല്ലം മെയ് മാസത്തിലാണ് ഇങ്ങനെയൊരു വാര്‍ത്ത ജനത കാ റിപ്പോര്‍ട്ടര് പ്രസിദ്ധികരിച്ചത്.\nഈ വാ൪ത്ത അതേ പോലെ ഒരു അക്ഷരം പോലും മാറ്റം വരുത്താതെയാണ് India 47 വാർത്ത പ്രസിദ്ധികരിച്ചത്. ഇതിൽ പറയുന്നത് നൽബാരിയിലാണ് ഈ സംഭവം നടന്നത് എന്നാണ്. ഞങ്ങൾ ഇതേപ്പറ്റി പിന്നെയും അന്വേഷിച്ചപ്പോൾ ഞങ്ങൾക്ക് മാധ്യമങ്ങൾ പ്രസിദ്ധികരിച്ച ചില വാർത്തകൾ ലഭിച്ചു. ഈ വാർത്തകൾ വായിക്കാനായി താഴെ നല്കിയ ലിങ്കുകൾ സന്ദർശിക്കുക..\nJanta Ka Reporter Archived Link\nTimes Headline Archived Link\nNorth East Today Archived Link\nകഴിഞ്ഞ കൊല്ലം നടന്ന സംഭവം സല്‍ബാരിയില് അല്ല പക്ഷെ നല്‍ബാരിയിലാണ് നടന്നത്. സംഭവത്തില്6BJP പ്രവര്‍ത്തകരെ പോലീസ് ചോദ്യം ചെയ്തിട്ടുണ്ടായിരുന്നു. തപന് ബര്‍മന്, പുലക് ബര്‍മന്, ദ്വിപ്ജ്യോതി തകുരിയ, സോര്രോജ്ജ്യോതി ബൈശ്യ, മൂണ് അലി, മോജമില് അലി എന്നിവരെയാണ് ചോദ്യം ചെയ്യാനായി പോലീസ് പിടിയില് ആക്കിയത്. ഇവര് ബിജെപി പ്രവര്‍ത്തകരാണ് എന്ന് വാര്‍ത്തകള് അറിയിക്കുന്നു. ബിജെപി ജില്ല കമ്മിറ്റി അംഗം തപന് ബര്‍മന് മുന് കോണ്‍ഗ്രസ് പ്രവര്‍ത്തകന് ആയിരുന്നു. എന്നും വാര്‍ത്തകള് അറിയിക്കുന്നു. ഈ സംഭവം കഴിഞ്ഞ കൊല്ലം മെയ് മാസത്തിലാണ് നടന്നത്. ഈ സംഭവത്തിനെ കുറിച്ചുള്ള എല്ലാ റിപ്പോര്‍ട്ടുകള് ഈ മരത്തില് ചുറ്റി വെച്ച ഐസിസ് പതാകയുടെ ചിത്രം ഉപയോഗിച്ചിട്ടാണ് പ്രസിദ്ധീകരിച്ചത്. ഇത് Yandex reverse image search ചെയ്തപ്പോൾ വ്യക്തമായി.\nഈയടുത്ത് ഇങ്ങനെയൊരു സംഭവം നടന്നു എന്ന് സൂചിപ്പിക്കുന്ന ഒരു വാർത്തയും ഞങ്ങൾക്ക് ലഭിച്ചില്ല. ഇയടെയായി ഈ വാ൪ത്ത പുറത്തിറക്കിയ മാധ്യമങ്ങൾ ഉപയോഗിക്കുന്ന ചിത്രം കഴിഞ്ഞ കൊല്ലത്തെതാണ്. അത് പോലെ തന്നെ പിടിയിലായ പ്രതികളുടെ പേരുംഒന്നുതന്നെയാണ്. ഇത് ഒരു പഴയ വാ൪ത്തയാണ്. ഈയടുത്തകാലത്ത് ഇങ്ങനെ സംഭവിച്ചതായി യാതൊരു വാർത്തയും ഞങ്ങൾക്ക് ലഭിച്ചില്ല.\nഇപ്പോഴെങ്ങാനും ഇങ്ങനെയൊരു സംഭവംനടന്നിട്ടുണ്ടോ എന്ന് അറിയാനായി ഞങ്ങൾ നൽബാരി എസപിയുടെ ഓഫീസിൽ വിളിച്ച ചോദിച്ചു. ഇയടെയായി ഇങ്ങനെ ഒരു സംഭവം നടന്നിട്ടില്ല എന്ന് അവർ സ്ഥിരികരിച്ചു. കഴിഞ്ഞ കൊല്ലം ഗുഹാവട്ടിയിൽ നടന്ന സംഭവത്തിനെ തുടർന്ന് ഇങ്ങനെ ഒരു സംഭവം നടന്നിട്ടില്ല എന്ന് എസ്‌പി ഓഫീസ് അറിയിച്ചു.\nഈ വാർത്ത വ്യാജമാണ്. ഈ സംഭവം നടന്നിട്ട് ഒരു കൊല്ലം കഴിഞ്ഞു. ഒരു പഴയ വാർത്ത പുതുതായി നടന്ന സംഭവമാണ് എന്ന രിതിയിലാണ് അവതരിപ്പിക്കുന്നത്. അതിനാൽ പ്രിയ വായനക്കാർ ഈ വാർത്ത വസ്തുത അറിയാതെ ഷെയർ ചെയ്യരുതെന്ന് ഞങ്ങൾ അഭ്യർത്ഥിക്കുന്നു.\nTitle:ഐസിസിൽ ചേരാൻ പ്രേരിപ്പിച്ചതിന് ബിജെപി പ്രവർത്തകരെ അറസ്റ്റ് ചെയ്ത സംഭവം അടുത്ത കാലത്ത് നടന്നതാണോ …?\nAugust 10, 2020 January 19, 2022 Dewin Carlos\nFebruary 14, 2022 February 14, 2022 Vasuki S


വിജയന് തോമസ് ബി.ജെ.പി.യിലേക്ക് ചേക്കേറി,ആദര്‍ശ കാലുമാറ്റം! - The Political Editor\nവിജയന് തോമസ് ബി.ജെ.പി.യിലേക്ക് ചേക്കേറി,\nമൂന്ന് വര്‍ഷം മുമ്പ് ബി.ജെ.പി.യില് ചേരാന് ശ്രമിച്ച ആളാണ് വിജയന് തോമസ്. അന്ന് ഡെല്‍ഹിയില് പോയി പ്രസിഡണ്ട് അമിത്ഷായെ കണ്ട് അംഗത്വം സ്വീകരിക്കാന് ശ്രമിച്ചു. എന്നാല് കോണ്‍ഗ്രസ് വീണ്ടും എന്തെങ്കിലും ഓഫര് വെച്ചിട്ടായിരുന്നോ എന്നറിയില്ല, വിജയന് തോമസ് ബി.ജെ.പി.യില് ചേരല് നീക്കം പൊടുന്നനെ ഉപേക്ഷിക്കുകയും കോണ്‍ഗ്രസുകാരനായി തുടരുകയും ചെയ്തു!!\nNo Comments on വിജയന് തോമസ് ബി.ജെ.പി.യിലേക്ക് ചേക്കേറി,\nകെപിസിസി ജനറൽ സെക്രട്ടറിയും ജയ്ഹിന്ദ് ടിവി മുൻ ചെയർമാനുമായ വിജയൻ തോമസ് ബിജെപിയിൽ ചേർന്നു. പാർട്ടി ആസ്ഥാനത്ത് ജനറൽ സെക്രട്ടറി അരുൺ സിങ് അംഗത്വം നൽകി.\nകോൺഗ്രസിന് ആശയക്കുഴപ്പമാണ്. പ്രാദേശിക പാർട്ടിയുടെ സാന്നിധ്യം പോലുമില്ല. കേരളത്തിലും കൂടുതൽ നേതാക്കൾ മറ്റു പാർട്ടികളിൽ ചേരും. ആരും തുറന്നുപറയുന്നില്ല. സീറ്റിന്റെ പേരിൽ അല്ല പാർട്ടി വിടുന്നതെന്നും വിജയൻ തോമസ് പറഞ്ഞു.(അപ്പോള് വ്യക്തമായി, എന്താണ് പെട്ടെന്നുള്ള ബി.ജെ.പി.യിലേക്കുള്ള കാലുമാറ്റത്തിന്റെ കാരണം എന്ന്!!)\nമൂന്ന് വര്‍ഷം മുമ്പ് ബി.ജെ.പി.യില് ചേരാന് ശ്രമിച്ച ആളാണ് വിജയന് തോമസ്. അന്ന് ഡെല്‍ഹിയില് പോയി പ്രസിഡണ്ട് അമിത്ഷായെ കണ്ട് അംഗത്വം സ്വീകരിക്കാന് ശ്രമിച്ചു. എന്നാല് കോണ്‍ഗ്രസ് വീണ്ടും എന്തെങ്കിലും ഓഫര് വെച്ചിട്ടായിരുന്നോ എന്നറിയില്ല, വിജയന് തോമസ് ബി.ജെ.പി.യില് ചേരല് നീക്കം പൊടുന്നനെ ഉപേക്ഷിക്കുകയും കോണ്‍ഗ്രസുകാരനായി തുടരുകയും ചെയ്തു!! ഇത്രേയുള്ളൂ ആദര്‍ശവും പാര്‍ടി തത്വബോധവും എന്ന് വിജയന് തോമസ് അന്നേ കാണിച്ചു തന്നിട്ടുണ്ട്.\nകേരളത്തില് പോലും കോണ്‍ഗ്രസ് നേതാക്കള് ബി.ജെ.പിയിലേക്ക് ചായുന്നു എന്നതില് നിന്നും ഇവരുടെ കോണ്‍ഗ്രസ് സംഘടനാബോധവും പാര്‍ടിതത്വങ്ങളെക്കുറിച്ചുള്ള ബഹുമാനവും വ്യക്തിപരമായ ആദര്‍ശവും ഇത്രയേ ഉള്ളൂ എന്ന് വ്യക്തമാകുന്നു. യഥാര്‍ഥത്തില് അത്തരം നേതാക്കളുടെ ആദര്‍ശത്തിന് മുഷിഞ്ഞാല് മാറാവുന്ന വസ്ത്രത്തിന്റെ മൂല്യമേ ഉള്ളൂ എന്നാണ് വെളിവാകുന്നത്. അവഗണനയോ ഉദ്ദേശിച്ച സ്ഥാനമോ കിട്ടാതാകുമ്പോള് നേരെ വിപരീതമായ പ്രത്യയശാസ്ത്രത്തിന്റെ വക്താവാകാന് വിജയന് തോമസിനെപ്പോലുള്ള നേതാക്കള്‍ക്ക് ഉളുപ്പില്ലാതാകുന്നുണ്ടെങ്കില് അത് യഥാര്ഥ രാഷ്ട്രീയ പ്രവര്‍ത്തനമാണോ എന്നാണ് ജനം ചോദിക്കുന്നത്. ജനത്തെ ഓരോന്ന് ഓരോ കാലത്ത് പറഞ്ഞ് കബളിപ്പിക്കുകയല്ലേ എന്നതാണ് ഉയരുന്ന ചോദ്യം.\nEnglish Summary: FORMER KPPCC GENERAL SECRETARY VIJAYAN THOMAS JOINED BJP\n← യു.ഡി.എഫ് സീറ്റ് വിഭജനം പൂര്‍ത്തിയായി… കോണ്‍ഗ്രസ് 91, ലീഗ് 27 → നിയമസഭയില് ബി.ജെ.പി. അംഗത്തിന്റെ ആത്മഹത്യാശ്രമം


Janmabhumi| പ്ലസ് വണ് പ്രവേശനം: രണ്ടാംഘട്ട അലോട്ട്മെന്റ് 28ന്\nപ്ലസ് വണ് പ്രവേശനം: രണ്ടാംഘട്ട അലോട്ട്മെന്റ് 28ന്\nSeptember 16, 2020, 03:33 p.m.\nകൊറോണ മാനദണ്ഡങ്ങള് പാലിച്ചാണ് അഡ്മിഷന് നടന്നു കൊണ്ടിരിക്കുന്നത്. 15 മിനിട്ട് ഇടവേള അനുവദിച്ചാണ് അലോട്ട്മെന്റ് സ്ലിപ്പില് സമയം ക്രമീകരിച്ചിരിക്കുന്നത്.\nതൃശൂര്: ജില്ലയില് പ്ലസ് വണ് ഏകജാലകം പ്രവേശന പ്രക്രിയ ആരംഭിച്ചു. ഇന്നലെ ആരംഭിച്ച പ്രവേശന പ്രക്രിയ 19 വരെ നീളും. ജില്ലയില് 23595 ഏകജാലക സീറ്റുകളാണുള്ളത്. ഇതില് 19353 എണ്ണം അലോട്ട്മെന്റ് നടത്തിയിട്ടുണ്ട്. 4242 ഒഴിവുകളും റിപ്പോര്‍ട്ട് ചെയ്തു. 41378 പേരാണ് പ്ലസ് വണ് പ്രവേശനത്തിന് അപേക്ഷിച്ചിട്ടുള്ളത്.\nകൊറോണ മാനദണ്ഡങ്ങള് പാലിച്ചാണ് അഡ്മിഷന് നടന്നു കൊണ്ടിരിക്കുന്നത്. 15 മിനിട്ട് ഇടവേള അനുവദിച്ചാണ് അലോട്ട്മെന്റ് സ്ലിപ്പില് സമയം ക്രമീകരിച്ചിരിക്കുന്നത്. കണ്ടൈന്‍മെന്റ് സോണ്, ക്വാറന്റൈന് എന്നിവരില് പെട്ടവര്‍ക്ക് പ്രത്യേക സൗകര്യങ്ങള് ഏര്‍പ്പെടുത്തിയിട്ടുണ്ട്. ഹയര് സെക്കന്‍ഡറി അധ്യാപകരുടെ അഭാവമുണ്ടങ്കില് ഹൈസ്‌കൂള് അധ്യാപകരുടെയും അനദ്ധ്യാപകരുടെയും സേവനം ഉറപ്പാക്കിയിട്ടുണ്ട്.\nരണ്ടാംഘട്ട അലോട്ട്മെന്റ് സെപ്റ്റംബര് 28ന് ആരംഭിച്ച് ഒക്ടോബര് ആറിന് അവസാനിക്കും. മുഖ്യ അലോട്ട്മെന്റുകള്‍ക്ക് ശേഷം സപ്ലിമെന്ററി അപേക്ഷകള് ഒക്ടോബര് 9ന് ആരംഭിക്കും. തെറ്റായ വിവരങ്ങള് നല്‍കി ആദ്യ അലോട്ട്മെന്റില് കയറിപ്പറ്റിയവര്‍ക്ക് ശരിയായ വിവരങ്ങള് നല്‍കി സപ്ലിമെന്റ് ഘട്ടത്തില് അപേക്ഷിക്കാവുന്നതാണന്ന് ഹയര്‍സെക്കന്‍ഡറി എല്ലാ കോര്‍ഡിനേറ്റര് വി.എം. കരീം അറിയിച്ചു.\nപ്ലസ് വണ് പ്രവേശനം: അപേക്ഷ സമര്‍പ്പണം 20 വരെ നീട്ടി\nപ്ലസ് വണ് പ്രവേശനം അപേക്ഷാ സമര്‍പ്പണം 14 വരെ, സ്പോര്‍ട്ട്സ് ക്വാട്ടയിലേക്ക് ഓഗസ്റ്റ് 18 വരെ അപേക്ഷിക്കാം.\nപ്ലസ് വണ് ഏകജാലകം ഹെല്‍പ്പ് ഡെസ്‌ക്കുകളായി\nമഹിളാ മോർച്ച കമ്മീഷണർ ഓഫീസ് മാർച്ച്\nഅദാലത്തിന്റെ മറവില് നഗരസഭകളില് അനധികൃത നിര്‍മ്മാണങ്ങള്\nകൊറോണ മുന്‍കരുതല്: അമല ആശുപത്രി വീഴ്ച വരുത്തിയെന്ന് ആരോഗ്യവകുപ്പ് റിപ്പോര്‍ട്ട്\nസംസ്ഥാനത്തെ മികച്ച പോലീസ് സ്‌റ്റേഷനില് മണ്ണുത്തിയും ഒന്നാമത്; അഭിനന്ദിച്ച് സിറ്റി പോലീസ് കമ്മിഷണര്\nവ്യാപാരികളും സര്‍ക്കാരും രണ്ടു തട്ടില്, ശക്തന് മാര്‍ക്കറ്റ് തുറക്കുന്നതില് തീരുമാനമായില്ല\nകണ്ടൈന്‍മെന്റ് സോണുകളാക്കുന്നത് അറിയുന്നില്ലെന്ന് കൗണ്‍സിലര്‍മാര്,റോഡുകള് അടച്ച് പോലീസ് സ്ഥലം വിടുന്നു\nആമ്പല്ലൂരില് വന് സ്പിരിറ്റ് വേട്ട, പിടിച്ചെടുത്തത് 70 കന്നാസുകളിലായി സൂക്ഷിച്ചിരുന്ന 2450 ലിറ്റര്,3പേര് അറസ്റ്റില്\nഒല്ലൂക്കരയില് വീണ്ടും ലഹരി വേട്ട; ഒരു കിലോ കഞ്ചാവുമായി യുവാവ് അറസ്റ്റില്\nപൂ വിപണി സ്തംഭിച്ചു; കച്ചവടക്കാര് ആശങ്കയില്, മുഖ്യമന്ത്രി തീരുമാനം പിന്‍വലിക്കണമെന്ന് പുഷ്പവ്യാപാരികള്\nനാലോണ നാളിൽ തൃശൂരിൽ നടക്കുന്ന ഓൺലൈൻ പുലിക്കളിക്ക് ഒരുങ്ങുന്ന അയ്യന്തോൾ ദേശം\nപിഎസ്സി നിയമന ചട്ടങ്ങളും സീനിയോറിറ്റി ലിസ്റ്റും അട്ടിമറിച്ചു, ഹെല്‍ത്ത് ഇന്‍സ്‌പെക്ടര്‍മാര്‍ക്ക് സ്ഥാനക്കയറ്റമില്ല\nഹിന്ദുവിരുദ്ധ പരാമര്‍ശം,തോമസ് ഐസക്കും ഹെബി ഈഡനും മാപ്പുപറയണം: ഹിന്ദു ഐക്യവേദി\n133 പേര്‍ക്ക് കൂടി കൊറോണ: രോഗമുക്തര് 120\nഉത്രാടദിനത്തിൽ തൃശൂർ പാലസ് റോഡിലെ പൂക്കടയിൽ പൂ വാങ്ങിക്കാനായി ക്യൂ നിൽക്കുന്നവർ\nപി.കെ കൃഷ്ണദാസ് വിവാദ ഫ്ലാറ്റ് സന്ദർശിക്കുന്നു


പ്രതീക്ഷയോടെ വിരമിച്ച കയര്‍സംഘം ജീവനക്കാര് | Ampalappuzha\nപ്രതീക്ഷയോടെ വിരമിച്ച കയര്‍സംഘം ജീവനക്കാര്\nഅമ്പലപ്പുഴ: പെന്‍ഷന്റെ കാര്യത്തില് ഇത്തവണ കയര്‍കേരളയില് അനുകൂല തീരുമാനമുണ്ടാകുമെന്ന പ്രതീക്ഷയിലാണ് കയര് സംഘങ്ങളിലെ വിരമിച്ച ജീവനക്കാര്.\nകയര്‍മന്ത്രി തോമസ് ഐസക് ഇക്കാര്യത്തില് തീരുമാനം പറയുമെന്ന് നൂറുകണക്കിന് വരുന്ന മുന് ജീവനക്കാര് പ്രതീക്ഷിക്കുന്നു.\nസംസ്ഥാനത്തെ അറുന്നൂറോളം വരുന്ന കയര് സംഘങ്ങളില് ഭൂരിപക്ഷവും ആലപ്പുഴ ജില്ലയിലാണ്. തൊഴിലാളികള്‍ക്ക് പെന്‍ഷനുണ്ടെങ്കിലും സംഘങ്ങളില്‍നിന്ന് വിരമിച്ച ജീവനക്കാര്‍ക്ക് പെന്‍ഷനില്ല. പെന്‍ഷന് നല്‍കുന്ന കാര്യം പരിഗണിക്കാമെന്ന് 2014ലെ കയര്‍മേളയില് അന്നത്തെ മന്ത്രി അടൂര്‍പ്രകാശ് പ്രഖ്യാപിച്ചിരുന്നതാണ്. എന്നാലിത് യാഥാര്‍ഥ്യമായില്ല.\nകയര് വ്യവസായസംഘങ്ങളില്‍നിന്ന് വിരമിച്ച സെക്രട്ടറിമാര്, മാനേജര്‍മാര്, പ്യൂണ്‍മാര് എന്നിവരാണ് പെന്‍ഷനുവേണ്ടി കാത്തിരിക്കുന്നത്. മറ്റുവരുമാനമില്ലാത്തതിനാല് മരുന്ന് വാങ്ങാന് പോലും ഇവര് പ്രയാസപ്പെടുകയാണ്.


ശബരിമലയിലെ പ്രതിഷേധത്തിന് ചുക്കാന് പിടിച്ച സംഘടനയ്ക്ക് അന്നദാനം നടത്താന് അനുമതി; വിവാദം പുകയുന്നു – Azhimukham\nശബരിമലയിലെ പ്രതിഷേധത്തിന് ചുക്കാന് പിടിച്ച സംഘടനയ്ക്ക് അന്നദാനം നടത്താന് അനുമതി; വിവാദം പുകയുന്നു\nപല സംഘടനകളും വ്യക്തികളും അന്നദാനത്തിനായി പണം നല്‍കാറുണ്ടെന്നും അയ്യപ്പ സേവാ സമാജവും ഇത്തരത്തില് തുക നല്‍കുക മാത്രമാണ് ചെയ്തതെന്നും ദേവസ്വം ബോര്‍ഡ്\nNov 30 2018 05:00 PM\nപമ്പയിലും നിലയ്ക്കലും അന്നദാനം നടത്താന് അയ്യപ്പസേവാ സമാജത്തിന് അനുമതി. ദേവസ്വം ബോര്‍ഡിന്റെ അനുമതിയോടെ നാളെ മുതല് അന്നദാനം തുടങ്ങാനിരിക്കയാണ് അഖില ഭാരത അയ്യപ്പ സേവാ സമാജം. എന്നാല് ദേവസ്വം ബോര്‍ഡ് തന്നയാണ് അന്നദാനം നടത്തുന്നതെന്നും അതിനുള്ള തുക മാത്രമാണ് അയ്യപ്പ സേവാ സമാജത്തില് നിന്ന് സ്വീകരിച്ചതെന്നുമാണ് ബോര്‍ഡിന്റെ വിശദീകരണം. ബോര്‍ഡിന്റെ ഈ വാദം അയ്യപ്പസേവാ സമാജം തള്ളിക്കളയുന്നു. ഇതോടെ ശബരിമലയില് പ്രതിഷേധത്തിന് മുന്നില് നിന്ന അയ്യപ്പ സേവാ സമാജത്തിന് അന്നദാനം നടത്താനുള്ള അനുമതി നല്‍കിയതില് വിമര്‍ശനങ്ങളും ഉയര്‍ന്നിട്ടുണ്ട്.\nനിലവില് എരുമേലിയില് സ്വാമി അയ്യപ്പദാസിന്റെ നേതൃത്വത്തിലുള്ള അയ്യപ്പ സേവാ സമാജം അന്നദാനം നടത്തുന്നുണ്ട്. നാളെ മുതല് പമ്പയിലും നിലയ്ക്കലിലും ഇത് തുടങ്ങും. ദേവസ്വംബോര്‍ഡിന്റെ അനുമതിയോടെ തന്നെയാണ് തങ്ങള് അന്നദാനം ആരംഭിക്കുന്നതെന്ന് സ്വാമി അയ്യപ്പദാസ് പറയുന്നു. എന്നാല് പല സംഘടനകളും വ്യക്തികളും അന്നദാനത്തിനായി പണം നല്‍കാറുണ്ടെന്നും അയ്യപ്പ സേവാ സമാജവും ഇത്തരത്തില് തുക നല്‍കുക മാത്രമാണ് ചെയ്തതെന്നും ദേവസ്വം ബോര്‍ഡ് പിആര്‍ഒ സുനില് പറയുന്നു. അയ്യപ്പ സേവാസമാജത്തിന് അനുമതി നല്‍കിയെന്ന് അറിഞ്ഞാല് മുഖ്യമന്ത്രി ആ അനുമതി റദ്ദാക്കാനിടിയുള്ളതിനാല് ബോര്‍ഡ് ഇക്കാര്യത്തില് വ്യക്തമായ ഉത്തരം നല്‍കാതിരിക്കുകയാണെന്ന് സ്വാമി അയ്യപ്പദാസ് ഇതിനോട് പ്രതികരിച്ചു.\nസ്വാമി അയ്യപ്പദാസ് പറഞ്ഞത് ‘സന്നിധാനത്ത് അന്നദാനം നടത്താനുള്ള അനുമതി അയ്യപ്പ സേവാ സമാജത്തിനില്ല. അവിടെ ചുക്കുവെള്ളവും സ്ട്രച്ചര് സര്‍വീസും മാത്രമാണ് ഇപ്പോഴും സമാജത്തിന്റെ കീഴില് നല്‍കുന്നത്. അതിനാണ് ബോര്‍ഡ് അനുമതി നല്‍കിയിട്ടുള്ളതും. എന്നാല് പമ്പയിലും നിലയ്ക്കലിലും അന്നദാനം നടത്താനായി അയ്യപ്പസേവാ സമാജം നല്‍കിയ അപേക്ഷക്ക് ദേവസ്വം ബോര്‍ഡ് അനുമതി നല്‍കി. ഫണ്ട് മാത്രമാണ് അയ്യപ്പസേവാ സമാജം എന്ന് പറയുന്നത് ശരിയല്ല. ദേവസ്വത്തിന്റെ അനുമതിയോടെ ഞങ്ങള് തന്നെയാണ് അന്നദാനം നടത്തുക. പക്ഷെ ഇക്കാര്യത്തില് ഒരു വിവാദത്തിന് പോവാന് സമാജമില്ല. കാരണം അതിന്റെ ഭവിഷ്യത്ത് എന്തായിരിക്കുമെന്ന് ബോര്‍ഡിനും സമാജത്തിനും അറിയാം. മുമ്പ് അച്യുതാനന്ദന് മുഖ്യമന്ത്രിയായിരുന്ന കാലയളവില് ഞങ്ങള്‍ക്ക് അന്നദാനത്തിന് അനുമതി നല്‍കിയതിന്റെ പിറ്റേ ദിവസം തന്നെ അന്ന് മന്ത്രിയായിരുന്ന ജി സുധാകരന് ആ അനുമതി റദ്ദാക്കി. ഇതുപോലെ ഇപ്പോഴും സംഭവിക്കാനിടയുണ്ട്. സമാജത്തിന് അന്നദാനത്തിന് അനുമതി നല്‍കിയെന്നറിഞ്ഞാല് മുഖ്യമന്ത്രി ഇത് വെട്ടാനുള്ള സാധ്യതയുണ്ട്. അതുമനസ്സിലാക്കിയാവണം ദേവസ്വം ബോര്‍ഡ് ഇക്കാര്യത്തില് വ്യക്തമായ ഉത്തരം നല്‍കാത്തത്. നേരത്തെ പലരും അന്നദാനം നടത്തിയിരുന്നു. പക്ഷെ ഇപ്പോഴത്തെ സാഹചര്യത്തില് പമ്പയില് അന്നദാനം നടത്താന് വളരെ ബുദ്ധിമുട്ടാണ്. അതുകൊണ്ടാണ് ഞങ്ങള് അത് ഏറ്റെടുത്തതും. സന്നിധാനത്ത് അന്നദാനത്തിന് അനുമതിയില്ലാത്തതിനും കാര്യമുണ്ട്. ദേവസ്വംബോര്‍ഡിന് സ്വന്തം നിലയ്ക്ക് ഒരു ലക്ഷം പേര്‍ക്ക് അന്നദാനം നടത്താന് കഴിയും എന്ന് പ്രയാര് ഗോപാലകൃഷ്ണന് ദേവസ്വം ബോര്‍ഡ് പ്രസിഡന്റായിരിക്കെ കോടതിയെ അറിയിച്ചിരുന്നു. അത് ശരിവച്ചുകൊണ്ട് ഹൈക്കോടതിയും നിര്‍ദ്ദേശം പുറപ്പെടുവിച്ചു. പക്ഷെ അതിന് ശേഷം ഫിസിക്കല് വെരിഫിക്കേഷന് നടത്തി ദേവസ്വംബോര്‍ഡിന്റെ വാദം തെറ്റാണെന്ന് ഞാന് പറയുകയുണ്ടായി. പരിശോധന നടത്തിയപ്പോള് സന്നിധാനത്ത് ഒരേസമയം 1250 പേര്‍ക്ക് മാത്രം ഭക്ഷണം നല്‍കാനുള്ള സൗകര്യമേ ദേവസ്വംബോര്‍ഡിനുള്ളൂ. അങ്ങനെ നോക്കിയാല് ഒരു ലക്ഷം പേര്‍ക്ക് ഭക്ഷണം നല്‍കാനുള്ള സംവിധാനം അവിടെയില്ല. പക്ഷെ ഞാന് അത് റിപ്പോര്‍ട്ട് ചെയ്തത് മുതല് വൈരനിര്യാതന ബുദ്ധിയോടെയാണ് പിന്നീട് ബോര്‍ഡ് പെരുമാറിയിട്ടുള്ളത്. എന്ത് കാരണങ്ങള് കൊണ്ടാണെങ്കിലും ഞങ്ങള് തൃപ്തരാണ്. കാരണം ഭക്തജനങ്ങള്‍ക്ക് കിട്ടുന്ന സൗകര്യങ്ങള് ഇല്ലാതാവരുതെന്ന് മാത്രമേ ഞങ്ങള്‍ക്കുള്ളൂ. അതിനാല് അന്നദാനം നല്‍കാന് അവസരം കിട്ടിയതില് സന്തോഷം മാത്രമേയുള്ളൂ’\nഎന്നാല് ദേവസ്വം ബോര്‍ഡ് ഇതിനായി ആര്‍ക്കും കരാര് നല്‍കിയിട്ടില്ലെന്നും ഇപ്പോഴും ദേവസ്വംബോര്‍ഡ് തന്നെയാണ് എല്ലായിടത്തും അന്നദാനം നടത്തുന്നതെന്നും സുനില് പറയുന്നു. ‘കാലാകാലങ്ങളായി വിവിധ സംഘടനകളുടെ സഹായത്തോടെയും ദേവസ്വം ബോര്‍ഡിന്റെ നേതൃത്വത്തിലും ചുമതലയിലും തന്നെയാണ് അന്നദാനം നടക്കുന്നത്. വിവിധ സംഘനകളും വ്യക്തികളും അന്നദാനത്തിനായി ഡൊണേഷന് നല്‍കാറുണ്ട്. ചില സംഘടനകള് ബള്‍ക്ക് ആയി സഹായം നല്‍കും. പമ്പയിലും നിലയ്ക്കലിലും അന്നദാനം നടത്താന് അനുമതി നല്‍കണമെന്ന് അയ്യപ്പ സേവാ സമാജം അപേക്ഷിച്ചിരുന്നു. എന്നാല് ദേവസ്വം ബോര്‍ഡിന്റെ ഓഡിറ്റോറിയവും, സ്ഥലവും, പാചക ഉപകരണങ്ങളും, പാചകക്കാരെയും, വിളമ്പുകാരെയും എല്ലാം തന്നെയാണ് അവിടെയെല്ലാം ഉപയോഗിക്കുന്നത്. ചില റിപ്പോര്‍ട്ടുകളില് വരുന്നത് പോലെ ദേവസ്വം ബോര്‍ഡ് അന്നദാനത്തിന് ആര്‍ക്കും കരാര് നല്‍കിയിട്ടില്ല. അയ്യപ്പ സേവാസമാജവും ഇതിനായി ഡൊണേഷന് തരും. ബോര്‍ഡിന്റെ നേതൃത്വത്തില് തന്നെ അന്നദാനം നടത്തുകയും ചെയ്യും.’\nആര്‍എസ്എസിന്റെ ഉപശാഖയാണ് അയ്യപ്പ സേവാ സമാജം. ശബരിമല വിഷയത്തില് ആദ്യം കോടതിവിധിയോട് അനുകൂല നിലപാട് സ്വീകരിച്ചിരുന്ന ബിജെപി-ആര്‍എസ്എസ് നേതാക്കളെ മറിച്ച് ചിന്തിക്കാന് പ്രേരിപ്പിച്ചത് സമാജം പ്രവര്‍ത്തകരാണെന്ന് സ്വാമി അയ്യപ്പദാസ് തന്നെ മുമ്പ് അഴിമുഖത്തോട് പറഞ്ഞിട്ടുണ്ട്. അയ്യപ്പ സേവാ സമാജത്തിന്റെ ദേശീയ കോണ്‍ഫറന്‍സ് നടക്കുന്നതിനിടയില് മോഹന് ഭാഗവതിനെ ഉള്‍പ്പെടെ നേരില് കണ്ട് കേരളത്തിലെ സാഹചര്യത്തില് മറ്റൊരു നിലപാട് സ്വീകരിക്കേണ്ടതിന്റെ ആവശ്യകത ബോധ്യപ്പെടുത്തിയത് സ്വാമി അയ്യപ്പദാസ് ഉള്‍പ്പെടുന്ന സംഘമാണ്. തുടര്‍ന്നാണ് അയ്യപ്പ കര്‍മ്മ സമിതി എന്ന കൂട്ടായ്മ രൂപീകരിക്കുകയും ഹൈന്ദവസംഘടനകളെല്ലാം ഒന്നിച്ച് നിന്ന് ആചാരലംഘനത്തിനെതിരെ പോരാടണമെന്ന ആഹ്വാനം നടത്തുന്നതും. ചുരുക്കത്തില് ശബരിമലയിലെ പ്രതിഷേധങ്ങളുടെ ചുക്കാന് പിടിച്ചവരാണ് അയ്യപ്പ സേവാ സമാജം. അതേ സംഘടനക്ക് തന്നെ അന്നദാനത്തിന് അനുമതി നല്‍കുന്നതിലെ വൈരുധ്യങ്ങളെയാണ് വിമര്‍ശകര് ചൂണ്ടിക്കാട്ടുന്നത്.\n20-ാം വാര്‍ഷികവേളയില് ബിജെഡിയില് ഭാവിയെ കുറിച്ചുളള ആശങ്കള് പുകയുന്നു\n“ഇത് മോദിയുടെയും ഷായുടെയും പ്രതികാരം”: നായിഡുവിനെ അറസ്റ്റ് ചെയ്യുന്നതിനെതിരെ പ്രതിഷേധത്തിന് ടിഡിപി\n# swamy ayyappadas


‘ആ വെള്ളം എവിടെനിന്നു കിട്ടി’-ബി.ഐ.എസിനോടു ജല അതോറിറ്റി | thiruvananthapuram tap water of poor quality BIS\nതിരുവനന്തപുരത്തെ പൈപ്പ് വെള്ളം കുടിക്കാൻകൊള്ളില്ലെന്ന പരിശോധനാ റിപ്പോർട്ടിൽ ഞെട്ടി ജല അതോറിറ്റി\nതിരുവനന്തപുരം: നഗരത്തിലെ പൈപ്പ് വെള്ളം പരിശോധിക്കാൻ ബ്യൂറോ ഓഫ് ഇന്ത്യൻ സ്റ്റാൻഡേഡ്‌സ് വെള്ളം ശേഖരിച്ചത് എവിടെ നിന്നാണെന്നറിയാൻ ജല അതോറിറ്റി കത്ത് നൽകും. കേന്ദ്രസർക്കാരിന്റെ നിർദേശപ്രകാരം ബി.ഐ.എസ്. നടത്തിയ പരിശോധനയിൽ തലസ്ഥാന നഗരത്തിലെ പത്ത് സ്ഥലത്തുനിന്ന് ശേഖരിച്ച വെള്ളവും കുടിക്കാൻകൊള്ളില്ലെന്നായിരുന്നു കണ്ടെത്തിയത്. കോളിഫോം ബാക്ടീരിയയുടെയും ആഴ്‌സനിക്കിെന്റയും അംശമുണ്ടെന്നും പരിശോധനയിൽ കണ്ടെത്തിയിരുന്നു.\nഈ പരിശോധനാ റിപ്പോർട്ട് ജല അതോറിറ്റിയെ ഞെട്ടിച്ചു. സംസ്ഥാനത്തെ തന്നെ മികച്ച പ്ലാന്റുകളിലാണ് നഗരത്തിലേക്കുള്ള കുടിവെള്ളം ശുദ്ധീകരിക്കുന്നത്. പത്ത് സാമ്പിളുകളും മോശമായി എന്നതും അതോറിറ്റിയെ കുഴക്കുന്നു. തിരുവനന്തപുരം നഗരത്തിലെ കുടിവെള്ളത്തിൽ കോളിഫോം ഉണ്ടാകാൻ ഒരു സാധ്യതയുമില്ലെന്നാണ് ജല അതോറിറ്റി അധികൃതർ പറയുന്നത്.\nക്ലോറിന്റെ അളവ് വിതരണ ശൃംഖലയിൽ നിൽക്കുന്ന തരത്തിലാണ് രാസവസ്തുക്കൾ ചേർക്കുന്നത്. ക്ലോറിൻ ചേർത്താൽ കോളിഫോം ഇല്ലാതാകും. നഗരത്തിലെ ഭൂരിഭാഗം പ്രദേശങ്ങളിലും അരുവിക്കരയിൽനിന്നാണ് വെള്ളം എത്തിക്കുന്നത്. എല്ലാ പ്ലാന്റുകളിലും കൃത്യമായി കുടിവെള്ളത്തിന്റെ ഗുണനിലവാരം പരിശോധിച്ച് രേഖപ്പെടുത്തി െവയ്ക്കുന്നുണ്ടെന്നും ഗുണനിലവാര പരിശോധനാ വിഭാഗം ചൂണ്ടിക്കാട്ടുന്നു.\nനഗരത്തിലെ ഏതൊക്കെ ഭാഗത്തെ പൈപ്പുകളിൽനിന്നാണ് വെള്ളം ശേഖരിച്ചതെന്നതിനെപ്പറ്റി ജല അതോറിറ്റിക്ക് വ്യക്തതയില്ല. ജീവനക്കാർ പ്രാഥമിക പരിശോധന നടത്തിയെങ്കിലും കണ്ടെത്താനായിട്ടില്ല. വാട്ടർ അതോറിറ്റിയുടെ പൈപ്പ് വെള്ളമാണോ ശേഖരിച്ചതെന്നും ഉദ്യോഗസ്ഥർ സംശയമുന്നയിക്കുന്നുണ്ട്. ഇത് വ്യക്തമാകാനാണ് ബി.ഐ.എസിനു കത്ത് നൽകുന്നത്.\nബാക്ടീരിയകൾ, രാസവസ്തുക്കൾ തുടങ്ങിയവയെല്ലാം കണ്ടെത്താൻ നാലുതരം പരിശോധനകൾ ജല അതോറിറ്റി നടത്തുന്നുണ്ട്. പ്ലാന്റുകളിൽനിന്നും വിവിധ സ്ഥലങ്ങളിലെ ടാപ്പുകളിൽ നിന്നും വെള്ളം ശേഖരിച്ച് ഇടയ്ക്കിടെ പരിശോധന നടത്താറുണ്ട്. കൊച്ചിയിൽ സെൻട്രൽ ലാബിലും തിരുവനന്തപുരത്തെ അനലറ്റിക്കൽ ലാബിലും പരിശോധനകൾ നടത്താറുണ്ട്.\nഎന്നാൽ, ക്ലോറിന്റെ അളവ് കുറയുന്നതോ കൂടുന്നതോ പോലുള്ള ചില പ്രശ്‌നങ്ങളാണ് സാധാരണ കണ്ടെത്താറുള്ളതെന്ന് ഗുണനിലവാര പരിശോധനാ വിഭാഗം ചൂണ്ടിക്കാട്ടുന്നു. 48 കാര്യങ്ങളുടെ പരിശോധനയാണ് ബി.ഐ.എസ്. നടത്തിയത്. ജല അതോറിറ്റിയിൽ 20 കാര്യങ്ങൾ വരെ പരിശോധിക്കാനുള്ള സംവിധാനങ്ങളേയുള്ളൂ. റേഡിയോ ആക്ടിവ് സാധനങ്ങളുടെ സാന്നിധ്യം, ആഴ്‌സനിക് പോലുള്ള ലോഹങ്ങളുടെ സാന്നിധ്യം തുടങ്ങിയവ കണ്ടെത്താനുള്ള ആധുനിക ലാബുകൾ ജല അതോറിറ്റിക്കില്ല.\nതിരുവനന്തപുരം നഗരത്തിലെ പൈപ്പ് വെള്ളം കുടിക്കാൻ കൊള്ളില്ലെന്ന കേന്ദ്രസർക്കാരിന്റെ പഠനത്തെക്കുറിച്ച് അന്വേഷിച്ച് റിപ്പോർട്ട് നൽകാൻ ജല അതോറിറ്റി എം.ഡി.യോടു നിർദേശിച്ചിട്ടുണ്ട്.\ncontent highlights: thiruvananthapuram tap water of poor quality BIS


‘Govt stated sanitation coverage in India increased to 96.61%, but data seems doubtful’: Rajya Sabha MP Binoy Viswam-വെളിയിട വിസർജന പദ്ധതിയുടെ കണക്കുകൾ അമ്പരപ്പിക്കുന്നത്: ബിനോയ് വിശ്വം\nGovernment Sanitation Coverage India Increased Data Doubtful Rajya Sabha Mp Binoy Viswam Open Defecation\nDecember 22, 2018 03:43:09 pm\nന്യുഡൽഹി: “രാജ്യത്ത് ശുചിത്വ പദ്ധതികളുടെ പുരോഗമനത്തെക്കുറിച്ച് സർക്കാരിന്റെ അവകാശവാദം സംശയിപ്പിക്കുന്നതാണ് . പൊതു ശുചിത്വ നിലവാരം നവംബർ 30,2018ൽ 96.61% കൈവരിച്ചെന്നാണ് സർക്കാരിന്റെ വാദം . രാജ്യവ്യാപകമായി 3.3 കോടി ശുചിമുറികൾ പണിതു എന്നാണ് അവകാശപ്പെടുന്നത്. എന്നാൽ ഡൽഹിയിലേക്ക് ട്രെയിനിൽ യാത്ര ചെയ്‌താൽ ഇതിന് വിരുദ്ധമായ കാഴ്ച്ച കാണാനാകും.” കേന്ദ്ര സർക്കാർ നടപ്പിലാക്കി വരുന്ന വെളിയിട വിസർജന വിമുക്ത പദ്ധതിയെക്കുറിച്ച് സിപിഐ പ്രതിനിധിയായ രാജ്യസഭാ അംഗം ബിനോയ് വിശ്വം ഇന്ത്യൻ എക്‌സ്പ്രസ്സിനോട് പ്രതികരിക്കുന്നു.\nപൊതു ശുചിത്വ പദ്ധതിക്ക് വേണ്ട പുരോഗതി കൈവരിച്ചോ?\nകേന്ദ്ര സർക്കാർ രാജ്യ വ്യാപകമായി നടപ്പിലാക്കി വരുന്ന ശുചിത്വ പദ്ധതികളുടെ പുരോഗമനത്തെക്കുറിച്ച് സർക്കാരിന്റെ അവകാശവാദം സംശയിപ്പിക്കുന്നതാണ് . പൊതു ശുചിത്വ നിലവാരം നവംബർ 30,2018ൽ 96.61% കൈവരിച്ചെന്നാണ് സർക്കാരിന്റെ വാദം. രാജ്യത്തെ 2.5 ലക്ഷം ഗ്രാമങ്ങളിലെ 294 ജില്ലകളിലായി 3.3 കോടി ശുചിമുറികൾ പണിതു എന്നാണ് സർക്കാർ പറയുന്നത്.\nകേന്ദ്ര സർക്കാരിന്റെ വെളിയിട വിസർജന വിമുക്ത പദ്ധതിയിൽ തൃപ്‌തനാണോ?\nനിങ്ങൾ ട്രെയിനിൽ ഡൽഹിയിലേക്ക് യാത്ര ചെയ്‌താൽ, അതി രാവിലെ തന്നെ ആളുകൾ റെയിൽവേ പാളത്തിന് അരികിൽ മല വിസർജനം ചെയ്യുന്നത് കാണാനാകും, ഇത് കേന്ദ്ര സർക്കാരിന്റെ അവകാശവാദത്തെ ചോദ്യം ചെയ്യുന്ന കാഴ്ച്ചയാണ്. ഇത്തരം കാഴ്ച്ചകൾ ദിനംപ്രതി വർദ്ധിക്കുകയാണ് . സർക്കാർ പൊതു ശുചിത്വ പദ്ധതിക്കായി ഉപയോഗിച്ച പണം എവിടെ പോയെന്ന് പരിശോധിക്കണം.\nവെളിയിട വിസർജന വിമുക്ത പദ്ധതിയുടെ ഭാഗമായി വീടുകളിൽ ശുചിമുറി നിർമ്മിക്കുന്നതിനായി സർക്കാർ 12,000 രൂപ നൽകുന്നുണ്ട്. ശുചിമുറി നിർമ്മിക്കാൻ ഈ തുക മതിയാകുമോ?\nഇല്ല, ചില പ്രദേശങ്ങളിൽ ഈ തുകയ്ക്ക് ശുചിമുറി നിർമ്മിക്കാനാകും, എന്നാൽ മറ്റിടങ്ങിളിൽ ഈ തുക മതിയാകില്ല. അതിനാൽ ശുചിമുറി നിർമ്മിക്കാൻ 12000 രൂപ നൽകുന്നത് അപ്രായോഗികവും, ഈ പദ്ധതിയുടെ ഉദ്യേശശുദ്ധിയെ ചോദ്യം ചെയ്യുന്നതുമാണ്.\nകേരളത്തിൽ വെളിയിട വിസർജന വിമുക്ത പദ്ധതി എപ്രകാരമാണ്?\nകേന്ദ്ര സർക്കാർ ഈ പദ്ധതി ആരംഭിക്കുന്നതിന് മുമ്പേ കേരളം വെളിയിട വിസർജന മുക്ത സംസ്ഥാനമാണെന്ന് പ്രഖ്യാപിച്ചിരുന്നു. കേരളത്തിൽ ഇത്തരം പദ്ധതിയുടെ ആവശ്യമില്ലെന്ന് സർക്കാരിന്റെ മറുപടി തന്നെ ഇതിന് തെളിവാണ്.\nവെളിയിട വിസർജന വിമുക്ത പദ്ധതിയുടെ കണക്കുകളിൽ സംശയം തോന്നാനുള്ള കാരണമെന്താണ്?\nസർക്കാർ പറയുന്നത് , ചില ജില്ലകളിൽ രണ്ട് ലക്ഷത്തിലധിക്കം ശുചിമുറികൾ നിർമ്മിച്ചു എന്നാണ്. എന്നാൽ ഈ ജില്ലകൾ എല്ലാം തീരെ ചെറിയ പ്രദേശങ്ങളാണ്, ഈ പദ്ധതി വേണ്ട വിധം അവിടെയൊന്നും നടപ്പിലായിട്ടില്ല. ഇപ്പോഴും അവിടെ ആളുകൾ മലമൂത്ര വിസർജനത്തിന് തുറസ്സായ സ്ഥലങ്ങളാണ് ഉപയോഗിക്കുന്നത്.\nTags: Central Government Projects, Rajya Sabha, Swach Bharat\n‘ഇയർ എൻഡ് കാർണിവെൽ’ വിപണിയുമായി ഫ്ലിപ്‌ക്കാർട്ട്\n‘കാരണം സത്യപ്രതിജ്ഞയ്ക്കു ശേഷം പറയാം’; രാജ്യസഭാംഗത്വം സ്വീകരിക്കുമെന്ന് ഗൊഗോയ്


Malayalam News - അമേരിക്കയിൽ ആറാം ക്ലാസ് വിദ്യാര്‍ഥിനി സ്‌കൂളില് വെടി ഉതിര്‍ത്തു; മൂന്ന് പേര്‍ക്ക് പരിക്ക് | News18 Kerala, Crime Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Crime » SIXTH GRADE GIRL INJURES THREE PEOPLE AFTER OPENING FIRE WITH HANDGUN\nവെടിവെപ്പില് മൂന്ന് പേര്‍ക്ക് പരിക്കേറ്റുവെന്നും അധ്യാപകന് പെണ്‍കുട്ടിയില് നിന്ന് തോക്ക് പിടിച്ചുവാങ്ങിയെന്നും പൊലീസ് അറിയിച്ചു.\nUpdated: May 7, 2021, 1:13 PM IST\nLast Updated: May 7, 2021, 1:13 PM IST\nന്യൂയോര്‍ക്ക്: സ്‌കൂള് വിദ്യാര്‍ഥിനി സഹപഠികള്‍ക്കും സ്‌കൂള് ജീവനക്കാര്‍ക്കും നേരെ വെടിയുതിര്‍ത്തു. വടക്കു പടിഞ്ഞാറന് യു.എസ് സംസ്ഥാനമായ ഐഡഹോയിലെ സ്‌കൂളിലാണ് സംഭവം. ആറാം ക്ലാസ് വിദ്യാർഥിനിയാണ് വെടിവച്ചത്. വെടിവെപ്പില് മൂന്ന് പേര്‍ക്ക് പരിക്കേറ്റുവെന്നും അധ്യാപകന് പെണ്‍കുട്ടിയില് നിന്ന് തോക്ക് പിടിച്ചുവാങ്ങിയെന്നും പൊലീസ് അറിയിച്ചു.\n12 വയസോളം പ്രായമുണ്ടെന്ന് കരുതുന്ന പെണ്‍കുട്ടിയുടെ പേര് ഉൾപ്പെടെയുള്ള വിവരങ്ങൾ പൊലീസ് പുറത്തുവിട്ടിട്ടില്ല. റിഗ്ബി മിഡില് സ്‌കൂളിലാണ് സംഭവം. ബാഗില് നിന്നും തോക്കെടുത്ത് പെണ്‍കുട്ടി സ്‌കൂളിന് പുറത്തേക്കും അകത്തേക്കും വെടിയുതിര്‍ക്കുകയായിരുന്നെന്നാണ് വിവരം.\nരണ്ട് വിദ്യാര്‍ഥികള്‍ക്കും ഒരു സ്‌കൂള് ജീവനക്കാരനുമാണ് പരിക്കേറ്റത്. എന്നാല് ഇവരുടെ നില ഗുരുതരമല്ല. പൊലീസ് സ്ഥലത്തെത്തി വിദ്യാര്‍ഥിനിയെ കസ്റ്റഡില് എടുത്തു.\nകോവിഡ് രോഗിക്ക് ആംബുലൻസ് ലഭിച്ചില്ല; PPE കിറ്റ് ധരിച്ച് യുവാവിനെ ബൈക്കിൽ ആശുപത്രിയിൽ എത്തിച്ച് DYFI പ്രവർത്തകർ\nFirst published: May 7, 2021, 1:12 PM IST


മനുഷ്യചരിതങ്ങള്: ബ്ലോഗനിസം - ഒരു അത്യാസന്നകവിത\nബ്ലോഗനിസം - ഒരു അത്യാസന്നകവിത\nപലതും സംഭവിച്ചു ഭൂലോകത്തില്..\nചരിത്രം സൃഷ്ടിക്കുന്ന സംഭവങ്ങള്..\nപട്ടി കുരച്ചു.. ബൗ.. ബൗ..\nപൂച്ച കരഞ്ഞു.. മ്യാ......വൂ..\n[നീര്‍ക്കുതിര എന്തു് ചെയ്യാന്നാ പറേണെ? കൂവീന്നൊ, കൊക്കീന്നൊ, പാടീന്നൊ? ഒരു പിടീല്യാലോ. സാരല്യ. വഴീണ്ടു്.]\nനീര്‍ക്കുതിര കോട്ടുവായിട്ടു.. സ്വാ.. ഹ..\nഒരു തിമിംഗലം ഉറച്ചുതുമ്മി.. അച്യു..\nപാതിരാക്കോഴി പിടഞ്ഞുതുള്ളി അല്ല, കിടന്നുമുള്ളി\n["എടീ പുന്നാരൂട്ട്യേ.. മോളൂട്ട്യേ.. ഷ്‌നുക്കിപുട്‌സീ.."\n"ഇന്നു് രാവിലെ തന്നെ തുടങ്ങ്യോ?"\n"ചക്കരക്കുട്ട്യേ, തേങ്കുട്ട്യേ! നീ എവട്യാന്റെ പെണ്ണൂട്ട്യേ?"\n"അയ്യയ്യോ! എന്നാ വേണ്ട! എരിയും!!"]\nഅപ്പൊ, എവട്യാ നിര്‍ത്ത്യേ?\nങാ! പാതിരാക്കോഴി കിടന്നുമുള്ളി\nതിത്തിരിപ്പുള്ളു് പുലര്‍കാലേ ചുട്ടുപുട്ടു, അല്ല പുട്ടുചുട്ടു..\nപുട്ടില്‍ക്കടുവ അല്ല, പുട്ടില്‍ക്കടല\n[കടലില് പുട്ടു് എന്നല്ലേ ഇച്ചിര്യോടെ ആധുനികം‌ന്നൊരു സംശ്യം!]\nകടലേ.. നിലക്കടലേ.. ഛേ! നീലക്കടലേ..\n[ഈ അക്ഷരപ്പിശാചുക്കളെക്കൊണ്ടു് തോറ്റു!]\nകടലാന, കടലാമ, കടലോരം, കറുത്തമ്മ..\nകടലെന്തു്? കരയെന്തു്? കടലായാല് കരയെന്തു്?\nഞാനെന്തു്? നീയെന്തു്? ഞാനും നീയുമെന്തു്?\nഎന്തെന്നാല് എന്തു്? എന്തെന്തു്? ഉന്തുന്തു്..\n"ഉന്തുന്തു ന്തുന്തുന്തു ന്തുന്തുന്തു ന്തുന്തുന്തു\nന്തുന്തുന്തു ന്തുന്തുന്തു ന്താളേയുന്തു്.."\nകാളേയുന്തു്.. ഖാളേയുന്തു്.. ഗാളേയുന്തു്..\nഘാളേയുന്തു്.. ങാളെയുന്തു് ചാളേയുന്തു്.. .. ..\n[പരിഹസിക്ക്യാ? മൂതേവീ! ഇങ്ങനെ അത്യാസന്നാധുനികത്തിലൊരെണ്ണം ഒണ്ടാക്കിയെടുക്കുന്നേന്റെ പേറ്റുനോവു് വല്ലോം നിനക്കറിയോ? അസത്തേ! അതാവില്ലാലൊ. സരസ്വതി പെണ്ണുങ്ങളെ പ്രേമിക്ക്യോ? അശ്രീകരം! ദേ തെക്കേ മൂലയ്ക്കുപോയി ലേശം നാണിച്ചൂടേ നെനക്കു്? എടീ, സകലമാന ഇസങ്ങളുടെയും ഒന്നിച്ചൊള്ള അവസാന ഇസത്തിന്റെ ജന്മാണ്‍ടീ കാളീ ഇതു്. റൊമാന്റിസിസം, നോമിനലിസം, സെന്‍സേഷനിലിസം, ഫെനൊമെനലിസം, കണ്‍വെന്‍ഷനിലിസം, റിയലിസം, ഇവാഞ്ചെലിസം, ഫിലോമിനയിസം, ഇടിക്കുട്ടപ്പനിസം, കമ്മ്യൂണിസംന്നൊക്കെ കേട്ടിട്ടില്ലേ? അവറ്റകളുടെയൊക്കെ അന്ത്യത്തിലെ അവതാരം! "ബ്ലോഗനിസം"!! സായിപ്പിന്റെ ഭാഷേലു് the last cry! വിക്കില്ലാത്ത പീടികേലു് അതിന്റെ കൃത്യമായ പരിഭാഷ കിട്ടും. "അവസാനത്തെ മലര്‍ച്ച അല്ല, അലര്‍ച്ച"! കലാസാഹിത്യസൈദ്ധാന്തികലോകത്തിലെ അവസാനത്തെ ഈ കണ്ണി വെളക്കിച്ചേര്‍ക്കാനായിട്ടാ ഭൂലോകം മുഴുവന് രാപകലില്ലാതെ ഓരോരോ ബ്ലോഗരരു് മൂപ്പരരു്മാരു് ഓരോന്നിങ്ങനെ ഉരുക്കിക്കൂട്ടിക്കൊണ്ടിരിക്കണതു്! സൂര്യനസ്തമിക്കാത്ത സാമ്രാജ്യം‌ന്നൊക്കെ കേട്ടിട്ടില്ലേ? ഇല്ലെങ്കി, തൊമ്മനു് അയയുമ്പോ ചാണ്ടിക്കു് മുറുകും‌ന്നെങ്കിലും കേട്ടിട്ടൊണ്ടാവും. ഒരു ബ്ലോഗറു് ഒറങ്ങാന് പോണേനു് മുന്‍പേ വേറെ എവട്യെങ്കിലും ഒരു ബ്ലോഗറു് ഒണര്‍ന്നു് ഉരുക്കലു് തൊടങ്ങീരിക്കും‌ന്നു് സാരം! അക്കാര്യത്തിലു് മാത്രം ഒരു സംശ്യം വേണ്ട! കമ്യൂന്റെ വാണം കത്തിക്കുന്നേടത്തു് കാമന്റെ ബാണോം കൊണ്ടു് ചെന്നാ പൊടിപോലും ബാക്കിണ്ടാവില്ല, അറിയാ‌വോ നെനക്കു്. ആധുനികം കൊണ്ടു് മാത്രേ രക്ഷപെടാനാവൂ! ഇപ്പൊ ഇതു് കളിയല്ലാന്നു് മനസ്സിലായില്ലേ?\nഎനിക്കു് അടുത്ത പ്രശോധനം വരണേനു് മുന്‍പു് നീയാ പുട്ടങ്ങ്‌ടു് വെളമ്പു്. അഷ്ടിക്കു് ശേഷം സൃഷ്ടി!]\nവഴി പോക്കന്.., November 21, 2007 at 2:07 PM\nഅങ്ങയുടെ പാദാരവിന്ദങ്ങളില് ഈയുള്ളവന്റെ നമസ്ക്കാരം. താങ്കള് തകര്‍ത്തു കളഞ്ഞു..\nഹേമാംബിക, November 21, 2007 at 3:16 PM\nബോറ് സ്വയം അടിചിട്ടു മതിവരാതെ എന്നെ അടിക്കാന് വന്നപ്പോഴാ ഇതു കണ്ടതു.\nഇപ്പൊ ഒരു തണുപ്പത്ത് ഒരു കട്ടന് കാപ്പി കുടിച്ചു..നന്ദി.\nP Jyothi, November 21, 2007 at 3:28 PM\nന്നാലും ന്റെ കമലുട്ട്യമ്മെ.. ആ ശങ്കരന്നായര് നാക്കിനെല്ലില്ല്യാണ്ടെ ങനെ ഓരൊന്ന് പറയ്യാച്ചാ ന്താ ചെയ്യാ. ഞാനങ്ങ്ട്ല്യാണ്ടായീന്ന് പറഞ്ഞാ മതീല്ലൊ. ന്നാലും ഈ ഭൂമി മലയാളത്തിലെ ബ്ലോഗര്`മാരൊക്കെ ഇത് വായിക്കില്യേന്നും.\nതാരാപഥം, November 21, 2007 at 8:43 PM\nഹാസ്യാത്മകമായ വിമര്‍ശനം വളരെ നന്നായിരിക്കുന്നു. ഈ ടയ്പ്പ് ബ്ലോഗര്‍മാര്‍ക്ക് അല്‌പംകൂടി ഭാവന വളരാന് ഒരു ഫെയ്സ് മസ്സേജര് കൂടി കൊടുക്കാമായിരുന്നു.\nഓ.ടോ. ആനമുക്കുന്നത് കണ്ട് ആടും മുയലും മുക്കാന് നോക്കിയാല് ആസനം അത്യാസന്നനിലയിലാവും.\nനിഷ്ക്കളങ്കന്, November 22, 2007 at 3:27 AM\n“നീര്‍ക്കുതിര കോട്ടുവായിട്ടു.. സ്വാ.. ഹ..\nഉദാത്തം! ഉല്‍പൃഷ്ടം അല്ല ഉല്‍ക്കൃഷ്ടം!\nഇത് നിസ്വനായ സ‌ര്‍ഗ്ഗധനനായ ക‌ലാകാരന്റെ ആത്മാക്രാന്തത്തെ പ്രോജ്വലിപ്പിയ്ക്കുന്ന ശ്ലേഷ തന്മാത്രക‌ളുടെ ഉന്മീലനമാണ്. ഒരുപാടൊരുപാട‌ര്‍ത്ഥങ്ങ‌ള് ഞാന് കാണുന്നു ഇതില്. ഒരു 10 പുറം വരും. പ്രത്യേകം ആസ്വാദനം എഴുതാം. :)\nത്രിശങ്കു / Thrisanku, November 22, 2007 at 8:44 AM\nഒരു സംശയം, ഇതാണോ വിശപ്പിന്റെ വിളി എന്നുപറയുന്നത്. :)\nസി. കെ. ബാബു, November 22, 2007 at 9:52 AM\nകാപ്പി - ഉണര്‍വ്വിനും ഉന്മേഷത്തിനും!\nവായിക്കട്ടെ! ശങ്കരന്നായര്ടെ മനസ്സിലിരുപ്പു് ബ്ലോഗരൊക്കെയങ്ങടു് അറിയട്ടെ!\nമുക്കരുതു്ന്നു് എങ്ങന്യാ പറയ്യാ?\n"ഉല്‍പൃഷ്ടത അല്ല ഉല്‍ക്കൃഷ്ടത"-യുടെ അന്തരാഗാരത്തിലേക്കു് ടോര്‍ച്ചടിച്ചതിനു് നന്ദി!\nആ രണ്ടാമത്തെ "വ"യ്ക്കു് വള്ളി വേണംന്നു് നിര്‍ബന്ധാന്ന്വച്ചാപ്പൊ എന്താ ചെയ്യ? :)\nഉഗാണ്ട രണ്ടാമന്, December 25, 2007 at 6:11 AM\nഇപ്പോഴാ കണ്ടതു...തകര്‍ത്തു കളഞ്ഞു...\n..::വഴിപോക്കന്[Vazhipokkan], December 25, 2007 at 12:52 PM


വിശ്വാസം തെറ്റിച്ചില്ല, ജനങ്ങളുടെ വിശ്വാസത്തില് മോദി സര്‍ക്കാര് ലോകത്ത് മൂന്നാം സ്ഥാനത്ത് | india among top three countries where trust in government - Malayalam Oneindia\nPublished: January 29 2018, 17:20 [IST]\nദില്ലി: ലോകത്ത് ജനങ്ങള്‍ക്ക് ഏറ്റവുമധികം വിശ്വാസമുള്ള സര്‍ക്കാരുകളുടെ പട്ടികയില് ഇന്ത്യയും. പട്ടികയില് മൂന്നാംസ്ഥാനത്താണ് ഇന്ത്യ. ഗ്ലോബല് ട്രസ്റ്റ് ഇന്‍ഡക്‌സാണ് ലോകം സാമ്പത്തിക ഉച്ചകോടി നടന്ന ദാവോസില് പുറത്തുവിട്ട് കണക്കുകളിലാണ് ഇക്കാര്യങ്ങളുള്ളത്. ഇന്ത്യയില് ജനങ്ങള്‍ക്ക് സര്‍ക്കാരിലുള്ള വിശ്വാസം 100ല് 68 ആണ്.\nഅതേസമയം പട്ടികയില് ചെറിയൊരു തിരിച്ചടി ഇന്ത്യ നേരിട്ടിട്ടുണ്ട്. കഴിഞ്ഞ വര്‍ഷം ഒന്നാം സ്ഥാനത്തായിരുന്ന ഇന്ത്യയാണ് മൂന്നാംസ്ഥാനത്തേക്ക് വീണത്. എന്നാല് വലിയ വീഴ്ച്ച ഉണ്ടായിട്ടില്ലെന്നതും ശ്രദ്ധേയമാണ്. നോട്ടുനിരോധനം, ജിഎസ്ടി പോലുള്ള വിഷയങ്ങള് ദോഷകരമായി ബാധിച്ച് എന്ന് വിലയിരുത്തലുണ്ട്.\nപട്ടികയില് 100ല് 74 പോയിന്റോടെ ചൈനയാണ് ഒന്നാം സ്ഥാനത്ത്. ഇന്തോനേഷ്യ രണ്ടാം സ്ഥാനത്തുണ്ട്. കഴിഞ്ഞ വര്‍ഷം ഇന്ത്യക്ക് 72 പോയിന്റുണ്ടായിരുന്നു. അപ്പോഴും ഇന്തോനേഷ്യ തന്നെയായിരുന്നു രണ്ടാം സ്ഥാനത്ത്. എന്നാല് അമേരിക്കയ്ക്ക് വമ്പന് തിരിച്ചടിയാണ് നേരിട്ടത്. ട്രംപിന്റെ ഭരണത്തില് ജനങ്ങള്‍ക്ക് തീര്‍ത്തും വിശ്വാസം നഷ്ടപ്പെട്ടെന്നാണ് കണക്കുകള് സൂചിപ്പിക്കുന്നത്. കഴിഞ്ഞ വര്‍ഷത്തെ അപേക്ഷിച്ച ഒന്‍പത് പോയിന്റാണ് യുഎസിന് കുറവ് വന്നിരിക്കുന്നത്.\nവിവിധ സൂചികകളെ അടിസ്ഥാനമാക്കിയാണ് റിപ്പോര്‍ട്ട് തയ്യാറാക്കിയതെന്ന് ഗ്ലോബല് ട്രസ്റ്റ് ഇന്‍ഡക്‌സ് പറഞ്ഞു. സര്‍ക്കാര്, മീഡിയ, എന്‍ജിഒ, ബിസിനസ് എന്നിവയിലുള്ള ജനങ്ങളുടെ വിശ്വാസവും കൂടി കണക്കിലെടുത്താണ് സര്‍വേ തയ്യാറാക്കിയിരിക്കുന്നത്.\ngovernment india davos survey country സര്‍ക്കാര് ഇന്ത്യ ദാവോസ് സര്‍വേ രാജ്യം\nindia among top three countries where trust in government\nStory first published: Monday, January 29, 2018, 17:20 [IST]


യൂറോപ്പിലെ ഏറ്റവും വലിയ കുടുംബം ഏതെന്നു ചോദിച്ചാൽ ഏവരുടെയും ചൂണ്ടുവിരൽ നീളുക ഇംഗ്ലണ്ടിലെ ബോണി-റാഡ്ഫോർഡ് ദന്പതികളിലേക്കായിരിക്കും. നാൽപത്തിയെട്ടും നാൽപത്തിനാലും പ്രായമുള്ള ഈ ബ്രിട്ടീഷ് ദന്പതികൾക്ക് ഇതുവരെ 21 കുട്ടികളാണുള്ളത്.\nഇവരുടെ ഇരുപത്തിരണ്ടാമത്തെ കുട്ടി 2020 ഏപ്രിൽ മാസം പിറക്കുമെന്ന് അമ്മ റാഡ്ഫോർഡ് സാമൂഹ്യ മാധ്യമങ്ങളിലൂടെ പുറംലോകത്തെ അറിയിച്ചിരിക്കുകയാണ്. ഇപ്പോൾ 11 പെണ്‍കുട്ടികളും 10 ആണ്‍കുട്ടികളുമാണ് ദന്പതികൾക്കുള്ളത്. ഇനി പിറക്കാൻ പോകുന്നത് ഒരു ആണ്‍കുട്ടിയാണെങ്കിൽ 11-11 എന്ന മാജിക് സംഖ്യയിലാവും എന്ന് അമ്മ റാഡ്ഫോർഡ് പറഞ്ഞു.\nഇവരുടെ ആദ്യ കുട്ടി പിറന്നു വീഴുന്നത് 1989ൽ- അന്ന് റാഡ്ഫോർഡിന്‍റെ പ്രായം പതിനാല്. അച്ഛൻ ബോണിക്ക് പ്രായം പതിനെട്ട്. 1993-ൽ ഇവർ വിവാഹിതരായി. വിവാഹത്തിനുശേഷമാണ് രണ്ടാമത്തെ കുട്ടിയുടെ ജനനം. ഇരുപത്തി ഒന്നാമത്തെ കുട്ടി ജനിക്കുന്നത് 2018 നവംബറിൽ.പെണ്‍കുട്ടിയായിരുന്നു അത്. 22-ാമത്തെ കുട്ടി ജനിച്ചാലും ഒരു ഫാമിലി പ്ലാനിംഗിന് തയാറല്ല എന്നാണ് സന്തുഷ്ടരായ ആ ദന്പതികൾ പറയുന്നത്.\nചീഫ് സെക്രട്ടറിയുടെ ഡ്രൈവർക്ക് കോവിഡ്; ബിശ്വാസ് മേത്തയുടെ ഫലം നെഗറ്റീവ്


വാലറ്റക്കാരന്റെ കാഴ്ച: പിഴക്കഥ, ഒരു പഴങ്കഥ (ഭാഗം രണ്ട്)\nPosted by കൊച്ചു കൊച്ചീച്ചി at 9:00 PM\nപട്ടേപ്പാടം റാംജി December 4, 2011 at 10:32 AM\nശരിയാണ്. ഈ മനസ്സിലാക്കലുകളും അന്തരങ്ങളും തന്നെയാണ് ഇന്നത്തെ ഏറ്റവും വലിയ പ്രതിസന്ധി. എല്ലാം അറിയാം എന്ന് ധരിക്കുമ്പോളും ഒന്നും അറിയാത്ത അവസ്ഥ. ഒന്നും അറിയാതെ സ്വന്തം അധ്വാനത്തോടെ കഴിഞ്ഞു കൂടുന്നവന് സത്യം പറഞ്ഞാല് നമ്മുടെ ഇടയിലും സുഖമായി ജീവിക്കുന്നു എന്നാണു തോന്നുന്നത്.\nആ മലയും പരിസരവും മനസ്സില് നിന്ന് മായുന്നില്ല. പരിചയമില്ലാത്തത് അന്യസ്ഥലത്ത് ചെയ്യേണ്ടി വരുമ്പോള് ഉണ്ടാകുന്ന ആ ഒരു ഇത് നന്നായി കേട്ടോ.\nfaisu madeena December 5, 2011 at 12:23 AM\nഅവസാനം ഇങ്ങനെ ആക്കാനായിരുന്നോ ...ഞാനോര്‍ത്തു എന്നെ പോലെ വല്ല മണ്ടത്തരങ്ങളും എഴുതി നിര്‍ത്തുമായിരിക്കും എന്ന് ..ഇതേതായാലും വളരെ നന്നായി ..ഒരു കഥ പറഞ്ഞു അതില് കൂടി വിഷയം പറയുന്ന ഈ രീതി കൊള്ളാം ..\nമുരളീമുകുന്ദൻ , ബിലാത്തിപട്ടണം BILATTHIPATTANAM. December 8, 2011 at 11:48 AM\nമൂന്നു ബസ് ടിക്കറ്റൂം ഒരു പത്തുരൂപാനോട്ടും രണ്ട് അഞ്ചുരൂപാനോട്ടുകളും, സൈറ്റിലെ ചില കണക്കുകളെഴുതിവെച്ചിരുന്ന എട്ടായി മടക്കിയ ഒരു പായക്കടലാസ്സുമുണ്ട്...\nഅക്കൂട്ടത്തില് കടലാസ്സ് നഷ്ടപ്പെടുത്തിക്കൂടാത്തത്ര പ്രാധാന്യമുള്ളതാണെന്ന് ഞാന് തീരുമാനിച്ചു......'\nഅന്നാ നോട്ടുകൾ ഉപയോഗിച്ചത് ഒരു എമർജൻസി സിറ്റ്വേഷൻ തരണം ചെയ്യാനാണല്ലോ,പക്ഷേ ഇന്ന് നാം പണണത്തിനെ അനാവശ്യമായി മാത്രം ദുരുപയോഗപ്പെടുത്തുന്നൂ...!\nലേഖനത്തിൽ പറഞ്ഞമാതിരി പണത്തെ ക്രയവിക്രയം ചെയ്യുന്നതുകൊണ്ട് വീണ്ടും പെട്ടെന്നുതന്നെ ഇതാ.. യൂറോപ്പ് രണ്ടാം സമ്പത്തുമാന്ദ്യത്തിന്റെ പടിവാതിക്കലെത്തിപ്പെട്ടു..!!\nകൊച്ചുകൊച്ചീച്ചിയിവിടെയൊരൊ പഴങ്കഥ നർമ്മത്തോടെ ചൊല്ലിയാടിയിട്ട്.. അദ്ധ്വാനിക്കുന്നവന്റേയും,ഉൽ‌പ്പാദകന്റേയും ഒരിക്കലും ; മാറ്റുതട്ടാത്ത ജീവിതഭദ്രത, ഒരു ഉദാഹരണ സഹിതം...\nഏവർക്കും നല്ലൊരു ബോധവൽക്കരണം നടത്തിയതിന് അഭിനന്ദനം കേട്ടൊ ഭായ്.\nബെഞ്ചാലി December 11, 2011 at 8:32 AM\nപണ്ടു മനുഷ്യർ കഷ്ടപെട്ടത് അരചാൺ വയറ് നിറക്കാൻ വേണ്ടിയായിരുന്നു, ഇന്ന് ആർഭാടത്തിനാണ്...\n(പേര് പിന്നെ പറയാം) December 11, 2011 at 9:34 AM\nമുന്‍പേ വായിച്ചു.പക്ഷെ ഇന്ത്യന് സാമ്പത്തിക ശാസ്ത്രം പഠിച്ചിട്ടു വിശദമായ അഭിപ്രായം പറയാം എന്ന് കരുതി.കുറഞ്ഞ പക്ഷം മോഹനവര്‍മയുടെ ലേഖനം വായിചിട്ടാകാം എന്നും കരുതി-രണ്ടും നടന്നില്ല.എന്തായാലും അവശ്യ സമയത്ത് ഉപകരിയ്ക്കാനാണ് പണം അതുകൊണ്ട് ചെയ്തത് തെറ്റല്ല എന്നൊരു അഭിപ്രായത്തില് എത്തിയിരിയ്ക്കുന്നു.പിന്നെ,ഇന്ന് ആടംഭരവും ഒരു ആവശ്യമായി മാറിയിരിയ്ക്കുന്നു അതുകൊണ്ട് പണത്തിന്റെ ദുരുപയോഗം തെറ്റല്ലല്ലോ..???പണം ഒരിടത് ഡെഡ് മണിയായി കുമിഞ്ഞു കൂടുന്നത് നല്ലൊരു പ്രവണത അല്ലെന്നാണ് എന്‍റെ അഭിപ്രായം.അതുകൊണ്ട് ഞാന് പിശുക്കിനെതിരാന്.....\nകൊച്ചു കൊച്ചീച്ചി December 11, 2011 at 6:55 PM\nഅഭിപ്രായം അറിയിച്ച എല്ലാ സുഹൃത്തുക്കള്‍ക്കും നന്ദി, കേട്ടോ.\nറാംജി: ശരിയാണ്. ഫ്യൂഡല് സംവിധാനം നിലനിന്നിരുന്ന കാലത്ത് കൂട്ടുകുടുംബങ്ങള് നമ്മുടെ നാട്ടിലും ഉണ്ടായിരുന്നു. പണം വന്നതോടെയാണല്ലോ അണുകുടുംബങ്ങളും അവയിലോരോന്നിനും വേണ്ട ഉപഭോഗവസ്തുക്കളും ഉണ്ടായത്. (ഫ്യൂഡല് വ്യവസ്ഥയെ ന്യായീകരിക്കുകയകല്ല). വായനയ്ക്കു നന്ദി.\nഫൈസു: അവസാനമല്ല, ഫൈസു, ആദ്യം മുതലേ ഇങ്ങനെ തന്നെയാ. നോക്കൂ - ഞാന് ഹിമാചലില് പണിക്കു പോയത് പണമുണ്ടാക്കാന്, യേമ്മാന് പിഴയടിച്ചത് പണം പിടുങ്ങാന് (പറ്റാത്തതുകൊണ്ട്), സര്‍ക്കാര് പിഴ നിശ്ചയിച്ചത് പണത്തിനുവേണ്ടി, ബസ് ഡ്രൈവറും ജഡ്ജിയും തോന്നിയപോലെ ജോലിചെയ്യുന്നത് കിട്ടാനുള്ള പണത്തിന് ഒരു കുറവുമുണ്ടാകില്ലെന്ന ധൈര്യത്തില്, ഞാന് ചമ്പയില് താമസിക്കാതിരിക്കാനുള്ള സര്‍ക്കസ് കാണിച്ചത് കാശുലാഭിക്കാന്, അമ്മ ഫോണ് ചെയ്തിരുന്നത് കാശുചിലവില്ലാത്തതുകൊണ്ട്....ഇതിനെല്ലാം ഇടയില് കാശിന് ആവശ്യമില്ലാത്ത ഒരു കുഗ്രാമവാസിയാണ് അടിയന്തിരഘട്ടത്തില് സഹായത്തിനുണ്ടായത്. എത്രമാത്രം ആകസ്മികതകള് ഒത്തുചേര്‍ന്ന ഒരു സമയമായിരുന്നു അത്. ദൈവം ആളുകളെ ചില സാഹചര്യങ്ങളില് കൊണ്ടിടുന്നത് ഇങ്ങനെ ചില പാഠങ്ങള് പഠിക്കാനാണെന്ന് ഞാന് വിശ്വസിക്കുന്നു.\nമുരളിയേട്ടന്: എന്റെ ഈ അനുഭവം ശരിയായ രീതിയില് വായിച്ചുകണ്ടതില് വളരേ സന്തോഷം. 'ടോയ്ലറ്റ് കടലാസ്സ് ഇറക്കുന്നതുപോലെയാണ് കറന്‍സി അച്ചടിച്ചിറക്കുന്നത്' എന്ന് ഈയിടെ ആരോ എഴുതിക്കണ്ടു. മുരളിയേട്ടന് പറഞ്ഞതുപോലെ, ഉപയോഗിക്കുന്നവന് അത്തരത്തിലാണ് ഉപയോഗിക്കുന്നത് എന്നതുതന്നെയണ് പ്രശ്നം - അതിന് അച്ചടിക്കുന്നവനെ പറയണ്ടല്ലോ.\nബെഞ്ചാലി : അധ്വാനിച്ചുണ്ടാക്കിയ പണം കൊണ്ട് ആര്‍ഭാടമായി ജീവിക്കുന്നതില് വലിയ തെറ്റില്ല. കടം വാങ്ങിയ പണം കൊണ്ട് ആര്‍ഭാടമായി ജീവിക്കുന്നിടത്താണ് പ്രശ്നങ്ങള് തുടങ്ങുന്നത്. 'മധ്യവേനല്' ഒന്നു കണ്ടു നോക്കൂ.\nപേര് (എനിക്ക് അറിയാം): അത്യാവശ്യത്തിനുമാത്രമുള്ള പണം ചിലവാക്കി ബാക്കിയുള്ളതെല്ലാം അടച്ചുപൂട്ടി നിലവറയില് വയ്ക്കുന്ന സ്വഭാവം സാമ്പത്തിക വ്യവസ്ഥയ്ക്ക് നല്ലതല്ല, എന്ന് അംഗീകരിക്കുന്നു. പക്ഷേ ഇല്ലാത്ത പണം കടം വാങ്ങി, തലമുറകളോളം നീണ്ടുനില്‍ക്കുന്ന കടക്കെണിയില് ചെന്നു നില്‍ക്കുന്നതും സമ്പദ് വ്യവസ്ഥയ്ക്ക് നല്ലതല്ല. അതാണ് 'ആഗോളസാമ്പത്തിക മാന്ദ്യ'ത്തിനു കാരണം.\nEchmukutty January 15, 2012 at 11:56 PM\nഈ പിഴക്കഥ വായിയ്ക്കാൻ വൈകിയല്ലോ എന്നൊരു സങ്കടം മാത്രം. ഹിമാചൽ പ്രദേശിലെ കുറെ ഗ്രാമങ്ങളിൽ അലഞ്ഞു തിരിഞ്ഞ കാലം ഓർമ്മിപ്പിച്ചതിന് നന്ദി....പിന്നെ പണം എന്ന കടലാസു കഷ്ണത്തെക്കുറിച്ച്.....അതും നല്ലൊരു അനുഭവമാണ്...എല്ലാം ഓർമ്മിപ്പിച്ചതിൽ സന്തോഷം.\nP V Ariel February 18, 2012 at 2:02 AM\nആ കടലാസ്സു പ്രയോഗം\nഒപ്പം ഒരു നല്ല ചിന്തക്കും\nഎന്ന് പറഞ്ഞു തിര്തുന്നു


സഭാ പഠനങ്ങളെ ശരി വെച്ചു കൊണ്ട് സിനഡിന്റെ അന്തിമ നയരേഖ - Hrudayavayal\nസഭാ പഠനങ്ങളെ ശരി വെച്ചു കൊണ്ട് സിനഡിന്റെ അന്തിമ നയരേഖ\nBy administrator on October 25, 2015, 10:24 am Comments Off on സഭാ പഠനങ്ങളെ ശരി വെച്ചു കൊണ്ട് സിനഡിന്റെ അന്തിമ നയരേഖ\nവത്തിക്കാന്: വത്തിക്കാനില് ഇന്നലെ സമാപിച്ച ആഗോള കുടുംബ സിനഡില് സമാപനസമ്മേളനത്തോടനുബന്ധിച്ച് അന്തിമ നയരേഖയും അവതരിപ്പിച്ചു. സഭാപഠനങ്ങളെ ശരി വെച്ചുള്ളതാണ് നയരേഖ. മൂന്നില് രണ്ട് അംഗങ്ങളും സ്വവര്‍ഗ്ഗവിവാഹം, പുനര്‍വിവാഹിതര്‍ക്കും വിവാഹമോചിതര്‍ക്കും വിശുദ്ധ കുര്‍ബാന നല്‍കല് എന്നീ വിഷയങ്ങളില് സഭയുടെ മുന് നിലപാടുകളെയും പഠനങ്ങളെയും അനുകൂലിച്ച് വോട്ടു ചെയ്തു.\nവിവാഹമോചിതര്‍ക്കും പുനര് വിവാഹിതര്‍ക്കും വിശുദ്ധ കുര്‍ബാന നല്‍കണം എന്ന ആവശ്യം പല കോണുകളില് നിന്നും ഉയര്‍ന്നിരുന്നു. എന്നാല് ഇക്കാര്യത്തില് സഭയുടെ മുന് നിലപാടുകളില് ഉറച്ചു നില്‍ക്കുന്നെന്നും അതേ സമയം ഇവരും മാമോദീസ സ്വീകരിച്ച സഭയിലെ അംഗങ്ങള് തന്നെയാണെന്നും നയരേഖയില് പറയുന്നു.\nവിവാഹമോചിതരായവരും പുനര് വിവാഹിതരായവരും ചില കാര്യങ്ങളില് ആത്മ പരിശോധന നടത്തണം: തങ്ങളുടെ ദാമ്പത്യ ബന്ധം തകര്‍ച്ചയുടെ വക്കിലായിരുന്നപ്പോള് കുട്ടികളോടുള്ള പെരുമാറ്റം എപ്രകാരമായിരുന്നു?, പങ്കാളിയുമായി ഏതെങ്കിലും രീതിയിലുള്ള അനുരഞ്ജന ശ്രമങ്ങള് നടത്തിയോ? ,തന്റെ പങ്കാളിയുടെ ഇപ്പോഴത്തെ അവസ്ഥ എന്താണ്? , പുനര് വിവാഹം മറ്റു കുടുംബംഗങ്ങളെ ഏതെങ്കിലും രീതിയില് ബാധിച്ചിട്ടുണ്ടോ?, വരും തലമുറക്ക് എന്തു മാതൃകയാണ് നിങ്ങള് നല്‍കിയത്? ഇക്കാര്യങ്ങള് വിചിന്തനം ചെയ്യപ്പെടണം.\nസ്വവര്‍ഗ്ഗ വിവാഹത്തെ എതിര്‍ക്കുന്നു. അതേ സമയം സ്വവര്‍ഗ്ഗാഭിമുഖ്യമുള്ളവരെ പാര്‍ശ്വവത്കരിക്കപ്പെട്ടവരുടെ ഗണത്തില് പെടുത്തുന്നില്ല. സ്വവര്‍ഗ്ഗവിവാഹം സഭാവിശ്വാസങ്ങള്‍ക്കും കുടുംബബന്ധങ്ങള്‍ക്കും മൂല്യങ്ങള്‍ക്കും എതിരാണ്. ആത്മീയതയിലധിഷ്ഠിതമായ കുടുംബബന്ധങ്ങള്‍ക്കായിരിക്കണം ദമ്പതികള് ഉന്നല് കൊടുക്കേണ്ടത് എന്നും നയരേഖയില് പറയുന്നു.\nസഭാ പഠനങ്ങളെ ശരി വെച്ചു കൊണ്ട് സിനഡിന്റെ അന്തിമ നയരേഖ added by administrator on October 25, 2015, Time: 10:24 am


Innocent as prime minister of ankamali - Malayalam Filmibeat\nനവംബര് 23, 2000\nഅങ്കമാലിയിലെ പ്രധാനമന്ത്രിയായി ഇന്നസെന്റ് എത്തുന്നു. സന്ധ്യാമോഹന് സംവിധാനം ചെയ്യുന്ന അങ്കമാലിയിലെ പ്രധാനമന്ത്രി എന്ന ചിത്രത്തിലാണ് ഇന്നസെന്റ് ടൈറ്റില് റോളില് പ്രത്യക്ഷപ്പെടുന്നത്.\nകാണികളെ കുടുകുടെ ചിരിപ്പിക്കാനായി അനുപമയും കോക്കേഴ്സ് ഫിലിംസും ചേര്‍ന്ന് പ്രദര്‍ശനത്തിനെത്തിക്കുന്ന അങ്കമാലിയിലെ പ്രധാനമന്ത്രിയിലെ നായിക കാവ്യമാധവനാണ്. ജഗതി, ഹരിശ്രീ അശോകന്, ക്യാപ്റ്റന് രാജു എന്നിവരും ഈ ചിത്രത്തില് അഭിനയിക്കുന്നു.\nപാട്ടുകള്‍ക്ക് നല്ല പ്രാധാന്യമുള്ള ചിത്രത്തിന്റെ സംഗീതസംവിധാനം നിര്‍വഹിച്ചിരിക്കുന്നത് എസ്.എ.രാജ്കുമാറാണ്. ഗാനരചന എസ്.രമേശന് നായര്. ഉദയകൃഷ്ണനും സിബി.കെ.തോമസും ചേര്‍ന്ന് കഥയെഴുതിയിരിക്കുന്നു. പ്രിയാ കോരയും തൊമ്മി കോരയും ചേര്‍ന്നാണ് അങ്കമാലിയിലെ പ്രധാനമന്ത്രി നിര്‍മ്മിക്കുന്നത്.


ഭാഷ അംബുണ്ടു അമാറിക് അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇബോ ഇറ്റാലിയന് ഇലോക്കോ ഇവെ ഇസോക്കോ ഉക്രേനിയന് എഫിക്ക് എസ്‌റ്റോണിയന് ഐസ്‌ലാന്‍ഡിക് ഒസിഷ്യന് കിന്യര്‍വണ്ട കിറുണ്ടി കൊറിയന് ക്രൊയേഷ്യന് ഗാ ഗ്രീക്ക് ചിചെവ ചിടുംബൂക ചിറ്റോംഗ ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജോര്‍ജിയന് ടര്‍ക്കിഷ് ടാറ്റര് ടീവ് ട്‌സോംഗ ഡച്ച് ഡാനിഷ് തഗലോഗ് തമിഴ് തായ് തെലുങ്ക് നോര്‍വീജിയന് പോര്‍ച്ചുഗീസ് പോളിഷ് ഫിജിയന് ഫിന്നിഷ് ഫ്രഞ്ച് ബള്‍ഗേറിയന് മലഗാസി മലയാളം മസിഡോണിയന് മാള്‍ട്ടീസ് മ്യന്‍മര് യോറുബ റഷ്യന് റൊമാനിയന് ലാറ്റ്‍വിയന് ലിംഗാല ലിത്വാനിയന് വിയറ്റ്‌നമീസ് ഷോണ സമോവന് സിംഹള സിബെമ്പ സുലു സെട്സ്വാന സെപ്പിടി സെബുവാനോ സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സ്പാനിഷ് സ്ലൊവാക് സ്ലൊവേനിയന് സ്വാഹിലി സ്വീഡിഷ് ഹംഗേറിയന് ഹിന്ദി ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ ഹൗസ\nഇതെക്കുറിച്ച് ചിന്തിക്കുക: പൊതുവേ നിങ്ങളുടെ സ്വഭാവം, മാതാപിതാക്കൾക്കു നിങ്ങളിലുള്ള വിശ്വാസം നഷ്ടപ്പെടാൻ ഇടയാക്കുന്ന തരത്തിലുള്ളതാണോ?\nഉദാഹരണത്തിന്, പൗലോസ് അപ്പോസ്‌തലൻ ഇങ്ങനെ എഴുതി: “ എല്ലാത്തിലും സത്യസന്ധരായിരിക്കാൻ ഞങ്ങൾ ആഗ്രഹിക്കുന്നു. ” (എബ്രാ. 13:18) നിങ്ങളോടുതന്നെ ചോദിക്കുക: ‘ഞാൻ എവിടെയാണ്, എന്തു ചെയ്യുന്നു തുടങ്ങിയ കാര്യങ്ങളെക്കുറിച്ച് മാതാപിതാക്കളോടു തുറന്നുപറയുന്ന രീതി എനിക്കുണ്ടോ?’\n“ എനിക്ക് ഇഷ്ടമായിരുന്ന ഒരു ആൺകുട്ടിക്കു ഞാൻ രഹസ്യമായി ഇ-മെയ്‌ൽ അയയ്‌ക്കുമായിരുന്നു. അപ്പനും അമ്മയും അതു കണ്ടുപിടിച്ചു. എന്നോടു നിറുത്താൻ പറഞ്ഞു. ഇനി ചെയ്യില്ലെന്നു പറഞ്ഞെങ്കിലും ഞാൻ അതു തുടർന്നു. ഒരു വർഷം അങ്ങനെ പോയി. ഞാൻ അവന് മെയ്‌ൽ അയയ്‌ക്കും, അപ്പനും അമ്മയും കണ്ടുപിടിക്കും, ഞാൻ ക്ഷമ പറയും, ഇനി ചെയ്യില്ലെന്നു വാക്കുകൊടുക്കും, പക്ഷേ ഞാൻ വീണ്ടും ചെയ്യും. മാതാപിതാക്കൾക്ക് എന്നെ ഒരു കാര്യത്തിലും വിശ്വസിക്കാനാകില്ല എന്ന സ്ഥിതിയിലെത്തി കാര്യങ്ങൾ! ”\n“ ആൺകുട്ടികളുടെ കാര്യംവരുമ്പോൾ എന്‍റെ അപ്പനും അമ്മയ്‌ക്കും എന്നെ തീരെ വിശ്വാസമില്ലായിരുന്നു. അതിന്‍റെ കാരണം ഇപ്പോൾ എനിക്കു മനസ്സിലാകുന്നുണ്ട്. എന്നെക്കാൾ രണ്ടു വയസ്സ് മൂത്ത ചില ആൺകുട്ടികളുമായി ഞാൻ ശൃംഗരിച്ചിരുന്നു. ഞാൻ അവരുമായി ഏറെ നേരം ഫോണിൽ സംസാരിക്കും. കൂടിവരവുകളിൽ ഞാൻ ഏതു നേരവും അവരുടെ കൂടെയായിരിക്കും. മറ്റാരോടുംതന്നെ സംസാരിച്ചിരുന്നില്ല. ഒരു മാസത്തേക്ക് മാതാപിതാക്കൾ എന്‍റെ ഫോൺ പിടിച്ചുവെച്ചു. ആ ആൺകുട്ടികൾ ഉള്ളിടത്ത് പോകാനും അനുവദിച്ചില്ല. ”\nരണ്ടാമത്, പരിഹാരമുണ്ടാക്കുക. നിങ്ങൾ സൂചിപ്പിച്ച കാര്യങ്ങളിൽ ആശ്രയയോഗ്യരെന്നു തെളിയിക്കാൻ ലക്ഷ്യം വെക്കുക. ബൈബിളിന്‍റെ ഈ ഉപദേശം അനുസരിക്കുക: “ മുൻകാല ജീവിതഗതിക്കൊത്ത ... പഴയ വ്യക്തിത്വം ഉരിഞ്ഞുകള”യുക. (എഫെസ്യർ 4:22) ക്രമേണ, നിങ്ങളുടെ മാതാപിതാക്കൾ ഉൾപ്പെടെ എല്ലാവരും നിങ്ങളുടെ പുരോഗതി കാണും.—1 തിമൊഥെയൊസ് 4:15.


പാല് ഉപയോഗിക്കും മുമ്പ് തിളപ്പിക്കേണ്ടതുണ്ടോ? അറിയാം യാഥാര്‍ത്ഥ്യം... | experts says that packet milk should not boil much\nപാല് ഉപയോഗിക്കും മുമ്പ് തിളപ്പിക്കേണ്ടതുണ്ടോ? അറിയാം യാഥാര്‍ത്ഥ്യം...\nTrivandrum, First Published Dec 10, 2020, 9:40 PM IST\nപാല് നന്നായി തിളപ്പിച്ചെടുത്തില്ലെങ്കില് അതിനകത്ത് ബാക്ടീരിയകള് അവശേഷിക്കുമെന്നും ഇവ ആരോഗ്യപ്രശ്‌നങ്ങള് സൃഷ്ടിക്കുമെന്നും നമുക്കറിയാം. എന്നാല് യഥാര്‍ത്ഥത്തില് പാല് ഇത്തരത്തില് ഉപയോഗിക്കും മുമ്പ് തിളപ്പിക്കേണ്ടതുണ്ടോ?\nമിക്ക വീടുകളിലും ഇന്ന് പാക്കറ്റ് പാലാണ് ഉപയോഗിക്കുന്നത്. ഗ്രാമങ്ങളും മറ്റും മാത്രമായി ചുരുക്കം വീടുകളിലാണ് കറന്നെടുത്ത പാല് നേരിട്ട് ലഭ്യമാകുന്ന സാഹചര്യമുള്ളത്. ഏത് തരം പാലാണെങ്കിലും അത് ഉപയോഗിക്കും മുമ്പ് നന്നായി തിളപ്പിക്കുന്നത് നമ്മുടെ ശീലമാണ്.\nഡയറി എക്‌സ്പര്‍ട്ടായ സഞ്ജീവ് തോമര് പറയുന്നത്, കടകളില് നിന്ന് വങ്ങിക്കുന്ന പാക്കറ്റ് പാല് പിന്നീട് കാര്യമായി തിളപ്പിക്കേണ്ടതില്ല എന്നാണ്. അതേസമയം കറന്നെടുത്തത് നേരിട്ട് കിട്ടുന്ന പാലാണെങ്കില് ഇത് നല്ലത് പോലെ തിളപ്പിക്കേണ്ടതുണ്ട്.\nപാക്കറ്റ് പാല്, ശുദ്ധീകരിച്ച്- അണുക്കളെ നശിപ്പിച്ച ശേഷമാണ് നമ്മുടെ കൈകളിലെത്തുന്നത്. ഇതുതന്നെ വീണ്ടും തിളപ്പിക്കുമ്പോള് പാലിലുള്ള പോഷകങ്ങള് കെട്ടുപോകാന് സാധ്യതയുണ്ടെന്നും അദ്ദേഹം പറയുന്നു. 100 ഡിഡ്രി സെല്‍ഷ്യസില് ഒരേ പാല് പത്ത് മിനുറ്റിലധികം തിളപ്പിച്ചാല് അതിലടങ്ങിയിരിക്കുന്ന വിറ്റാമിന് ഗണ്യമായി കുറയുമത്രേ.\nഈ വിറ്റാമിനാണ് പിന്നീട് നമ്മെ കാത്സ്യം വലിച്ചെടുക്കുന്നതിന് സഹായിക്കുന്നത്. അങ്ങനെ വരുമ്പോള് കാത്സ്യം വലിച്ചെടുക്കുന്ന പ്രക്രിയ തന്നെ മന്ദഗതിയിലായേക്കാം. എന്ന് മാത്രമല്ല, പോഷകത്തിന് വേണ്ടി കാര്യമായി പാലിനെ ആശ്രയിച്ച് മുന്നോട്ടുപോകുന്നവരാണെങ്കില് ഇതുമൂലം അവരില് കാത്സ്യക്കുറവ് ഉണ്ടാകാന് പോലും സാധ്യതകളേറെയാണത്രേ.\nപാക്കറ്റ് പാലാണെങ്കില് ഉപയോഗിക്കുന്നത് എത്രയാണോ, അത്രയും പാല് മാത്രം എടുത്ത് ആവശ്യത്തിന് ചൂടാക്കാം. ഇത്രമാത്രമേ ചെയ്യാവൂ. ബാക്കിയുള്ള പാല് എടുക്കുന്നതിന് അനുസരിച്ച് മാത്രം ചൂടാക്കുക. കറന്നെടുത്ത പാലാണെങ്കില് നന്നായി തിളപ്പിച്ചുവച്ച ശേഷം, ആവശ്യത്തിന് എടുക്കുമ്പോള് വെറുതെ ചൂടാക്കാം.\nAlso Read:- കണ്ണിന്റെ ആരോഗ്യത്തിന് ഇതാ ഒരു ഹെൽത്തി ഡ്രിങ്ക്; കാരറ്റ് മിൽക്ക് തയ്യാറാക്കാം...\nLast Updated Dec 10, 2020, 9:40 PM IST


കേരളത്തിൽ 6491 പേർക്ക് കൂടി കോവിഡ്, 26 മരണം, 5669 പേര്‍ക്ക് സമ്പര്‍ക്കത്തിലൂടെ രോഗം. – NavaKerala News\nHome/Covid/കേരളത്തിൽ 6491 പേർക്ക് കൂടി കോവിഡ്, 26 മരണം, 5669 പേര്‍ക്ക് സമ്പര്‍ക്കത്തിലൂടെ രോഗം.\nകേരളത്തിൽ 6491 പേർക്ക് കൂടി കോവിഡ്, 26 മരണം, 5669 പേര്‍ക്ക് സമ്പര്‍ക്കത്തിലൂടെ രോഗം.\nതിരുവനന്തപുരം / കേരളത്തില് ഇന്ന് 6491 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. കോഴിക്കോട് 833, എറണാകുളം 774, മലപ്പുറം 664, തൃശൂര് 652, ആലപ്പുഴ 546, കൊല്ലം 539, പാലക്കാട് 463, തിരുവനന്തപുരം 461, കോട്ടയം 450, പത്തനംതിട്ട 287, കണ്ണൂര് 242, വയനാട് 239, ഇടുക്കി 238, കാസര്‍ഗോഡ് 103 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 66,042 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.83 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 60,18,925 സാമ്പിളുകളാണ് പരിശോധനയ്ക്കായി അയച്ചത്.\n26 മരണങ്ങളാണ് ഇന്ന് കോവിഡ്-19 മൂലമാണെന്ന് സ്ഥിരീകരിച്ചത്. ഇതോടെ ആകെ മരണം 2121 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീക രിക്കുന്നതാണ്. ഇന്ന് രോഗം സ്ഥിരീകരിച്ചവരില് 95 പേര് സംസ്ഥാ നത്തിന് പുറത്ത് നിന്നും വന്നവരാണ്. 5669 പേര്‍ക്ക് സമ്പര്‍ക്കത്തി ലൂടെയാണ് രോഗം ബാധിച്ചത്. 663 പേരുടെ സമ്പര്‍ക്ക ഉറവിടം വ്യക്തമല്ല. കോഴിക്കോട് 781, എറണാകുളം 566, മലപ്പുറം 628, തൃശൂര് 634, ആലപ്പുഴ 530, കൊല്ലം 536, പാലക്കാട് 255, തിരുവനന്തപുരം 363, കോട്ടയം 444, പത്തനംതിട്ട 220, കണ്ണൂര് 197, വയനാട് 219, ഇടുക്കി 201, കാസര്‍ഗോഡ് 95 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\n64 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. എറണാകുളം 16, കണ്ണൂര് 13, കോഴിക്കോട് 8, പത്തനംതിട്ട 7, തിരുവനന്തപുരം 5, തൃശൂര് 3, കൊല്ലം, ആലപ്പുഴ, കോട്ടയം, പാലക്കാട്, കാസര്‍ഗോഡ്2വീതം മലപ്പുറം, വയനാട് 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 5770 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 461, കൊല്ലം 175, പത്തനംതിട്ട 170, ആലപ്പുഴ 899, കോട്ടയം 436, ഇടുക്കി 181, എറണാകുളം 750, തൃശൂര് 631, പാലക്കാട് 349, മലപ്പുറം 588, കോഴിക്കോട് 678, വയനാട് 71, കണ്ണൂര് 320, കാസര്‍ഗോഡ് 61 എന്നി ങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 65,106 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 5,11,008 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 3,14,676 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,98,616 പേര് വീട്/ഇന്‍സ്റ്റി റ്റിയൂഷണല് ക്വാറന്റൈനിലും 16,060 പേര് ആശുപത്രികളിലും നിരീക്ഷണത്തിലാണ്. 1853 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന്3പുതിയ ഹോട്ട് സ്‌പോട്ടുകളാണുള്ളത്. കോട്ടയം ജില്ലയിലെ അകാലംകുന്ന് (കണ്ടെന്‍മെന്റ് സോണ് വാര്‍ഡ് 3), എറണാകുളം ജില്ലയിലെ തിരുവാണിയൂര് (സബ് വാര്‍ഡ് 1, 10), കൊല്ലം ജില്ലയിലെ ചാത്തന്നൂര് (സബ് വാര്‍ഡ് 2) എന്നിവയാണ് പുതിയ ഹോട്ട് സ്‌പോട്ടുകള്. 13 പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 546 ഹോട്ട് സ്‌പോട്ടുകളാണുള്ളത്.\nസി.എ.ജി റിപ്പോര്‍ട്ട് മുഖ്യമന്ത്രി കണ്ടെങ്കില് അത് ഗുരുതരമായ ചട്ടലംഘനമാണ്\nനിയമ ഭേദഗതി പിൻവലിക്കാനുള്ള ഓർഡിനൻസിൽ ഗവർണർ ഒപ്പിട്ടു, വിവാദമായ പൊലീസ് നിയമ ഭേദഗതി ഇതോടെ അസാധുവായി.


'പോകാൻ വരട്ടെ😮😮😮നിങ്ങൾ അവിടെയൊന്ന് നിന്നേ' അന്ന് അവർ എന്നെ പിടിച്ച് നിർത്തി😮😮😮😮കുടുംബവിളക്കിലെ സരസു മാളിൽ വെച്ച് നടന്ന സംഭവം തുറന്നു പറഞ്ഞപ്പോൾ - Malayalam News & Film\nനെഗറ്റീവ് റോളാണെങ്കിലും കുടുംബവിളക്കിലെ സരസ്വതി അമ്മയെ പ്രേക്ഷകർക്ക് ഏറെയിഷ്ടമാണ്. മരുമകൾ സ്നേഹമയിയാണെങ്കിലും അത് തിരിച്ചറിയാതെ മകന്റെ അവിഹിതബന്ധത്തെ പ്രോത്സാഹിപ്പിച്ച സരസ്വതിക്ക് ഒടുവിൽ അവിടന്ന് തന്നെ കിട്ടി നല്ല എട്ടിന്റെ പണി. കൊടും വില്ലത്തരം കാണിക്കുമ്പോഴും അതിലുമുണ്ട് സരസുവിന്റെ ലീലാവിലാസങ്ങൾ.\nഒരേ സമയം പ്രേക്ഷകരുടെ വെറുപ്പ് സമ്പാദിച്ചും സ്‌ക്രീനിൽ നർമ്മം പടർത്തിയും നിറഞ്ഞുനിൽക്കുന്ന സരസ്വതി അമ്മ എന്ന കഥാപാത്രത്തിന് ജീവൻ നൽകുന്നത് നടി ദേവി മേനോനാണ്. ഇപ്പോഴിതാ കുടുംബവിളക്ക് പരമ്പരയിലെ താരം ആനന്ദ് നാരായണന്റെ യൂ ടൂബ് ചാനലിൽ എത്തിയപ്പോൾ ദേവി മേനോൻ പങ്കുവെച്ച വിശേഷങ്ങളാണ് സീരിയൽ പ്രേക്ഷകർ ചർച്ച ചെയ്യുന്നത്. സീരിയൽ ഔട്ട്ലുക്കിൽ നിന്ന് മാറി പൂർണ്ണമായും ഒരു ന്യൂ ജെൻ ഗെറ്റപ്പിലാണ് താരം എത്തിയത്. 25 വർഷത്തോളം ബാംഗ്ലൂരിലായിരുന്നു ദേവി മേനോനും കുടുംബവും. എറണാകുളത്താണ് താമസം. രണ്ട് ആൺമക്കളാണ് താരത്തിന്. രണ്ട് പേരും ഐ ടി മേഖലയിൽ. എട്ടോളം സിനിമകൾ ചെയ്ത അഭിനയസമ്പത്ത് കൈമുതലാക്കിയാണ് താരം കുടുംബവിളക്കിലെത്തുന്നത്.\nപ്രണയവിവാഹത്തെക്കുറിച്ചും താരം മനസ് തുറക്കുന്നുണ്ട്. ഓഫീസിൽ പോകും വഴിക്ക് നിന്ന് ലഭിച്ച പ്രൊപ്പോസൽ ആയിരുന്നു ആറ് മാസത്തെ പ്രണയത്തിലേക്കും പിന്നീടുള്ള വിവാഹത്തിലേക്കും വഴി തെളിച്ചത്. കുടുംബവിളക്കിലെ തന്റെ കഥാപാത്രം ഏറെ ഇഷ്ടപ്പെട്ടാണ് ചെയ്യുന്നതെന്നാണ് ദേവി മേനോൻ പറയുന്നത്. ഡയലോഗുകൾ പറഞ്ഞുതുടങ്ങുമ്പോൾ എക്സ്പ്രഷൻ താനേ വരും.\nപലപ്പോഴും പുറത്തിറങ്ങുമ്പോൾ ആൾക്കാർ ചീത്ത പറഞ്ഞ് അടുത്തുവരും. സുമിത്രയെ എതിർത്ത് നിൽക്കുന്നതിനാണ് പലപ്പോഴും ചീത്ത കേൾക്കുന്നത്. ഒരിക്കൽ മാളിൽ പോയപ്പോൾ ഒരുകൂട്ടം സ്ത്രീകൾ പിടിച്ച് നിർത്തി. ‘നിങ്ങൾ അവിടെ നിന്നേ… പോകാൻ വരട്ടെ… സുമിത്രയോട് നിങ്ങൾക്കെന്താ ഇത്ര പ്രശ്‌നം… ” മാസ്ക്ക് മാറ്റി നന്നായി ഒന്ന് ചിരിച്ചപ്പോൾ അവരുടെ ദേഷ്യം മാറി. ‘അയ്യോ ഇങ്ങനെയാണോ ശരിക്കും സരസ്വതി അമ്മ’ എന്നായി പിന്നീടുള്ള ചോദ്യം.


UUKMA News ഗുജറാത്ത് മുഖ്യമന്ത്രിയെ ഇന്ന് തീരുമാനിക്കും; വിജയ് രൂപാണി മുഖ്യമന്ത്രിയായും നിധിൻ പട്ടേൽ ഉപമുഖ്യമന്ത്രിയായും തുടരുമെന്ന് സൂചന - UUKMA News ഗുജറാത്ത് മുഖ്യമന്ത്രിയെ ഇന്ന് തീരുമാനിക്കും; വിജയ് രൂപാണി മുഖ്യമന്ത്രിയായും നിധിൻ പട്ടേൽ ഉപമുഖ്യമന്ത്രിയായും തുടരുമെന്ന് സൂചന - UUKMA News\nഗുജറാത്ത് മുഖ്യമന്ത്രിയെ ഇന്നു തീരുമാനിക്കും. വിജയ് രൂപാണി മുഖ്യമന്ത്രിയായും നിധിൻ പട്ടേൽ ഉപമുഖ്യമന്ത്രിയായും തുടരുമെന്നാണ് സൂചന. ഗാന്ധിനഗറിൽ ചേരുന്ന ബിജെപി നിയമസഭാകക്ഷി യോഗത്തിൽ കേന്ദ്രമന്ത്രി അരുൺ ജയ്റ്റ്ലി, ബിജെപി ദേശീയ ജനറൽ സെക്രട്ടറി സരോജ് പാണ്ഡെ എന്നിവർ പങ്കെടുക്കും.\nകേന്ദ്രമന്ത്രിമാരായ സ്മൃതി ഇറാനി, പുരുഷോത്തം റൂപാല, മൻസുഖ് മണ്ഡാവ്യ, കർണാടക ഗവർണർ വജു ഭായ് വാല എന്നിവരെ മുഖ്യമന്ത്രി സ്ഥാനത്തേക്കു പരിഗണിക്കുന്നതായി സൂചനകളുണ്ട്. അതില് മണ്ഡാവ്യയുടെ പേരാണ് മുൻപന്തിയിലുള്ളത്. വളരെ ലളിതമായ ജീവിതം നയിക്കുന്ന വ്യക്തിയാണ് മാണ്ഡാവ്യ. അത് കൂടാതെ മോദി പലവട്ടം തന്റെ പ്രസംഗത്തില് മണ്ഡാവ്യയുടെ പ്രവൃത്തികളെ പുകഴ്ത്തിയിട്ടുണ്ട്